
(( Cosa disela, Eccelenza, che. sti Tedeschi no i' gabia 
gnancora de andar via? » 

E che s'intind che si ere in stat di assedio, onde anchie 
in Friul e' si svuazzave a miezze giambe in plen judizi 
statari, cu la lezz maresciale par preonte ^l 

E il marescial al j' vebi rispuindut da om di spirit, 
offrind' j' la schiatule plene di tabacch di Campese, ben 
intindut di cuintreband: 

(( Lascemo là, monsignor: zà nu'altri semo vechi ». 

Ma che' seconde vacanze e' ha durat poch manco di tre 
agn : e' scomenzave anchie dibott a deventà fette, a urtaur 
i gners a chei da Udin, e po' ai furlans in general. 

Di man uarde, une sere e' ven fur la chiaccare che 
un zago di chei di domo, ch'al ere un puar clerich di 
Chiargne, dopo chiantat rosari te' glesie de' Puritat, al 
sedi lat su Taltar par annunziaur a chei devoz cheste 
bielle novitat: 

(( Sappiano, signori, che finalmente al posto di Arci- 
vescovo sono stato nominato io ! » 

Si po' nome crodi se chell prefazio nol veve da produsi 
un tumulto, un scompiglio, di mighe home a la Puritat, 
ma par dutt Udin, apene lade fur la vos che' sere istesse. 

No us dis nuie po' del davoi che Tè stat in domo te 
rindoman fra chei dodis apuestui duch indiaulaz cuintre 
il puar pecchiator. Cui lu voleve subit fur di sacristie, 
cui lu voress colpit a muart, a Tusanze di Radetzki, cul 
fai metti jü la vieste dal moment, massime monsignor 
Somede, il cancellir di Curie, e monsignor Mazzarole 
rettor di Seminari ; il plui accanit di duch V ere monsignor 
Prefett di Sagristie, che cumò no mi soven cui ch' al foss 
stat, — un pizzulatt sofistich e grintos, che i zagos di 
domo siei dipendenz lu vevin battiat par monsignor Fusette. 

No si po' di mighe zuralu che cheste giavadine del 

1) Legge marxiale. 

zago chiargnell, pre Chiandit di Daless, e' no vei zovat 
a dismovi chei che durmivin da tre agn in cà sii la scielte 
del successor di Bricito : fatt al è che poch timp dopo 
r è stat destinat par Udin un chialuni di Vignesie, invece 
di pre Chiandit di Daless! — E puar pre Chiandit, co' 
l'ha ditte messe gnove, i chialunis siei parons no han 
vulut tignilu nanchie a Udin a nissun patt, come che lui 
Foress desiderat; e' han studiat di ficchialu da lontan, 
in qualchi buse là che no foss rivade la spuzze di chell 
scandul a la Puritat; e cuss'i di prime nomine pre Chiandit 
al fo destinat, almancul pal moment, su pal chianal da 
l'Aupe, a Dordole, sott lis crettis del Seregnò. 

Pre Chiandit di Daless al ere un di chei predis che 
ur baste l'anime, un boccon di Marcantoni ben tressat 
e ben inmevolat, cun t'un par di comedons che no us 
dis nuie, e dos manonis che un pataff di chei al saress 
stat un ciiiasti di Dio. L' unich difiett ch' al veve intorsci, 
al saress stat chell schialin a miezz il nas, che j' deve 
Tajar di un becch di rapine, — un nas che, quanche j' 
deve su la fumatte, al deventave ross come un dindiatt 
imborezzat. 

Ben po' ; pre Chiandit co' 1' ha savude la so' destinazion, 
sul prin moment al è restat avvilit, mortificat, ma dopo, 
il so natural l'ha chiolt il sorevint: lui che, anchiemò da 
cleric al si saress sintut in grad di fa magari la figure 
(li arcivescul, vevial mo' di adattasci a lâ a fa comacchie 
cu lis ghrs e i giai forchiass di Zouf di Fau e del Foran da 
la Gialline? — Nuje! Al restarà mancul di zero, poch im- 
puarte, ma nè ch'al è nè ch'al vul jessi il burattin dei 
siors chialunis, di un monsignor Somede, di un monsignor 
.... judaimi a di...! chel pizzulatt grintos po'...! chel mon- 
signor.... Fusette^ e specialmenti di chell mazzat di Maz- 
zarole. 

Si è chiappat su la sere istesse, e l'è lat in borg di 
Ronch a dassi dentri ai Cappuccins, 

I Cappuccins, davant di accettà un gnuv confradi, e' 
han par massime di fa come i chiarbonars e i framassons; 
lu mettin a lis provis, e po' lu scartin se nol resist. Par cui 
pre Chiandit no avind podut esimisci, al ha scugnut provà 
anchie iui lis sos buinis disposizions par meretassi il 
cordon di san Francesch. 

Un biell di il padre Uardian lu condus tel miozz de 
cort, j' fas chiappà su un zocch di chiastenar, gruess e 
pesant, e al j' dis: 

c( In virtut di sante ubbidienze, puartaitjel su di sore 
al padre Dirmitor. » 

E pre Chiandit, <li mal stomi se voles, tant e tant lu 
ubbidisc; senonchè il padre Difmitor, nè ch'al sa ce fa di 
chell zocch, nè ch'al ha dulà logalu in te' so celle, onde 
al j' ordine in virtut di sante ubbidienze che lu torni a 
puartà te cort al padre Uardian; e chest da capo che lu 
puarti di sore, e chell di sore a rimandajel a chell di sott. 

Dibott prc Chiandit Vè anchie stuff di fa lis schialis 
su e jü par ducch chei quattri. Quanch'al è sul patt, 
s'imposte a tirà il Ilat; al poie a bass il so ristizz, al si 
ravoie su lis maniis, stan' ch'al e dutt f un sudor, e al 
sta li pensand ai cas siei, forsi a chei agn passaz a 
Daless, forsi a Dordole, o pur a chè sere beade a intonà 
rosari a la Puritat. 

II padre Uardian e il padre Difinitor, no vidinlu a rivà 
plui, j' van incuintre, e s' intoppin tan' ben ducch e doi 
t' un istess timp a sorprendilu in meditazion sul patt de' 
sciale. J' domandin ce ch'al sta a fa Ii come impalat: e 
lui ur rispuind cun t'une muse di pofardie: 

« Pensavi a cui che vess di dajle prime jü pe' creste 
cheste slampe di chiastenar, se al padre Uardian, o pur 
al padre Difinitor. » 

II padre Difmitor, un Trevisan, dutt ordin e discipline, 
propri un ver cappucin, fogos par altri la so' part, anchie 
s'al ere une miezze creature, s'al vess dipendut da lui, 
al j' varess mostrat la puarte a chell sior Chiandit cussj 

docil e rispettos! Ma il padre Uardian, anchie lui un 
spividott lung e suttil, par altri plui riflessiv e plui fle- 
matich dal so corapagn, massime in presinze di che' anime 
risolude, di chell coloss cun ches manonis, e cun chell 
par di comedons ch'al ten in mostre sott i manegozz, al 
ha calcolat li sun doi pis che chell boccon di manganili, 
cun che' presinze, cun chei brazz, e cun ches spallis, al 
po' jessi pal so convent un ottim acquist, baste nòme 
savelu chiolli pal so ver drett; mentri, ogni poch che 
lor lu tirin a ciment, lui l'è capaz, par mancul di un sold, 
di ridusiu ducch e doi in tante triacchie. 

Da chell moment in poi, il padre Uardian al è mittut 
a protezzi il nestri pre Chiandit, a istruilu, a morestalu 
infin ch'al è rivat a viodilu a professâ: anzi il novizi, par 
dimostrassi grat viers il so protettor, vignude l'ore di 
cambiâ non, Tha vulut chiolli il non di lui, e fasci clamà 
Bernardin di Daless, — chiar chell Bernardin, no mo? 
cun chè stature di granatir, cun ches spallonis e chei 
brazzons ! Motiv par cui lu cognoscevin ducch pal padre 
Bernard^ o Bernardon; mentri la baronie lu veve battiat 
par pre Naixlon dal uess, forsi in gracie di chell schialin 
ch'al ha sul nas. 

No si ha po' di crodi mighe che il nestri frari al foss 
furnit nome di nas e comedons; almancul par sinti a d\ 
al steve ben anchie di lenghe. Imaginaisci, une volte, 
land a la cerchie, su l'ore di misdi, al si combine a passà 
tan' ben davant une canoniche, dulà che propri in che' 
zornade il paron di chiase al veve a gustà cun hii altris 
cinch sis plevans di chei contornos. II padre cercandul, 
che no lu sa, nè ch'al crod di dà disturbo, al s'inzampe 
a là dentri, e la comitive par creanze, se non par amor 
dal prossim, e' ha dovut strenzisci, tant di lassaj, o rugnind 
rugnand, un chiantonutt anchie par lui. 

Un di chei predis, che la veve su cui fraris plui di 
nissun, chiattansi in facce a pre Nardon ch'al sbasoffie 
tanch'al po', no l'ha podut tignisci di no daj une pontade; 
e cussi a colp secch al lu domande: 

« Padre^ ise vere che V Anticrist V ha di sei fi d' uri 
frari e d' une muiiiiö? » 

E padre Nardon dal uess, invece di chiappassele par 
ponte, la chioll in dolz, e al j' rispuind in botte: 

(( E' disin ben, e podaress dassi che foss vere !... Jo po' 
an d' hai sintude un' altre che no mi par possibil, nè che 
la crod. 

(( Che sintin anchie cheste. 

(( Che vess di sei sò mari la massarie d'un plevanl 
No isal anchie lui de' me? che cheste no jè da crodi? 

(( Eh, difatt... par di la veretat... anchie a mi mi pa- 
raress... » — E nol sa spiegasci di plui chell biat plevan, 
cui sa parcè...? Ma pre Nardon, par no lassalu te Tim- 
barazz, je la dis lui la rason a la papal : 

(( Par la rason che in tal^ cas I' Anticrist al saress biell 
zà nassut, e finit il mond da timp e seciil. » 

La prime prodezze di pre Nardon co' Tè stat frari, 
e' fo che' di converti a la fede cun t' une predichie seppi 
il diaul ce ustinat di pecchiator! — un puar vecchietto 
in blanchiette e in braghessuttis curtis, e cun tant di 
gosopp ch' al j' sampognave attor il cuel; stand sintat 
sui schialins di un altar in facce al pulpit, mentri che il 
frari al si sgolave a predichià, chell'altri j' lassave i voi 
adduess, e po' ju sbassave, vaind come un scorreat. 

Pre Nardon, tel tornà in sacristie, al mande a clamâ 
chell piiar convertit, par domandalu se mai par sorte al 
si sintis in giambe di riconciliassi cul Signor, stantechè 
durant la predichie no I' ha fatt altri che vai. 

(( Ah, padre, s' al savess 1 — j' rispuind il vecchio. — 
lò vevi un becch cun t' une bielle barbe tavagne de' so' 
dade e spudade, e chell becch mi è stat robat. E iò uò 
plui lu chialavi lui, plui mi sovvignivi del miò puar becch, 
e no podevi fa di mancul di vai ! » 

Un cetang agn dopo chè predichie, il vecchio dal go- 
soff al s'invie une mattine viers Codroip, in zornade di 

marchiat, tirand il muss daursci, cun dos corbis plenis 
di grazie di Dio, dutt il mior ch' hal veve di biell e di 
madur te Tort e in tal bearz. Al leve vie fantasticand 
cetantis svanzighis e cetantis pitizzis ch' hal varess di 
chiappà de' so' marcanzie, e cui sa s' an varà avonde par 
contentà duttis lis vois des sos fruttattis. Al veve il müss 
pe' cuarde ch' al j* vignive daur bel bello quattrinand : 
senonchè, tal isci di san Vidott, quanch'al è su la crosere, 
ecco che la bestie s'imponte, e no intind di là plui in- 
denant. Lui su lis primis, senze nanchie voltassi, j' dis 
— Erri po', erri! — ma vidind che no l'j' zove, j' dà 
un tiron pe' chiavezze, j' mole anchie magari un par di 
slocchis cuss'i sott man jü pal mussicch. A'lis fins al si 
volte, e ce voleso viodi !... Invece del so biat muss cu lis 
corbis plenis di pomis e di verdure, no chiattiel un frari 
cul musial attorr il cuell ? 

« Ah, padre, ch'al compatisci...! io no savevi...! lu prei 
ch'al scusi...! Ma ce ul di..? Cemud ise stade..? 

cc Nuje nuje, paron! staimi a scoltà che in dos peraulis 
us spieghi dutt. Za siett agn iò jeri svuater tal miò con- 
vent: une di jessind ciil chiav a violis, hai rotte par dis- 
grazie une scugelle, e il miò superior par pinitinze mi 
ha convertit t'un muss. Propri in chest moment la me 
condanne e' je' finide, e iò come che viodis, soi tornat 
frari come davant. 

cc Padre benedett, al dirà ben che soi stat crudel cun 
lui a pascilu oome di scornozz di panolis e di strang, a 
chiarialu senze misericordie, e po' pestalu come un bac- 
calà. Ah lu prei ch'al mi perdoni ! » — E po' al si butte 
in zenoglon tal miezz de strade, li indavant del so biat 
muss... d'une volte, ch'al è stat pront a pialu par une 
man, drezzalu in pis, e confuartalu : 

cc Nuje nuje, paron ! Vo non ves nissune colpe, chè la 
colpe e' je' dutte me'. » 

Po' si saludin, e si separin da bogn amis; e cussi 
cui che ha vut ha vut, nome che fatt un tocch di strade. 

il frari si è voltat par daj al so paron condum tant di 
pan e salàm; e in chell'att l'è stat vidut; anzi si pretind 
anchie ch'al vebi ditt: 

« Chiappe su mo', vis di quattrü... Tu vaivis pal becch, 
cumò vai anchie pal muss ! » 

La settemane dopo, no savind ce fa dal muss, i fraris 
lu vevin mandat a vendi sul marchiat. S'intive a passai 
par dongie il vecchio dal gosopp, ch'al leve appont in 
cerchie di comprant un' altri ; al capisc in botte che chell 
biat frari 1' è tornat muss, onde al si avvicine cul chiap- 
piell in man, e lu domande sott vos in t'une orele: — 
« Padre, cemud ise? Veso biell tornat a rompi la scugielle? 
— E il padre al spacche lis orelonis di muss, a sintisci 
a sofflà dentri. — Dit pur di no, padre, ma tant e' jè 
cussi. » — E po' al tacche a contrattà, al si juste, lu paje 
sore la brucchie, e po' sel torne a menà a chiase, lu pee 
in stalle, e d' allore in poi lu ha tignut simpri in moreste 
plen e passut, senze pestalu, e senze falu struscià, simpri 
spiettand ch'al tornass a deventà frari. 

Se a chest'ore no l'è crepat, Tul di ch'al è anchiemò 
ch' al spiette. 




II. 
Sott consei di uerre 



Sior Zuanutt Gubian une màttine Tè saltat fur dai 
scuss abuinoris, prime dal solit. Al ven suUa puarte a 
strolegà il timp; al dà un'occhiade par in su, un'altre 
par in jü — nol viod un'anime pe' strade, nanchie cun 
cui barattà il bo7i giorno; a_ chê ore il pais di Davàr Vè 
anchiemò dutt indurmidit. È' cricche a pene l'albe, e po' 
al è un fred chian — chest suzedeve i ultims di marz 
del vott cent quarante vott. 

Veramenti no si po' di che Gubian nol vei vidut propri 
nissun a movisi pe' strade. Un poch plui in su di lui, al 
leve spassizzand la C5alabrie un beat palandran dur dur 
e imbramit da fred cun t'une scloppe su pe' schene, e 
une man par sacchette, in facce a un portonatt spalancat, 
dulà che pos dis prime e' vevin scritt in grand — Corpo ! 
di ce mo'? deirinferno?.., ah, mai plui! Lassaimi che 
m' impensi..., appont, e', vevin scritt propri cussi, Corpo ! 
Dio uardi, Par di sott vignive su une massarie cul buinz 
e cui chialdirs, che leve a uri sulla fontane. Gubian la 
spiette che j' rivi a tir, e po' la ferme par preale d'un 
plasè. E je' j' rispuind in botte : 

« Vulintir, anchie doi, s'al comande. 

«Vorress nome, passand, che tu provassis se chell 
vuerrir culà al è sald di zenoi. 

« Se no l'ul altri, e' si stà poch a daj la prove. » 

Je', vie di lung pal so viazz, e Gubian attent a spià 
il trucch. 11 vuerrezzir, rivat davant il porton... dal uardi, 
al dà une ziravolte sui tallons, e al torne indaur; in chell 
e' rive la raassarie inviade, j' slungie biell passand un 
comedon tes cuestis, e te lu distire lungh e distes sul 
concolat, cul martin par ajar, tel miezz de' strade. 

(( Po' joisus, galantom! — si veso fatt tropp mal? » — 
e' domande la massarie, e si sbasse ju, e j' spuarz la man 
par judalu a drezzà in pis : al ere pluitost il cas di tirà 
jü il buinz, e diclaralu presonir di vuerre, ma je' mo', 
la bestie dulinciose, e' s'interesse invece di savè s'al ha 
fatt mal. Colà jü a plen bott, 'e cullis mans tes sacchettis 
dei bragons, sfidi io' a no fassi mal, — se anchie no tropp, 
par altri avonde! Par cui il vuerrir, tornat in pis sacra- 
mentand, al j' rispuind inrabbiat: 

(( Brutte sfondrade, anchiemò tu mi cojonis? 

(( Ves di scusà : no hai fatt di mighe a pueste. 

(( Eh no no, sango di bio, che tu has fatt par dabon, 
mostre del bambin! Pochis m'in vorressin di molati une 
trombonade, e mandati al creator. » — Forsi in chell mo- 
ment nol si visave che il so trombon, s'al ere chiariat, 
al ere chiariat nome da ruzzin — di dentri e di fur. 

«Poh, ce covente che fais tant sunsnr? E' son acci- 
dens che ur tocchin ai vis. » 

A sinti chell tibidcn te' strade, il caporal ch'al ronceave 
su par une banchie in tal bochzimer, val a di t'une chia- 
nevatte scure scure, senze nè fuch nè lus, al salte fur 
miezz insumit a viodi ce ch'und'è. Al chiatte il so soldat 
di sentinelie a dassi dai ding cun che' massarie, ma lu 
chiatte in t'un biell stat!... impolverat dutt par davant, 
sin lis ceis e la barbo, cun tant di siett sun t'un zenoli, 
e po' cul nas macolat che j' spissulave sang tanche mai 
(".è. Al j' domande: 

(( Ce'nd'isal stat po'? Ce hastu fatt? 

(( Ah, ce che hai fatt? domandajal a che' ostie di Me- 
neatte, che mi ha fatt colà par tierre. 

((Cemud? ti hae fatt colà propri je? AUore in arrest 
la Meneatte a viste!... su lustig!... in tel stocausl^H Al 
clame fur il so picchett ad alte vos: — ((Denel! Fedel! 
Vigili! » — e ai prins che jescin ur ordene di tirale dentri 
in tel stocaus,., del uardi. 

Cumò po' al ven il biell! Cumò che la ha là dentri, 
ce hael di fa di jei?... Giavaj i budiei? hael di fusilale? 
hael di tornà a molale? o ben di distirale sulla banchie, 
e faj spaccà un poch il polver da' bande di daur ? Stan- 
techè i siei superiors, in tel daj la consegne, lu vevin 
ben istruit di cè ch'al va fatt quanch'al passe qualchi 
graduat, o la battugUe, o pur une prucission, e quanch'al 
si presente l'inim'i (in chest cas po' al saveve fu'i besol, 
senze che nissun j' al insegnass), ma no j' vevin ditt cemud 
ch'al ha di contignissi tel cas che une massarie j' vegni 
a sdrumà jü lis sentinellis. 

Al mande a Chialine a clamà il tamburin par con- 
seassi cun lui: il tamburin al è anchiemò daür a digen 
la plombe di jarsere, e no Tè cis di falu viv. Al pense 
di fa rappuart al primotenente, ma j' fUsin che no 1' è 
in pais: al è lat fur cui bus a chiolü vin jü par Friul ; 
al podaress falu al tenente-urdidor ch'al sta a Clavais, 
ma cui sa po' s'al è a chiase nanchie chell? Ir, par e- 
sempli, l'è stat dutt il di tel Bosch dei Lous, dulà ch'al 
è daür a cuei une pojatte di chiarbon. E po' disin un'altre : 
cemud hael di fa rappuart, se li tel bochzimer e' no'nd'è 
pennis nè calamar? e se anchie an foss, par sinti a di, 
sior caporal no l'ha imparat a fa nanchie il so non ?.... 

Intant il timp al passe, l'è alt biell zà il soreli, e Menie 
e' rugne e bruntule come il mal timp, che ha di là a fini 
di rezzi, impià il fuch e metti sore a fa la fedarie, in- 
summis non d'ha vonde da distrigà, e lor par duch chei 



1) Waehtximmei'^ Stoekhaiis^ e cosi Oefreiter^ Befel^ ecc. voci tecniche 
dei reggimenti austriaci, le quali importate dai nostri giovani congedati, 
erano d'uso comune a quel tempo, ed intese da tutti. 

quattri la fasin sta li diband, par che la parone i giavi 
i voi co' torne dongie! allis fins e' si stulTe, e la fihiss 
cul dij al caporal: 

(( Se propri no saves ce fa di me, sintit anchie cheste. 
Hai vidut tal vigni su Gubian ch'al ere suUa puarte : po- 
daressis rivà jü a conseassi anchie cun lui. 

II caporal, bon avventor di Gubian, e' no sel fas di' 
dos voltis. Al raccomande prime al vicefraiter, intant ch'al 
torne lui, di abbadà che la Meneatte no se' nicci: po' al 
chiappe su il trente un, al abbandone il puest, e jü di tire 
là di Gubian; juste tan ben ch'al farà un viazz e doi ser- 
visis, — . chiappà une sflameade, e rischià miezze bozzutte 
di chell blanch. 

Rivat da Gubian, tra a conseassi cun lui, tra a dismat- 
tisci lis onglis da chiav del fuch, e chiucchià che' miezze 
bocce, al è stat vie il ben di Dio. Co' l'è tornat sul puest, 
al dà ordin a doi soldaz di chiappà su il fusil e compagnà 
la Menie a Luint, lassü del general ; e senze ch'al pierdi 
timp e ch'al mattei a fa rappuart, bastarà ben che j' disin 
lor a bocchie — che chell brutt sacrament di femenatte 
e' ha vut cur nuje mancul che di manchià di rispiett alla 
vuardie nassional! E je', che si spiettave che Gubian la 
vess parade, e fatte metti in libertat! Gholl mostro di 
Gubian, j' domandarà plases un'altre volte! 

E cusci la biade Meneatte, invece di tornà chiase a 
rezzi, impià il fuch, e metti a fa la fedarie, e' scuen 
cuinzassi il stomi, e là a fa visite al genaral, cussi mal- 
derte, in dalminis di glaccins, dispettenade, e, ch'al è pies 
di dutt, inmò ziune ; po' par preonte, chiappade in miezz 
fra chei doi manigoldos, doi vuerrezzirs che ur baste 
l'anime! — Un di lor doi, chell cuUa rame di boss sulla 
barette, enfre dos pennis di giall, al ha vut cur, stand 
in Baüs, di metti une balle tel (^.hiampanil di san Zorz 
cul so rigat famos, nome che pal moment l'ere senze 
azzarin: chell'altri invece, cul so moschett di chiacce se- 
cond l'ultim modell, e cul so brav azzarin a piere, (par 

attri no masse sald, che anzi al sacodave eome la code 
de' musse) par insegne del so mistir di chiazzador, al 
puartave su la scuffe une code di sghiratte. 

Rivin dunchie a Luint un poch denant misdi. Chiattin 
tan ben il general a chiase, in pis, be' sol, dapid dal fo- 
golar, che anzi l'è daür a sbrumà la chiarr; al ha i occhiai 
sul nas, in t'une man la chiacce forade, e ta che' altre 
l'ultim numer de VAmigo... di Dio? — del cont Gherardo 
Fresch, — robe propri di stagion. II general Tè un ve- 
teran, che sott i Frances al ere stat anchiemò in capite 
des vuardijs nazionals di Guart cul grad di chiapitani; e' 
contavin i viei che dal vott cent e nuv al foss stat anche 
in battae cuintri i Tipoles, ma dopo al veve baudonat il 
servizi par passà in spiettative. Onde i guartans, profit- 
tand de Toccasion, juste in chei dis hi vevin tornat a 
metti in tal servizi, alzanlu di grad cul falu general... si 
faiso di maravee? — dopo trentenuv agn ch'al ere in 
spiette, in tante malore, ce oleviso di mancul di cussi? 

Adunchie i doi draganz, culla Meneatte, capitin dentri 
in cusine come dos scloppettadis: j' dan il bon giorno al 
lor comandant cuUa barette in man, e po' j' fasin tant 
di presentir, nome che un jel fas culla canne par indentri, 
e l'altri culla canne par infur, juste par no fa po' duch 
e doi che' robe istesse. Intant chell des pennis di giall al 
fas fedelmenti il so rappuart, ben intindut cul restà fer 
in posizion. 

« Sior general, ves di savè che chest brutt sacrament 
di femenatte e' ha vut cur di pierdi il rispiett alla vuardie 
nazional. » 

Pal general, chell di tocchiaj la so' vuardie Tere tanche 
peschiaj la code ad un serpint. Al si drezze su schenat 
a ches peraulis, tirand i voi par sott i occhiai, e senze 
olè savent di plui di cussi, al si mett a faj une paterne 
a donne Menie da fale tramorti. 

« lò stimi il vuestri coraggio, pezzotte di femenatte, 
di manchià di rispiett alla Guardie nassional!... Ma no 

saveso in ce timps che sin cumò! — (un poch j' svintu- 
lave sulie muse la gazzette del cont Fresch, un poch je' 
lis manazzave cuUa chiacce forade, crodind forsi di ve' 
pes mans la durlindane). — No saveso che da un di al- 
Taltri puedin jessi cà un'altre volte i briganz del Tirol, 
a danus fuch es nestris villis, a saccheggià lis nestris 
chiasis, a violentà lis feminis, coppaur i mariz, impirà la 
rrrole insomm lis baionettis?... No saveso che jè la Guardie 
nascional che ha di protezzinus da chei ladrons, che ha 
di esponi la so' vite par difindi la nestre, lis nestris so- 
stanzis, i nestris fruzz, lis feminis, e sore dutt la glorie 
del pais, cu l'onor de la bandiere?... 

E cà al s'imposte par chiappà un po' di llat. La Me- 
neghine steve dutte contrite a sintilu, cui chiav bass, 
fasind un paver cul pisin del grimal; ma intant sott cozz 
e' se' muzzulave da ridi! — je' simpri in miezz ai siei 
agnui custodes, — lor simpri te' posizion del presentir. 
11 general alla fiu s'inaccuarz, e direzzinsi viers di lor a 
muse dure e barette fraccade, propri cun dutt l'estro 
d'un ver superior, ur domande parcè che stan h impalaz 
come chiandelozz, parcè che no poin jü lis lor armis, e 
no si mettin al ripos. Lor doi lu ubbidiscin in botte, fa- 
sind cun dutt sussiego un biel paifuss, senonchè il militar 
di gestre, chell da' code di sghiratte, invece di raolà jü 
a plomb Tarme par tierre, la sbatt in fall cul manazzon 
sul fogolar, — e pafl', j' sbalze vie l'azzarin, ch'al va tan' 
ben a finile te' pignatte de' chiarr. II so compagn, chell 
des pennis di giall, olmand un temporal par ajar, e im- 
pensansi che il so ziler l'ere senze azzarin, lu volte attorr 
biell sclett, davant che j' dei tel voli al general. 

II puar general Tè restat incocalit! Al si saress mittut 
lis mans in tei chiavei nome a impensasci che jere li 
presint la Meneatte, tant e plui che la vedeve a fa ogni 
sfuarz par no dà fur un sclopp da ridi; e' jere deventade 
rosse rosse, e j' lagrimavin sin i voi. Onde fossino stadis 
pur li presinz duttis lis Meniis del Chianal, cheste volte 

l'ere propri in dovè di pierdi il rispiett anchie lui alla 
so' guardie nascional; e no i'ha podut fa di mancul di 
no daj une lavade di chiav a chell so dipendent, ch'al 
ten in chell bon stat i lierrs del raistir. Jü <lunchie un 
befelj jü une filade anchie par lui. 

«Iseforsi cheste Tavvertenze che ves pes vuestris 
armis, la maniere di stà simpri pronz e preparaz a une 
clamade par tigni front airinimi? si, che il paiz al po' 
durmi i siei siums tranquii sin ch'al ha a paralu di cheste 
sorte di combattenz! E stimi nuje jò la bielle figure che 
j' faressis fa in t'un pericul, pardio sacrato, anchie al 
vuestri general! » 

E culi al torne a impostasci par chiappà flat, e anchie 
par là cirind culla chiacce te' pignatte del brud, se mai 
l'è cas di peschià fur chell giavedon. La Menie e' profitte 
di che' soste par dii finahnenti anchie jè l'animo so. 

« Sior dottor, quanche jerin i todeschs, prime di j)ic- 
chià un, e' lu lassavin almancul ch'al disess lis sos resons; 
ma cà l'ul fevellà nome hii, e nol mi dà nanchie timp 
che mi difindi. Scuen propri dijel suUa muse, che lui ai 
è pies dei todeschs. 

« Pies po' dei todeschs un cazz. Fevellait pur, contaimi 
cemud che je' stade, ma sore il dutt contaime juste. 

« Ch'al si persuadi che no l'è stat nuje, propri nuje: 
e no vuei ch'al mi crodi a mi, ma ch'al domandi a Gu- 
bian ch'al ere presint, tant al è ver ch'al mi ha ditt lui... 
Infatti iò levi ad aghe sulla fontane. Intoppi sulla strade 
Toni Talpe di Lenzon culla scloppone su pe' schene ch'al 
si presembolave pal pais... Savevio iò s'al leve a chiacce 
o a sedon, o pur s' al steve in uaite di qualchidun? » 
(E intant a planc a planc, e si tirave dongie al militar di 
zampe). « Passand dongie di lui, j' hai dat un poch sore 
pinsir, in anime me, appene trussat cul comedon, senze 
volè, che mel crodi, propri nuje plui di cussi... » 

Je' no ha nanchie finit il discors, che anchie il militar 
di zampe, cun dutt il so ziler e cullis pennis di giall, al 

ha fatt come Toni Talpe di Lenzon, une brutte sdramaz- 
zade tel miezz de', cusine. E la Menie intant cuUa muse 
serie, plantand i voi in facce al general, e' va rumiand 
enfre di se: 

« Chiappe su mo', sior general ; cumò tu mi daras 
doppli salarü... » \ 

Si po' nome crodi se a chest gnuv tir il general no 
rè restat edificat, e se nol veve di tignisci in bon a ve' 
sott i siei ordins une razze cusci valent di maccabeos! 
An veve zà vude vonde anchiemò prime insin parsore i 
voi; onde mastiant fra i ding quattri peraulis inchiade- 
nadis, Fha comandat rexiim^^ a chei vuerrirs, e ur ha 
mostrat la puarte. 

Cussi si è inclapat be' sol cuUa Meneghine, che no 
veve ben capit se chell rexum al foss stat anchie par je', 
e je' pal fatt, dütte indifferent, tanche se si chiattass a 
jessi li par ceremonie, e' j' domande al general: 

« E cumò, ce mi disiel, sior dottor! soio anchie iò in 
libertat? mi lascial là a fa la fedarie? 

« Po' intindaressiso forsi di restà a gustà cun me ? 
Vait vait in malore vuestre, vait pur a fa la fedarie, 
magari a fedà anchie vo', vait dulà che vuelis, baste che 
mi lais fur dai minchions. Ma prime scuen visaus d'une 
chiosse. Se vessin di tornà chenti i tiroles, vorress me- 
naus cun me pluitost vo' altris feminis, inant che chei 
puars pelandons, che no meretin altri, nome che ju' di- 
smentein a fa la jotte a chiase lor. » 




1) Reehts-um — fronte indietro. 



III. 
A la sagre di Mion 



E' jere une domenie, viers ia metat di lui. La sere 
^u-ime, sul là a mont il soreli, e' jere saltade fur une 
boadizze, di ches ciie une volte nus vignivin fur dal Lad 
di Garde, invece cumò nus es mandin da Nova-Yorlc... a 
cui mai si haje da crodi? vattel a zerchie! Chest al è cert 
che rivavin une volte, come che rivin anchie cumò, a son 
di lamps e di tons, cui folcs e lis saettis, e se no baste, 
cui slavins, e an/i il plui des voltis cun chc' groppolose. 
In che' sere al vove ben tonat e scrauazzat, ma tempieste, 
graziand Iddio, non d'ere stade; l'ul d\ che i Fornezz e 
i Cadorins se la varan tignude dutte par lor. Fjitt al è 
che la buraschiade e' veve rinfreschiat tan ben, e dopo, 
vie pe' gnott, al veve serenat; onde al pareve di sinti par 
ajar che doveve jessi che' une zornade indifferent di ches 
altris par dutt il chianal di Guart, anchie senze savè che 
juste a pont in che' zornade e' vevin sagre a Mion. 

E difatt, ziransi tant di cà che di là del Dean, pes 
villis fdials di Ovar e Luincis, a pene che la chiampane 
da Plev e' ha dat il segn, e' ha scomenzat la int a movisci, 
a inviasci a trops viers di Mion: e di mighe nome la 
voladive, ma anchie persohis seriis e rispettabils di ducch 
chei contornos; no si minchione mighe! che, come il di 
de' sagrê, in chiase Toschiane e' jere ogn'ann come une 
gnozzade, anzi une spezie di cort bandide. 

L'è ben ver che, dopo il quarante vott, e' jere restade 

2 



— 22 — 

anchie in Guart un po' di code; anchie là sü, tra i amis 
vecchios, no si trattavisi plui cun che' espansion di cur, 
nè cun che' libertat di prime. Senonchè dòpo e' jerin zà 
pàssaz oramai tre agn, mettind in dismentie almanco par 
un poch lis tantis traversiis provadis, e tanch malumors, 
e tanch disgusch; onde al ere anchie di just, une volte 
in tantis, di passale allegramenti che' zornade di sagre 
fra un tropp di amis come une volte. 

Par altri, par dile là che va ditte, nanchie su di To- 
schian no Tere plui come une volte, parcò che no vevin 
chiattat di rimplazzà la int di allore, e che in zornade di vuè 
no jè phii. No l'è plui l'andament di chiase, nè l'intona- 
zion di xjuand che viveve la puare parone, tan' degnevul 
cim duch, e tan' benefiche, par cui la so' manchianze no 
jè stade une pierdite irrcparabil nome par sior Zanetto 
so marit, e pe' fiolanze anchiemò di spatussà, ma une 
vere disgrazie che l'ha sintude dutte ia Plev, dulà ch' al è 
qualchi vieli ch'al si ricuarde anchiemò di puare d."® Anne 
Marie, issude dai Micui di Muine, come so marit, che da 
vott agn e jè cà tal segrat a' Plev ! Nè che jè plui nanchie 
la fie primogenite, la Luigie-Cristine, parcè che, doi agn 
dopo, propri quand che scomenzave a fa je' la paronutte, 
e rimplazzà la mamme, al è vignud indenant l'inzegnir 
Linuss di Tumiezz, e se 1' ha menade vie. Finahnenti, dal 
40, al ere muart a Udin anchie il fradi major di sior 
Zanetto, chell puar sior Checo tant nomenat, chell che 
ai siei biei dis al ere stat il timon de' famee; l'ere stat 
•luif ch'al l'ha puartade in auge plui di nissun, e cu la so' 
attivitat, cul so galantominismo e il so talent al h'à savut 
tigniie simpri in credit tant in Chiargne che in Friul, 
massime a Udin, dulà che pur al veve vos in chiapitul, 
no baste fra i marchiadanz, ma anchie come assessor al 
Municipi, e inDelegazion come deputat de laCongregazion 
provincial. 

Ma intant che iò mi pierd vie a chiaccarà, ecco che 
jè finide la messe e distudadis lis chiandelis ; la int e' jess 

fur di glesie, e scomenze a sfolà vie, cui par in cà, cui 
par in là. Naturalmenti nanchie i invidaz di chiase To- 
schiane no saran restas dai ultims, e sior Zanetto V ha 
dat l'incarich ai siei doi fis plui granch, e a pre Checo 
mestri di chiase di laju a compagnà, intant che lui al 
sta indaur a spiettà i predis. 

Quanche Dio l'ha vulut, anchie i predis son vignuz 
fur. E' jerin in tre; prime di dutt il celebrant, par no 
lassalu fur, ossei pre Lenard Mazzulin plevan di Luincis, 
nativ di Fusee, che jè la patrie dei Mazzui e di ducch i 
MazzuUns, anchie di chei che si jerin impensaz di osità 
Taghe dei fontanons di Rome sott il non di — siropp di 
parigline; al ere vignut su di buride da chiase so' lin a 
Mion, fasind chell trott di chian dutt in t'un llat, e po' 
chell dovè mettissi a chiantà in che' glesiutte, cussi plene 
di int a martellett, e po' voltassi a miezze messe e spol- 
monassi a predichià, par persuadi i ascoltanz che tanch 
malans che si ha vut dopo la uerre, murie di int, gabeUis 
gnovis, malatiis tès viz, in tes cartufulis, te' nemahe, dutt 
Tere in cause dei lor pecchiadazz; — onde no jè maravee 
s'al è anchiemò dutt scalmanat, clie j' plovin i sudors 
tanche mai ce. 

I altris doi reverenz e' son pre Feliz Tavosoh di Co- 
meglians, curat di Trepp; chell altri, l'arciprete di Muezz, 
pre Fihpp Micul di Muine, cusin di sior Zanetto. In seguit, 
pre Filipp al l'lia finide chiahmi di domo a Udin, e pre 
FeUz al. è muart plevan di Venzon. 

Insomm la tavielle di Raviei, e' son t'un ronch un 
cetantis cumieriis che somein fabbricadis cul chiarhoii 
t'une locaUtat che puarte anchie il nori di Tierre nere; 
ma fintine ad ore no l'j' jere vignut in chiav mai a nissun 
di verificà s'al dipendess da qualchi bruse, o se par cas 
vi foss une vene di chiarbon fossil. 

II prin a insospettissi l'è stat sior Danel Pascul di Colze, 
che nol veve mai padin se nol rivave a sincerassi, cul fale 

deoidi da chei del mistir. E appont par chest, so fradi 
sior Emilio, ch'al veve magazen di legnams a Vignesie, 
tant par contentalu, al ha fidat il negozi a Jacumin so 
nevot, e Tè vignut fur cun t'un par di inzegnirs di chei 
de' societat venete des minieris; anzi in che' zornade e' 
jerin anchie lor a Mion tra i invidaz. 

Sior Luigi Mirai, TAgent comunal di Ovar, appene 
ch' al si è inaccuart di vè chei doi forestirs par comensai, 
e' no r ha podut tignissi di mettiju a part pe' prime volte 
de la so' famose campagne del 809, quanche i Tiroles lu 
han calumat come un boccul a Rigolat, lui cun dutt il 
dottor Lupieri, e ju han menas su e jü a compass^ la 
Pusterie ; e bisugnave sinti cun ce coraggio ch' al si è 
dipuartat Mirai tal miezz des scloppettadis, e cetanch 
ch' han d' ha impiraz cul so spadin, e po' duttis ches ch' al 
ha provadis tes mans di chei porcs di patatucs, — e ur 
al contave a chei doi inzegnirs foresch, senze mai inta- 
jassi che jerin anchie lor doi patatucs! — Ma lor che no 
lu capivin nome a miezz, e che jessind vignuz vie di Colze 
a piduline, fur par chei sdrups e chei strangois, e forsi 
nome cun t'un cafTè neri su la cuscienze, stant ch'al ere 
' zà suaat misdi, e' vevin scomenzat a sgramolassi anchiemò 
a messe, no podind plui frenà la soscedarie. 

Sior Luigi De Prat, ciroich di Chialine, ch'al veve sin- 
tude che' storie da Mirai, Dio lu sa cetantis voltis, e ogni 
volte cun qualchi franze e qualchi florett di gnuv (Luigi 
Mirai al veve tal cuarp anchie une vene di poete), mott 
a pletat di chei doi puars martirs, tant par giavaju fur 
des griffis a Mirai, 1' è saltat fur a contaur che anchie 
sott Ovar, t'un lugh che si clame in Ambuluzze, al dova- 
ress sei del chiarbon fossil, almancul stand ai enfresegnos ; 
e ju ha compagnaz ju zuetteand in tal broili, par mostraur 
a det la posizion. Ma no son nanchie rivaz sul puest par 
chialà jü, ch' al è comparit su la puarte pre Checo, il 
mestri di chiase, a daur l'avvis che la mignestre e' jè in 
taule che ju spiette; onde i doi todeschs e i doi Luigis 



e* han Tiiruccat dal moment senze fassel di dos voltls; e 
pre Checo, che a Toccasion al faseve anchie da maggior- 
domo e da mestri di ceriraonijs, e' sej' ha introdozz in 
tinell, e collocat ognidun al so puest. 

II paron di chiase, dovind fa da capo-taule, l'ere vol- 
tat cu lis spallis viers la puarte, enfre il zuètt di Chialine, 
sior Jacum Chiasal di Prat, e i doi inzegnirs todescâ. Là 
di facce, il puest d'onor al ere stat riservat a sante Mari 
Glesie, par cui lu vevin occupat i predis, in tel miezz il 
pievan di Luincis, cun pre Filipp d'une bande, e pre Feliz 
di che' altre; e po' vie di seguit slor Emidio Pascul e sior 
Luigi Mirai, sior Tonin Spinott di Muine, e sior Nard Bo- 
nan di Raviei, e po' qualchedun altri che cumò no mi soven. 
Là sü in somm de' taüle e' jerin confmaz Beppo e Titutte, 
i doi fis majors di sior Zanetto, e jü par da pid l'ere lat 
a impostassi il mestri in miezz a Checo e a Vigi, siei scue- 
laruzz, i fis plui zovins di Toschian : chell mestri, che no 
r è anchiemò passat di messe, al ere un clerich di Ber- 
tiul, pre Checo Della Savia, chell che dal 93 l' è muart 
Arciprete di Palme, anchiemò in buine etat, avind a pene 
65 agn: l'ere fradi di puar sior Alessandri, il fattor di 
chiase Caiselle ^>. — Chialait! e' podaressin jessi duch 
e doi anchiemò in vite, e uè magari anchie lor cuh a con- 
tale : — La varessino mai ditte zà miezz secul che si vess 
vut ad une d\ da rivà a di chestis? 

Al saress stat anchiemò puest in taule pes fantazzuttis, 
par Annutte, Catinutte e Tarisine, tre pivellis fra i quindis 
e i vinch agn, parcè che, pai dovuz rispiezz, o pai dispiezz, 
un cetanch dei invidaz e' jerin restaz indaur: ma second 
il costum vieri dal pais, nissune chiargnelle chiolleve mai 
part a un past di etichette. 

Par il fatt, l'ere stat invidat anchie il Commissari di 
Comeglians, un tal Solveni: raa dal 48 al veve chiattat 

1) Questa relazione fu estesa e pubblicata nel giugno del 1898 in occa- 
sione delle nozze Toscano - Caiselli . 



beghis cul dottor Lupieri, onde par no intoppassi cuh lui 
a gustà al si veve dispensat. L' istesse part la veve fatte 
anchie Lupieri, benchè visin, e cun di plui parint dei To- 
schians, e lor miedi di famee, parcè che nanchie lui nol 
si chiattave masse nè cun sior Commissari, nè cun sior 
plevan Mazzulin. Mò ce int parmalose, che Dio nus uardil 
-— Paje par sior Jacum Chiasal, ch'al si lassave sorà e 
remenà, tant su la muse che par daür, senze mai ofHn- 
dissi^ senze dombolassi, che j' vessin ditt pur ce che volevin, 
anchie magari 

Bior Jacum Chiasal — ladron dal Chianal, 

come che si chiattave scritt cul chiarbon su pai murs, 
par ducch i chiantons di chiase so', — e chest par man 
di un dai siei lis ch'al leve attorr cu la casselle. 

Riell dispensand la mignestre, il paron di chiase al 
j' domande a un dei todeschs 'ch' al veve dongie di kii, 
s'al ere stat anchiemò in Chiargne, e ce che j' pareve 
chest pais, se j' plasareSs a stà, — ben intindut, vie par 
r istat. 

« A proposit, — pre Filipp i dis a sior Emidio, ne l'att 
ch'al j' emple la tazze di vin, — cemud lis ricerchis del 
mineral ? Vino buinis speranzis ? 

E sior Emidio j' rispuind che anchiomò no si pò di 
nuje, ma che i assaggios e' continuin, e che infin cumò si 
Spere ben. 

E Mirai, che intant che rivin i ris ancliie par lui 1' ha 
biell ronchiat sorepinsir il tierz pagnutt, e' nol po' plui 
tignissi, e al scuen di anchie lui la so'. 

(( Se (ihes spei-anzis vignissin a chiav, allore si! Cui 
mai varessie di tigniur la code ai Raveans? 

E il zuett di Chialine al j' sozzunz par preonte : 

(( Lor che si vantin di ve' vut parfin i lor ress ! e prove 
Jie sei che, a sintiju lor, il non del pais e' lu derivin propri 
da chest, che quanche il re al leve in battell a pess jü 

pà) Chiarsò, là che par antich al ere un lad, par fâssi fa 
larg des altris barchis, bastave (ü: — Premi! — Stali! — 
Regem veio! 

E sior Tonin Spinott, ch' al ere sintat dongie sior Nard 
Bonan, pleansi viers di lui, j' dis t'une orele: 

« Cheste, sior Nard, us ven a vò. 

E sior Nard fasind di rispuindi sol che a Spinott, par 
altri in mud che anchie il zuettatt lu sintiss: 

n Sior Tonin, je' no sa la bielle, che un Carlevaris di 
Chialine al è stat Arcivescul di Salisburg'? 

E cuh po' s' intromett il plevan Mazzulin: 

« Sicuramenti ! Tant al è ver che ad Ovar e' conservin 
anchiemò il, so ritratt in sacrestie, e a Chialine al è il so 
stemme pitturat sare la puarte di chiase. E po' baste viodi 
la so' monede cul rav di Guart par arme -di famee. 

(( Cemud ? — l'osserve sior Emidio, — par me cheste 
jè gnove, che il chianal di Guart al vei par arme un rav. 

(( Di chei toronz — al dis Toschian, — cu la sò code 
e cu ia vischie. 

« Siguramenti, — torne il plevan a ribatti: — s'al alze 
i voi in plazze a Venzon, lu vedarà scolpit in t'un di chei 
stemmis di marmul, picchiaz attor del municipi, un rav 
identich a cheli dal vescul Carleyaris; e po', s'al ven a 
Plev, jel puess fa viodi pitturat sul carton di une fraterne. 

(( E iò j' puess azzonzi, -— al dis Mirai ad alte vos, — 
che iuste chest' issude, a Chialine, in t'un ort... 

(( Te I'ort de I'ArcivescuI...? 

« Oh ! Parcè no ? 

(( E' han chiattade une di ches monedis. 

(( Di ches cul rav...? 

« Ce monede preziose ! E ce hanei fatt di jè? La varan 
mandade in t'un Museo? 

(( Invece je V han dade di matteà a la canae che 1' ha 
tornade a pierdi in che' di istesse. 

« Ce pecchiat...! E ce disgrazie ! 

(( Propri une disgrazie, une piardite irreparabil...! 

« Mentri dei ress di Raviei, che si seppi, no si ha vi- 
düde mai monede. 

« Po' voleso ch'an vein battude anchie i ress di Raviei? 

« Oh, parcè no ? E se no d' in l' han battude lor, sin 
Simpri a timp di battile no' altris, anchie se al di d' incò 
sin^senze ress. 

Pre Filipp Micul, chiattansi a jessi dongie di sior Emi- 
dio, al j' o^serve: 

« Mi par che si sin chiattai!: cà sü un' altre volte a gustà 
un dongie l'altri come uè. 

(( No che j' pari, — rispuind sior Emidio, — ma 1' è 
un fatt, e iò mi ricuardi tanche s'al foss cumò. Anzi al 
faseve da capo taule puar sior Checo : e 1' ha di jessi stat 
l'ann prime ch'al muriss. 

(( Par cui dal 45? Ch'al chiali un poch, siett agn passas 
biell zà, e mi par ir! Come mai chest timp isal svolat! 

Anchie culi al salte di miezz sior Luigi Mirai cu la so' 
vosone, ch'al s' impon a ducch, par che stein a scoltalu 
nome lui : 

« Ma lor no si sovegnin forsi plui d'un contratimp 
ch'al è nassut al prin esordio di chell gustà. 

« Baste, sintinle anchie cheste. 

« Dunchie, che sintin. Jessind daur a distribui il ri- 
sott, puar sior Checo si ere mittut a contà un anedoto 
succedut, se no falli, in Cort del princip Eugenio a Milan, 
al timp dei frances. Si veve complottat di fa compari in 
taule, dongie del princip, un di chei vecchios sancullozz, 
senze braghessis, deventat general cu lis sos bravadis, ma 
altrettant mal educat, senze creanze nè galateo: e' si 
voleve falu là tel pozz, par viodilu a fantin qualchidune 
des sos, e podè fa baccan su la so' piell. Prime, si è dat 
principi cu l'antipast: po' dopo ven distribuide la mignestre, 
j' rive la so' razion anchie al general, e tin a chell pont 
no si accuarz anchiemò nissun ch'al vei mittut un pid in 
fall... Cenonè sior Checo al tronche il discors a uso hrutto, 
e al reste li ferr a chialanus un par un, che ierin daur 



à sbasoffià il risott tanche tanch lovs; t'une raan Tha 11 
cucchiaron, ta che' altre rultime suppiere anchiemò nette, 
e ta' tierrine non d'ere plui diaule cree ! Lui par contanus 
la so' storie, l'ere lat vie sore pinsir, e nol. veve provvedut 
a fa rivà il risott a ducch; e in che' volte, mettind un 
stecch in te Fistorie, e mudat ton al si è mittud a berlà: 
— Oelà ! Guli hai fallat, saveso ! Tornait tornait a strun- 
chià dentri ! — Si devi ritigni che pos o nissun vebin 
capit ce sorte di fall ch'al vess commettut: iò par esempli, 
confessi la me' ignoranze, hai supponut che vessin vut a 
Tordin un antipast da distribui prin dal risott, e che puar 
sior Checo, inaccuart nome cumò di iessi lat in ochie, al 
vess intindut di rimedià cussi. Par cui senze mettij sal 
sore, hai disvuedade anch' iò la me' suppiere in ta tierrine. 
Di man vuarde, 'o ti viod sior Checo, anchiemò in pis cul 
cucchiaron, a colmenà di risott la so' suppiere ; e po' niente 
fu, niente sia, sintassi jü disint: — Cumò mò cui ch'an 
d'ul ch'al si profitti; — e lui serio e pacilic taccassi a 
mangià, tanche se il mistir puartass di fa cussi. 

Veramenti Mirai V ha savude contà la so' storie cun 
t'un cert estro, e cul daj certis svoltis miei di me ; prove 
ne sei che nissun de' compagnie al ha podut tignissi da 
ridi, e par ridi un a dispiett de l'altri e han lassat di 
pacchià , e ridi che ti rid, e intant i ris cui cesarons e' si 
disfredin. 

« E dopo, — qualchidun 1' ha domandat a Mirai, — cui 
ha fatt da dispensir? 

« Duch e nissun. — Mirai al rispuind. — Ognun V ha 
dovut pensà par se, e Dio par ducch. A qualchidun di 
chei plui svelz, forsi di chei che vevin bieli slovade la 
prime suppiere, ur sarà rivade incolme anchie la seconde : 
altris par masse riguarz o par pigrizie an d' han vude a 
pene miezze, o son restaz magari senze nuje. 

« E la storie dal princip Eugenio e dal general Sanculott? 

(c A proposit, cemud ise finide ? 

Mirai ur rispuind: 

(( No la saves vò altris, e iò anchiemò mancul. Sai noiiie 
che sior Checo si è uardat di continuale par no là vie 
sore pinsir un'altre volte : nè che nissun di nò si è im- 
pensat di domandalu. 

K cussi par un moment è son restaz duch come boccai. 
Avalinsi di chell silenzio, allore sior Emidio 1' è vignut 
fur cun cheste, 

(( Se mi permettin, ur contarai iò cemud propri che 
jè stade, e cemud che jè (inide. — Cussi, vidind i com- 
mensai ben disponuz a daj ascolt, nel mentri che il paron 
di chiase al è daur a trinzà il less, e la servitut a cambià 
i plazz, sior Emidio V ha seguitat cussi : 

(( Veramenti il fatt 1' è succedut, no a Milan, ma a Vi- 
gnesie e nanchie in cort del princip Eugenio, ma del nestri 
Vicerè, Arciduche Ranieri ch' al passe miezz'ann a Vignesie, 
e miezz a Milan. Par riguard so, a Vignesie e' son di stanze 
i granatirs dal rezziment di Trevis des mostris zallis, e 
chei da Udin des mostris verdis, in dutt quattri compa- 
gniis ; anzi in t'une di chestis 1' è chiapitani un cont Cla- 
ricin di Vierse, mio cognossint. E ben, quanche il Vicerè 
al ven a Vignesie, V è il cosuet che la uardie d'onor al 
palazz real vebin di fale i granatirs, cun t'un uflicial par 
capo puest : e T è anchie di prammatiche di invidà Tuf- 
ficial di fazion a là in taule cul Vicerè ; par altri, se lui 
par cas al si rifude, il maggiordomo 1' ha ordin di con- 
segnaj un aquilon da doi llorins, ch'al vadi in tante ma- 
lore a frajasiu là ch' al vul. L' è po' da notassi anchie 
chest par sore plui, che il chiapitani Claricin, da nobil 
campagnul, no 1' è masse puartat a complimentà nissun, 
nè ch' al sa sta su lis cerimoniis, nè ch' al si chiatte in 
societat; onde, co' l'ere il so turno di montai la uardie 
al Vicerè, lui si contentave de l'aquilon, e al veve te l'ort 
il Vicerè, cun dutte la sò cort e i siei gustàs. Faile 
une volte, faile dos, qualchidun 1' ha crodut ben di pre- 
vigniiu che a rifudassi simpri e' nol par bon, ma ch'al 



vio(ii di fa lui come i siei colleghis, ch'al accetti almandö 
une volte ogni qual tratt, se pur no Tul clie i superiors 
s' intain, e che lu chioliin magari in male part. 

II puar Claricin, imbroiat pies che un pulz te' stoppe, 
ur rispuind che lui propri nol sa nò entrà nè esci su par 
ches schialis, nè cemud vè da contignissi. 

(( Nuje, — j' han rispuindut, — no Tè di fa nome cussi. 
Si entre in sale, come ducli i convitaz; ognidun T ha il 
so puest stabiüt; e li si ha di restà ducch in pis a spiettà 
i parons di chiase, il vicerè cu Ja so* siore, e dutte la 
cort daursi: e co' si viod a sintassi la principesse, daur 
di jè si sintin ducch. 

(( Cheste a bon cont iò V hai capide. E dopo ? fin quand 
hajo di sta li sintat? 

((0 bielle! Sin che il gustà l'è finit: quanche torne a 
jevà su la principesse... 

(( Ce hae (li deventà? 

(( L' è (^hell ii segnal di jevà su duquanch, e ritirassi. 

(( Raste, Bastian — al dis il chiapitani Claricin, sospi- 
rand come un sofHett di fari : — la vedarin anchie cheste. 
Intant, clie il Signor me la mandi buine. 

E cussi, ben munit e ben armat, a la prime occasion 
si è buttat dentri a cuarp muart, e riia accettat Tinvit 
dal vicerè. I/ha scomenzat cul fa a puntin come che hi 
vevin istruit, al ha spiettat che j segnin il so puest, che 
rivi la principesse, che poj je' la prime il martin sul ca- 
regon; e po' une volte sintade, no T ha pierdude phii di 
voli, par jessi pront, co' '}c si mov, anchie lui a jevà sü. 

Ecco par bacco, a miezz il gustà, che a jè j' è saltat 
di drezzassi in pis par chiolli no sai ce, o un cure-dinch, 
une pizzade di sal...; il chiapitani Claricin e' nrm vul 
altris, al sbalze su anchie lui plui che di presse; di daur, 
un camarir l'è pront a tiraj vie la chiadree par daj lugh 
di issi : al varà crodut ch'al vess vude une premure di 
oorri... no sai nanch'iò dulà. Intant il chiapitani, no vi- 
dind nissun altri a movissi, l'è restat 11 come squintiat, 



tant piui che la principesse, invece di là vie, e' jè tari 
ben in ande di tornassi a strauaccà sul caragon. Al va 
par fa anchie lui l'istess, ma daur di sè e' no l'è plui il 
pont d'appoggio, al smalite un moment cun chei brazzons, 
al trai lis griffis par ingrampassi dulà ch'al po', l' ingrampe ' 
il mantil e sel tire daür par tiarre, cun dutte la massarie 
tindude sore. 

No l'occorr nanchie di di clie anchie cheste istorie 
dolorose e' jè stade accolte cun t'un altri sclopp da ridi 
universal. Po' dopo, qualchidun dei comensai l'ha sco- 
menzat a f a i commenz. 

a Ce ch'al ha di ve' ditt il puar vicèrè a viodissi spari 
sott i siei voi il platt cun dutte la piettanze! 

« E la so' siore? a viodi tante grazie di Dio a là a 
patrass! E dutte che' pestadizze di bozzons e di tazzis, 
di plazz e di suppieris, e mantil e tovajuzz ridozz un 
Ecce homo! 

«E il puar chiapitani Claricin di Vierse, no haei di 
ve' ditt nuje? 

« k\ varà ditt, se butte, come che' sposine mal mari- 
dade : — Magari pies a me' mari, se il miò om mi bastone : 
iò no volevi velu. 

E sior Zanetto capo taule, par d\ anchie lui la so', 1' ha 
mittut dongie cheste. 

« Cui sa che nol vei fatt come che contin d'un cert 
Politi da Udin? Par sorte, isal nissun che lu cognosci? 
sior Titte Politi... 

« Sfidi bras a no cognoscilu! II plui devot sculazze- 
banchis sott da l'agnul di chiastiell. 

« lo hai sintut a di, che quanche il dial lu tente... al 
s'inzenogle jü par di une part di rosari cun cheste anti- 
fone: — Un pò di ben, un po' di mal, Signor! 

« Une mattine d' invier, sior Titte Politi, tal passà par 
plazze sant Jacum, al va par bussaj lis talpis a chell Crist 
di lamerin, inclaudat sun t'une cros di len, in facce la 
puarte grande. Che' bussade l'ere solit di dale ogni volte 

ch'al passave par di là : ma in che' zornade nol si è accuart 
che a bass i lastrons e' son lustris di zulugne, e che si 
sbrisce come sul veri. Lui al ven^ indavant franch e sigur, 
ma no l'è incurvat a pene par dà la so' bussade, ch'al 
si sbelanze, j' sbriscin lis suelis, e jü par tierre lung e 
distes, battind jü pal pilastri cheli maccaron di nas. Al 
torne a drezzassi su, ch'al è rud velen di lui, e nol sa 
propri ce svindicch faj a chell puar Crist, tanch'al foss 
stat la colpe lui de' so' disgrazie. Al la finiss cul misuraj 
tant di pan e salam, biell disind: 

— Chiò mo', che tu mi tacconis plui! 




IV. 

Giaz spiritaz 



Al tirnp dei Frances, quanche Napoleon V ha croclut 
di proposit di scovàfur muiniis e fraris dai lor convenz 
e dai munistirs, chei puars religios escomeaz e' han scu- 
gnut adattassi a fa duch i mistirs, trattansi di vivi manco 
pies. L' è stat infin un Padre Romualdo ch' al lia accettat 
di bon stomi il puest di svuatter, e maggiordomo par 
timp pierdut, press di une gentildonne di Vignesie, de- 
vote se vulin, ma anchie sofistiche a plene braghesse, 
pietose... ma vedrane. 

II nestri Padre Romualdo si pò di ch' al ere om na- 
vigat. In prin lugh, da fruttazzat, al ere stat rilevat in 
tei asins a parà a passon lis fedis ^\ e po' da fantaccett, 
davant di là frari, al veve zirad il mond, marchiadantand, 
cui mulezz e lis bottaccis de Yasiet. Senonchè une zor- 
nade ch'al veve Tanime par traviers, stant che i mulezz 
inmulettaz e' no volevin là nè indavant nè indaur, al in- 
contre doi capuccins che van battinle, e ur dis : — Beaz 
mai lor, padres, che vivin senze fastidis! — E lor j ri- 
spuindin ch' al po' fa anchie lui come lor, e là frari. — 
Va dutt ben, ma cemud haio di puartami fur iò che no 
sai predicià? — Eh, matt buzzarat! Po' no saveso? Quand 
che si va sul pulpit, Y è il Spiritu Sant lassü che nus dis 
dutt. — Lui non d' ha vuludis altris; al ha regalat al con- 

1) fede == pecora. 

vent i mui cu iis bottaccis de Vasiet, e ma da bon si al 
è lat frari. 

E' capite la so' volte di là a predicbià. Conlidand simpri 
te l'ajut del Spiritu Sant si presente sul pulpit: e vidind 
Ti sott di lui la glesie plene a martellett, che duch lu 
chialin lui, e che stan a spiettà ce ch' al intind di diur, 
j' scomenze la tremarole, mentri che anchie lui al spiette 
che il Spiritu Sant lu vegni a illuminà. — Su pò, Spiritu 
Sant, — al va disind sott vos, e spiand se chell' uccell, 
inclaudat sott il soffitt al dess segno di vite: — Su po' 
Spiritu Sant! — ma il Spiritu Sant al è intestardit in 
che' di come un mulett, e nè ch'al si mov, nè ch'al si com- 
mov. Lui aliore al sbalze su vaind e begherland. — Ah 
poveri i miei muli...! Ah poveri i miei muli...! — E al torne 
fur dal pulpit, fasind lis schialis ad indoppUs, risolut di 
no esponissi mai plui a une gabbade di che' sorte, no 
s'al è il Spiritu Sant, ma nanchie s'al ven il Padre Eterno. 

Za lu vin duch il nestri debil, ce par un cont, ce par 
chell'aitri: e no jere senze nanchie la dame veneziane. 
Anzi, par tant che si capiss, ime des sos debolezzis e' jere 
cheste, che a jè j' fasevin dul, no nome i fraris sbandiz 
fur di convent, ma anchiemò plui i i)uars giazz, che si 
ciiiattavin a jessi senze nè chiase nò tett ancliiemò prime 
che vignissin i Frances. Veramenti pai giazz jè no s' in- 
sumiave nanclüe di proviodiur alloggio: figuraisi, une 
persone tant devote e sofistiche, une vedrane costumade 
se varess mai podut di vite so' ricoverà sott i siei cuviers 
di che' semenze ! massime s'an d' è qualchi giattatte, par 
vè sott i voi nome scandolezz duquaut il carneval, e po' 
mai nuje di sicur in chiase, cun tang fantazz innamoraz, 
— cui entre, cui jess, no nome di'gnott che no si viod, 
ma anchie di biell misdi ! 

Dunchie la so' compassion pai giazz si riduseve a chest, 
che viers l'ore di misdi, quanche a San March e' dispensin 
la biave ai colombs, anchie tel so palazz e' si deve trat- 

tament a duch i giazz di Calle longa, che dihiviavin dongie 
d'ogni bande, par in su e par in jü, a faj onor al mi- 
gnestron di fave che che' buine siore tant devote, — e 
tant vedrane, ur faseve cusinà ogni mattine. 

Ma Fere un torment pe' zentildonne chell di no podè 
mai abituà la servitut a chest'uffizi, tant plui che cheste 
istorie dei giazz zà la savevin duttis lis petteguUs, duch i 
fraschions di che' contrade, par cui la int di chiase di che' 
siore no podeve mai iso'i fur de' puarte, che no vess vut di 
sintissi a dà une savonade sul'affar de' mense dei giazz. 

Par cui la nestre dame e' ha crodut di jesci fur d'un 
biell imbroi a podè fidaj cheste incariche al so frari: 
almanco il frari, assuefatt a fa pinitinze e a ubbidi, nol 
varà bisugne che je' ki stombli simpri, nè che hi sorvegli 
a fa un' opere di caritat ; e po nè. chei fraschionazz, nè 
ches petteguüs, che j fasevin simpri imbilà cumò la ca- 
marelle, cumò la svuattare, o ia coghe o la massarie, no 
si saressin chiolte plui tante baldanze cun t'un rehgios 
de' barbe grise. 

E' ha pensat di fa cussi, e 1' ha imbrucjchiade juste. 
II frari I' è stat plui che content a podè quistassi la po- 
lente senze tantis strusciis nè secchiadis di minchions; 
chè in fazz no si trattave altri che di proviodi ogni sei^e 
tanch pesenai di fave, o di uardi o di fasui, e tante cuinze 
di grass o pur di magri, second il calendari, po' di metti 
a cuei ogni raattine la basoffie, e dopo strucchiale fur a 
disfredà in t'un platton, tel miezz de cusine, par veie 
pronte e disfredade su l'ore di misdi; e dopo, invidà den- 
tri i commensai, e spalancaur duttis lis bucheris e lis 
giattaris, duttis lis puartis e i balcons. 

Intant e' jè cà l'istat. Dutte la signorie di Vignesie, 
almancul che' che ha dulà poiassi, e' schiampe fur ogn'ann 
par vie dei pulz e dei mussazz, tant di là a gioldi it fresch 
de la campagne, in giambit dei calors e dei profums di 
ches callis, di chei canai. 

Anchie madame e[ jè solite ogn' ann di fa cussi; par 
cui une bielle mattine e' rive une gondule su la puarte 
di chiase a jevale je' cui siei baui, cu lis sos schiatulis, 
cui cartons e duquante la servitut, infur che il frari: il 
frari 1' ha di restà a Vignesie a custodi il palazz, e par 
proviodi da gustà ai puars giattuzz. 

No vevie mo' di montaj su la checchine al nestri puar 
padre Romualdo, a vè di restà par doi tre mes, e in che' 
stagion, beaol come un cuch in dutt chell chiasamentj a 
gioldissi tanch odors e tanch scottors dutte l'istat, par 
sta i'i a pasci i pulz, i giazz e i mussazz, mentri che la 
parone cun ches quattri zovenuttis morbinosis e' vein di 
stà sui Terraggio a gioldi il fresch e divertissi in libertat? 
Lui 1' ha di vò ditt in tel so cuell : — Mostros di giattazz, 
che Dio mel puessi perdonà ! Hajo mo' di stà culi sin 
chest' atomm par amor vuestri, o pur pes gloriis del pa- 
radis ?... Baste, vedarin cui che la vanze ! 

E sin da la prime di 1' ha scomenzat a macchinà ce- 
mud cVie si faress a schiampà fur di che' preson. 

Hai prevignut che l^adre Romualdo al ere om navigat: 
anchiemò prirae di là frari, quanch' al zirave pai marchiaz 
cui siei mulezz, al veve imparat il vivi del mond, e pò 
I'ere nassut a Ciauset, là che menin a uari i spiritaz, in 
tel pais dei asins, che son indaz a fa anchie lor come il 
mulett, clie quaniihe nol po' muardi, al trai. 

A Vignesie a bon cont al è di dutt ce che si pò desi- 
derà, a ben che a Vignesie e' nol nass nuje, nanchie une 
giambe di osmarin. Magari si chiattarà qualchi vacchie, 
e anchie mui in abbondanze, ma nè un muss nè un chiaval 
no si lu rive a buri fur, nanchie a paialu tant aur ch'al 
pese; e cussi nanchie une sielle nè un comatt, no un 
smuars, no un musial, nanchie un mani di scorie, — 
juste a pont, al saress stat tant indicat un mani di scorie 
par intonà rosari e daur d'asperges ai giazz del nestri 
frari quanche vegnin par gustà! 

Par altri, a pene fur de' lagune^ come a Mestre par 

eserapli, an d'è muss e chiavai a mundi, an d' è carriolis 
e chiars e carrettis e carrozzis, sielis e comazz, scoriis 
cul mani e senze mani; e Tortolan ch' al proviod duquand 
r ann la nestre gintildonne di verdure e di pomis, al e' 
appont un Mestrin ch'al navighe par Vignesie cinc sis 
viazz par settemane. 

Finalmenti e' ven che' zornade che capite a Vignesie 
anchie la siore, cussi di sbrisson, cu la sò governante^ 
e' rivin duttis dos a miezze mattine in palazz a fai une 
iniprovvisade al padre uardian di ducch i giazz che 
spassizzin sui cuvierz e lis terrazzis di Calle longa, E' si 
discorr prime del chiald e del bieli timp, po' di che' vite 
mauche e solitarie che tocchie di vivi a Mojan, e dei 
pettegoiezz di Calle longa insin che rivin a colà su la 
storie dei giazz. 

(( Lnstrissime, je' no sa anchiemò ce che hai scuviert 
dopo la so' partenze! Je' mi ha dat in consegne di preparaur 
la mense ai giazz, e iò l'hai ubbidide. Ma io scommett 
che je' anchiemò no sa ce che son i siei giazz. 

(( üe Diana! Cossa gali da essar? tanti povari gatti, ciò! 

(( Lustrissime, je' s'ingianne. che son tanuh diaulins, 
pur che han tanch diaui tel cuarp come i spiritaz che 
flocchin tel micj pais pal perdon des Pentecostis. No uei 
che mel crodi a mi, ma si persuadarà be' sole cui siei 
voi co' ven 1' ore di misdi. 

(( Cossa me vegniu fora ancuo con diavoli e spiritai...? 
Sarè vu piutosto o mato o spirità. 

« Lu vedarà cul propri fatt su 1' ore di gustà. 

(( Basta, la vedaremo anca questa, donca semo intesi, 
per 1' ora de disnar...! 

E per V ora de disnar, vedele che torne in cusine, dutte 
ingiaüide, cun t' une muse di pofardie, stant che si spiette 
di viodi il frari a fa maron. II frari, ch' hal ha zà struc- 
chiade la fave a disfreddà, 1' è dutt indaffarat a spalancà 
buccheris e giattariis, cun duttis lis puartis e i balcons 

ai convitaz, — ecco zà che riviri da ogni bande, ducch 
strisigniz e senze panze nè budiei, — dutt effiett probabil- 
menti di ches parz di rosari cu Taspersori de Tortolan 
di Mestre. Cenonè, padre Romualdo, implantansi in miezz 
de' cusine, al intone cun fuu voson, come s'al foss in 
coro, — Deus in adjutormm meum intende, — e V alze 
un brazz come par segnassi. 

I giazz, che zà lu san par pratiche ce ch' al ven daur 
de Vadjutori, a pene che Than viodut a alzà il braz, 
anchie se in che' di e' non d'ò scoriis in viste, tant e' 
r han notade la chiazze, e no si son chiolz il timp nanchie 
di cerchià la fave se je' ben quette e ben quinzade, che 
sè la nizzin fur in mancul d' un jesus, par duttis lis busis, 
ducch biell aual, strenz e scuniz come che son vignuz. 

Si po' nome crodi se cheste no je' stade par madame 
une grande mortificazion! Je' dutte devozion e santimonie, 
ve' di ridusisci a viodi tanch demonis par chiase so! 
Âlzand i voi in muse al frari, e' si accuarz che anchie 
hii la chiale, e forsi ch' al spiette la so' sentenze, — che' 
sentenze che lu liberi dai giazz, e clie lu meni vie in 
vendemis anchie lui. 

(( Adesso capisco anca mi che gavovi rason vu. Mande- 
moH in malorzega quei dannai de gati, e per stasera 
prepareve a vegnir a Mojan co' nuj' altre anca vu. 

E il beat padre Komualdo, sbassand la front in att 
di rassegnazion, al j' rispuind: 

(( Lustrissime, e' mi displas par chei puars giazz, a 
vè di bandonaju! Ma iò par miò cont soi fi di ubbidienze : 
e dunchie sei fatte la volontat di Diu. 




Un iustà diplomatich. 



Sun t'un granar a Luvièe, t'une cassatte di ferra- 
mente viere, plene di chiartattis smorseadis, e di bischis 
e pezzozz, puar pre Tite, il plevan condum di Diezz, al veve 
sgarfat fur, ce fa ang, un libri di croniche de la Chiargne, 
ch' al ere veramenti un übri rar e prezios : ai par anzi clie 
pre Tite al vess rigiavat propri da che' croniche la phii 
part de lis notiziis che j' han servit par contà la vite e 
muart e meracui di tanch siei antecessors, che prime d'al- 
lore no si ju veve nanchie mai sintuz a nomenà. 

Ben po', in tes ultimis chiartis di chell libri e' si schiatte 
ripuartade une istorie spettacolose, che dopo un secul e 
val ben la pene di tornale a rinfreschià. 

Une domenie di mai, — il gran biel mes dei flors e 
dei amors, — forsi in cheil' ann de' battaje di Marengo, 
si jerin unis a Darte in Commidarie i Merijs^^ des 13 villis 
dal Quartir di Sott Randis, tal Chianal di San Pieri, in 
Chiargne. 

E' si trattave, par di poch, di controminà cun quattri 
righis di ricors i progezz del Capolugh ch' al tindeve a 
ripristinà dutt il possibil dei statuz e des usanzis dal timp 
passat. Davant cli'al rivass il Bonaparte, chell bon ga- 

1) Sotto i Patriarchi, poi sotto il dominio Veneto, (lui alineno in Friuli, 
i singoli villaggi oostituivano altrettanti Comuni indipendenti, nei quali le 
funzioni dei Smdaci erano esercitate dai cosi detti Merighi o Fodeatà. 

lantom ! — a insegnanus a traplantà arbui senze radis, a 
semenà par chei agars tre plantis foraggeris scognossudis, 
che dopo si ha capit che no valeve nuje nanchie da stierni 
nè da stranzà chiadreis, ^) e po' par fa da pizzighett a la 
puare Repubbliche moribonde, e par faj a Chiampfuarmid 
i funerai, — la nestre Chiargne e' si po' di che formave 
da se une pizzule repubbliche, e beaz lor i Chiargnei se 
vessin savut fa rispettà dai gnus parons chèi statüz e chfts 
usanzis di tre agns prime! 

Ore dal 1800 V è stat merie di Plan un tal sior Sualdin 
Dreatt: fur de' so' razze plui tard Vè nassut Poldo, ch'al 
ere propri fi di Zuan di Sualdin. II pari di Sualdin l'ere 
un nodar, ch'al veve non Zuan Jacum, ch'al ha tant scritt, 
tant strussiat in vite so', e non ostant, quan ch' al è muart, 
le so' puare famee e' jè restade te' miserie : al veve non 
Sualdin anchie so von, ch'al ere zà muart da sessant'agn 
e passe, e 1' ere fradi d' un tal Michiel Dreatt, il famos 
Michielon, il paron dei nonante nuv chiasais, il terror di 
duttis lis veduis, il sterminador, il fisch di duttis lis fameis 
disfortunadis. 

Par altri, co' Y è muart Sualdin so fradi, anchie Mi- 
chielon al ha chiattat piettin di so chiav : stantechè donne 
Jacume*, la vedue so' cugnade, e ha savut ribellassi cuintri 
di lui, e tignihi simpri in stroppe. E' jere issude dai Vin- 
turins di Fielis, che di chei timps e' florezzavin, e vind 
l'appoggio di siei fradis, dutte int studiade e di pols, e' 
ha podut ribaltai a Michielon ducch i siei plans, e duttis 
lis arz par spossessale di duquant e par sbandile aflfatt di 
chiase Dreattje' cun dutte la so' prole. Onde lui la veve 
cussi fisse cuintri di je', che nol voleve nanchie sintile a 
nomenà. 

Sun chest proposit us in conti une sole. — Al mür a 
Cedarchis un puar diaul di zattar, capo di famee. Apene 

1) E risaputo che i tre neologismi, appaiati per canzonare i poveri po- 
poli credenzoni che s' aveva da smungere e disossare, erano — liheriê-ega- 
Hiê'fraternitê. 

savüt ii cas sior Michielon, no lu lasse nanchie disfredà, 
ch' al capite cul so libron dai credis, là che a so mud 
d' intindi al ere pitturat pizz par minut dut ce ch' al veve 
vut da lui il puar defont. La vedue e' s'inzegnave a con- 
trapponi che nol po' jessi, che lui si sbaglie, che il so 
debitor al sarà qualchidun altri : ma Michielon a sostigni 
che ii so libratt l' è infallibil, e che lui e' nol pretind altri 
che ce ch'al ha fur. In summis si è fatt un mar di chiao- 
caris, e je fmide che Michielon 1' ha mittude in s?tcch la 
puare vedue dal zattar; e par concludi, ce ti fasial? al 
sbrisse te' stalle, e al j' dispee che uniche vacchiutte che 
steve rumiand da pruv la trasev. La so' parone e' tente 
i ultims sfuarz di resistense; po' quanche viod che nuje 
no zove, e che 1' amigo al è ormai insomm la cort cu la 
so' prede, zà rassegnade di pierdile, j' dis a la puare 
bestie : 

« Va mo cun Dio, biade Vinturine ! 

Michielon a chel salut si volte tanche lu vess beccat 
il badalisch. 

«Parone, ce veso ditt? Ise anchie cheste di naje Vin- 
turine? Co' je' cussi, tornaissele pur te' staile, in tante 
malore ! An d' hai vude masse di une in chiase mè, e sin 
che hai i voi viarz hai zurat che no vuei altris. • 

Ma iò cuii mi pierd in chiaccaris, e intant la Coman- 
darie si è raccolte su la plazze di Darte, ma no par altri 
a plen Quartir, parcè che in che' mattine vidind a plovi, 
chei des villis plui lontanis no son vignuz, cussi che di 
tredis an de' manchiaz o quattri o cinch, e anchie chei 
che si son instradas par vigni, e' son rivas un a la volte. 

II Cancellir, dopo vierte la sedude, ur ha lettis fur par 
fur iis quattri fazzadis... (altri che quattri riis!) del ricors, 
impostansi a tirà il llat ogni qual tratt, là che jere qualchi 
peraule che nol capive, o qualchi pass scarabizzat. E po' 
sior Chiapitani, il capo dai merijs, ur ha fatt un biell 
riassunt, ben natural a fuarze di digressions inevitabils, 

e po' il ricors l'è stat approvat e sottoscritt. Ma quand 
che i congressisch e' son tornaz fur in plazze, si son acuarz 
a la fin ch' al ere zà passat misdi, par- cui a Darte e' vevin 
zà gustat duquanch, e i puars merijs han dovut rasse- 
gnassi a tornà a viodi de' jotte a chiase lor. 

D' altre bande e' si pretind che sior Sualdin Dreatt al 
vebi contribuit a faur pierdi timp a pueste cul badascolà 
in Consei, par che passi 1' ore di gustà, e lui ve' un pre- 
test par invidà dutte la comitive a Chiusini, a fa penitinze 
in chiase sò. Siguramenti che chell invit i siei coUeghis 
no sel spiettavin, par cui chiappaz cussi a colp sech, un 
cetanch di lor no han podut giavasi, e an accettat il favo- 
revul ; chei po che lu an preat* a dispensaiu e' son staz 
chei che jerin vignuz in comandarie inmò vistuz da di di 
vore, senze cambiassi, in maniis di chiamese, cu lis dal- 
bedattis tai pis, e senze orloi. 

E ce diaul si jeriel impensat sior Sualdin di faur 
cbell invit cussi a tradiment? Ce motiv varessial vut in 
che' zornade par traissi fur di lugh cuintre il so solit? — 
Veramenti chei bias dardai di meriis, che in dutte Darte 
e' no varessin chiattat plui diaule nuje di vanzat, li, sul 
moment, senze ià tant a scrupulà, è varan benedide la 
providenze che nanchie par in che' di no ju lassarà muri 
di fan. Co' son rivaz a Chiusini, e han chiattat che par 
lor l'ere zà preparat un gustà a VuUimo biondo, ben con- 
dit e cusinat, nome da puartà in taule; e la taule e' jere 
zà tindude tal miezz de' cusine, — une cusine ravoltade 
e ben riparade, comude e freschie, senze nappe, ma cu 
la so brave fumarie; e posto che jere senze balcons, 
si veve providut par inluminale un cetanch cliiandelozz 
di sev. Che' chiase in seguit je' passade tes mans del ca- 
valir Cesare Rinaldini, e cumò e' fas altre figure: in che' 
volte, tal chianton su la fazzade, dongie la puarte de cu- 
sine e' jere la schiale par là di sore, propri là che cumò 
r è il fogolar, une schialatte tetre e scure fatte a bovul, 
un coppe-cristians a diritture. 

Ma ce diaul si jeriel impensat sior Sualdin di improv- 
visà chell trattament ai siei colleghis ? Al è plui che aigur 
che cun fun qualchi final lu veve preparat: anzi si pre- 
tindeve che lui podess aspirà a la cariche di Chiapitani 
des tredis villis sott la Randis, ma chest, se mai, nol vares 
podut verilicasi cussi prest : parcè che l'è ben ver che 
ogni tre agn il Chiapitani al doveve sei di Plan, ma ur 
tocchiave la lor volte a' Planes nome in cheir ann che ur 
vignivin i scussons, e i scussons e'>jerin staz Tann passat, 
e ju spiettavin nome chell' altri ann di là. Onde al ere il 
cas pittost di sospettà che sior Sualdin Dreatt par in che' 
volte nol vess vud altri di mire che di tastà il terren, e 
scandajà i umors de 1' assemblee onde predisponi il zuch 
pal ver moment. 

Cumò ulin là a sorprendi sior Suald Dreatt cui siei 
magnatui, che son daur a masinà a quattri ganascis attorr 
de' taule, in che' bielle cusine; dutte fodrade cul chialin 
di qualchi secui, che semee pitturade a iustri fin neri, 
parcè che jè senze nappe, ma e' ha la fumarie sore la 
puarte che j' serv anchie di balcon ; e pal rest po' e' sup- 
plivin chei quattri chiandelozz di sev. E cemud che troppis 
voltis 1' apparenze ingianne! A no savè cemud che iere, e 
a no cognossi chei personaggios si varess zurat che si fossin 
raccolz là dentri par dà spazz a qualchi congiure tenebrose. 

No si sintive a dà un zitt da nissun: al è il moment 
che nissun vierz boccliie, altri che par folchià jii di gran 
sedonadis di formenton, che a sierrà i voi si po' ritigni 
di mangià risis: il paron al ha scugnut ripiegà cussi, stan- 
techè une lire di risis no l'ere stat bon di burile fur in 
dutt Plari, nè a Davosas nè a Darte, e tant mancul a 
Zui e a Formeas. E dopo, cò verin finit di sbasoffià 1' ò 
vignut fur cun t'une flabe, tant di distraju, e lassaur la 
bocchie di un altri savor. 

(( A proposit di cliestis mignestransis a la Cliiargnelle, 
e' mi fasin sovvigni di che' ch'al contave miò pari buin'anime 

par vêle sintude da so barbe Michielon. Ai lor timps cul\ 
di facce al steve di chiase un tal Mattieu da Nitte cun 
so' muir, che jere stade di Noiarijs, une femine drettone, 
rud interess di je', parcè che vignive fur di une famee 
che rivave insomm da V ann a fuarze di misurale e di 
strizzà, senze fa debiz. — Cul là indavant i carnevai, il 
so Mattieu, ch' an veve un cetanch di plui di jè, Y ere ri- 
dott senze din<?h, in fur di quattri crepis, che j' erin plui 
par intrigh che par dopralis. AUore la Nojarane ce s'im- 
pensie ? di tigni il so cristian plen e passut dutte la set- 
temane cun miezze schiatte di fasui. 

« Cemud dal gran diaul jei fasevie rivà ? 

« A bon cont ii so Teu sdenteat nol podeve frontà plui 
la robe dure, e je' veve capit che a tirà indaur il citt dai 
fasui dopo il prin boll e' restavin pluitost saldozz, e va- 
ressin durat tant che si voieve. E' doveve stà bensi at- 
tent quanch'al issive a disvuedassi par tornaj a rancurà 
sü i fasui, tornaju a resentà, e taff ta citte un'altre volte. 

Veramenti, par jessi a un gustà di etichette, l'argo- 
ment no l'ere nanchie mal adattat, massime tra diplo- 
matics di chell calibro ; e prove ne sei che l'anfitrion l'ha 
scomenzat pal prin a sgagni, e daur di lui anchie i com- 
mensai e' 1' han finide cul fa baccan. 

(( E stimi lui iò, — cà l'osserve il merie di Chiabie. — 
A no accuarzisi mai di nuje ! 

« L' ul di che jè il so segret no lu varà confidat liome 
cun qualchi amie fidade vie di chenti, disind che chell 
biad om uè nol varess vut cun ce diziunassi, se al vess 
masinat ir i siei fasui. — A lui par sigur no leve a dijel. 

« Clieste jè come che' dal giatt di Toni Lozer : la veso 
mai sintude a contà? 

(( Baste, sintinle anchie cheste! 

(( 11 giatt di puar Toni Lozer al are issut d' une famee 
di siors, par cui nè clie j' slicchignave pan nè polente 
sutte, e nanchie mignestre cuinzade cul pestat. Ma l'ere 
anchie lui un giatt di buine fede ; al j bastave di viodi a 

fruzza i minuzz de polente fune scugelle o t'une fressorie 
di ches nettis par vè la convinzion ch'al doveve savè di 
tocch, e slovà sü duquant, senze nasà prime, e senze 
cerchià. 

Dopo de la mignestre, jè comparide in taule la fritture, 
po' il less, e po' il vigell in umid, — al sarà ben stat dutt 
un quart, chell da bànde dal cur. In quant a vin, zà no 
covente discorri ; an d' ere doi ferai a par dai ohiandelozz 
di sev, insomm la taule, e doi da pid, e simpri plens, tant 
di chell blanch che di chell neri. E bev tu che bev anch'iò; 
e se no baste la forestarie, e si obblee a trincà anchie 
lis feminis di chiase, par tornà a bevi poi tes lor bellezzis... 
Insumis, e son biell zà ducch in borezz, scomenzand dal 
merie plui autorevul, ch' al ere chell di Rualp, come plui 
intimpat di dupgh, che cun dutte la sò serietat e il so 
decoro, tant e tant al ere biell montat a un pont, che se 
va ben al veve plui battule di nissun. 

A un cert moment al domande la peraule: 

« Cumò, se mi permettis, us contarai anch'iò la me'. 

« Vegni pur, che la sintin anchie cheste. 

« Animo dunchie. Avanti ! 

« No sai se nissun di vo' altris vess cognossut il nestri 
Pieri matt 

«Cui chell? II Peli? chell puar scempio ch'al leve vie 
pa' l'ann battind la trusse? 

«'Il Peliy juste a pont. Ben po', ves di savè che ogn'ann 
d'issude, quand che si chiamave Valmedan, j' tocchiave 
ogn'ann a lui di puartà in mont la chialderie, il sipQar, 
il tabio, i talz, lis banchis, e po' vie pe' stagion, ogni qual- 
volte che coventave, al ere impegno so di mussà su i sachs 
dal sal e da' farine. — Ben po', une sere ai pastors di 
Valmedan ur è saltade la bizzarie di volè paraj vie la fan 
a Pel% tant di viodilu, almancul une volte, anchie lui plen 
e passut; onde la lor razion di scuette freschie, che vevin 
da tirà di cene je l'han cedude dutte a lui: lui che cui 
voi la varess smaltide dutte, an fossie stade, figuraisi s'al 



si è fatt freà la pance ! — Us scuen prevegni culi, che 
il fedar, a ziò che no j' fasi replezion nè stomegane, al 
ha vude tantecreanze d' iinpeverale cun t'une dose abon- 
dant di cali : e PelL co' V ha vude ia pladine sui zenoi, 
no 1' ha spiettat nanchie che si disfredi, par pettaj dentri 
la zedon, a cost magari di spilizzassi dutte la lenghe e il 
cil da' bocchie. — E intant, mò un, mò Taltri j' devin sott 
a upQalu. 

« Mangie po', Peli; su po' da brav! 

« E lui. — No viodiso, cul diaul ? '0 mangi pur. 

« No l'ere nanchie a un quart di strade che l'amigo l'ere 
biell ingusit, e an veve avonde, parcè che la squette fre- 
schie jè fatte a di pueste par ingomeà, e tant plui se si 
la sborfe cu la brume par disfredale. F grondavin ad in- 
doplis a biat Peli i sudors, al sofflave, al sospirave, al veve 
scugnut anchie molà la cinture e la tirelle des braghes&is. 

«Su po' Peli, coraggio! Ce stastu li a pensà? 

(( Tant no tu rivis a fmile ! Ce ustu che scommettin ? 

E Peli^ mittut a l'impegno ur rispuindeve: 

((Daissi la pazienzie un moment, e po' stares a viodi 
s' an vanze troppe. 

Ma, nè Timpegno nè la buine volontat plui no bastavin : 
bisugnave ch'al si impostass ogni tant, come i predichiadors, 
a tirà il tlat. E po', davant di jessi a miezz l'ha crodut 
ben di pojà la scugelle e ia sedon par isci fur de' casere 
a chiappà l'ajar: ma issut ch'al è stat, e' nol tornave altri! 

Cenonè, e si scomenze a sinti jü pal chiampei qual- 
chidum a jojolà, e po' a zemi, a ciulà simpri plui fuart, 
e pettà urlis da l'impussibil e fa di ches vos da fa tra- 
secolà, ciui e begherlis che no semein nanchie di chest 
mond. I pastors, dugch sberlufiz, e' si son chialaz in muse 
un r altri, forsi dubitand a prin intro ch' al foss stat 
1' Orcul; al ere zà tard e scur di lune, onde lor par du(?ch 
chei quattri no si rischiavin a saltà fur de' tane. Nome 
quan' che il fedar ur ha vut confidat il daffà dal cali, e' 
son corruz fur biell sgagnind in cercliie dal puar Peli, 

e lu han chiattat ch' al si rondolave come i muss jü pal 
chiampei, ciuland e clamand vis e muars in so aitori. 

(( Curtis : dopo vè ben tonat e tarluppat, par solit anchie 
il brutt timp si sbrocche cun t'une slavinade ; e cusi anchie 
la burraschie che sbrunduhive a biat Peli tel maranzon, 
co' rè stat il so moment, e' ha vut l'esit che si spiettave. 

(( E cemud po' puar Peli? Nol sarà mai crepat in Val- 
medan. 

(( üutt altri ! Chell po' di cali anzi al j' ha fatt ottim 
effiett; j' ha procurat une disvuedade propri tanche une 
ruvis, che jè rivacJe sin da pid il Chiampei, infettand dutte 
la mont di chei odors che no ur dis il presi. 

Intant l' ere pe' code anchie il gustà di sior Sualdin 
Dreatt. Jessind la volte del platt dolz, i convitaz zà si spie- 
tavin il chigidin solit dei chialzons; se non che, si viod 
invece compari une semplize chialderucce cul cul in su, 
strucchiade sore la bree da polente. Ma cui è bon di in- 
dovinà ce ch'an d'ere sott la chialderucce? — Us al dirai 
io magari par talian : 

— Là sotto c' era ib-bottino ! 

Cussi dal 60 al j' e stat rispuindut a un emigrat venit 
su lis puartis di Pise, là ch'al ere di fazion, là ch'al ve- 
deve a isci fur e tornà dentri d' un continuo certis bottis 
neris di lamerin di fierr, e lis uardiis dal dazi a no incu- 
rassi mai di lor, che podevin cuintrebandà a plasè dal 
gobo : inscin ch' al si è risolt a domandà a un di chei ca- 
vallanz ce che menavin in chei vassei. 

(( Signor mio^ ci abbiamo ib-bottino. 

(( O da vero ? E no se podaria zercarghene un pocheto ? 

(( Ma si si, la si ahhomodi! 

— Par altri cà, sott la chialderucce, al ere un budin 
sacrosant dibott tanche un pesenal, invuhizzat t'un biell 
bleon di paste frolle, e mittut ad un a fuarze di un pan 
grattat, immantecat cun dah milazz, cun piruz siroppaz, e 
pomis in conserve, a messètt cui pignui e la uve calabrie. 

insumis une missiduje che no sarà stade nanchie dra- 
stiche, ma ün tantinin, nè si nè no, lubrificant. 

Curi po' nus tocchiarà di metti un stecch, parcè che 
la croniche di Luviêe e' no va plui indenant, nè che dis 
nuje se dopo il budin al è stat anchie il gorgonzole, e po' 
il caffè, nè che iasse capi une maladette ce che vebin 
complottat davarit di jevà di taule. Si po' nome presu- 
massi che la plui part dei convitaz e' vebin dovut fa la 
strade a zete tai tornà vie, e, s'al occorr, qualchidun al 
varà fatt i purcittuzz, se pur in che sere stesse e' sòn 
tornaz ducch a chiase lor. Jò sai di sicur nome di un ch'al 
ha crodut prudent di fermassi a durmi a Darte, par 
continuà il viazz ta IMndoman, e chest al ere il merie di 
Rualp. E io' puess dilu, parcè che un nodar di Formeas 
rha lassade une meniorie che in ta l'indoman, biel tra- 
viersand lis gleriis enfre Ziii e Cedarchis a chell costui 
al j' è succedutt un contrattimp degn di memorie. 

Fait cont che, a press' a poch, e' saress stade une re- 
pliche dal cas di biat Peli da Rualp, nome cun une qualchi 
aggravant di plui; une cheste, par esempli, che il cas di 
Pèli l'è succedut di gnott timp, e in lugh salvadi, mentri 
che il puar merie 1' è stat sorprendut di biell di, e tal dü- 
miesti, dulà che passe simpri int ; anzi al vedève a vigm 
su tan ben di Cedarchis un om a par cun t'une pueme, 
e che no jerin nanchie tant lontans. Po' un'altre da dissi 
e' je anchie cheste, che il Peli al ere un puar pezzengul, 
contat mancul di nuje, in confront dal merie ch'al ere zà 
un personaggio d'importanze, le prime autoritat dal so 
pais, par cui diband e' no si dis simpri che la — noblesse 
oblige. — l^ar cui voleviso ben che t'un tal frangent al 
si foss adattat a fa un' esposizion al publich di dutt I'emis- 
feri settentrional senze ritegn e senze storp? Lascin sta 
magari anchie il profum, che zà podin imaginassi, tra 
chell dal Peli e chell dal merie di Rualp e' sarà stade pochie 
monede di barattà, tant petto che daj, abenchò chest al 
savess da cali e chell' altri da budin. 

Cheir om e che' pueme da Cedarchis lu vevin beu vidut 
lor il merie a impostassi un moment, disbottonà la bra- 
ghesse, e po' a scrofassi jü tal miezz de' strade; un mo- 
ment dopo tornà a drezzassi in pis e laur incuintri im- 
bottonansi; cun di plui, biel incontransi cun lui, ur he 
dat tal nas come un profum di tlor di poul, che no han 
savüt li, sun doi pis, a ce attribui; solamenti, rivaz sul 
puest, là ch' al si ere fermat il galantom, mentri che pro- 
curavin di uardassi di no rompij la muse a di che'.... siore, 
e' no s'in d'ha chiattat laffè segnal. 

E' dis la pueme al so compagn : « no la varà mai mit- 
tude te sacchette ». 

E lui i* rispuint: — « vustu scommetti che cheirodor 
di ilors di poul uè iu tradiss pardutt dulà ch' al va ? 

II merie di Cedarchis, che il di prime e' nol veve chiolte 
part nè a la Comandarie nè al gustà, al stave spiettand, 
di pid fer, tal so negozi, ch'al foss di ritorno chell so 
colleghe, seneos di sinti da lui cemud che vevin passat 
la zornade, e ce che vevin concludut al Consei, e po' ce 
che vevin vut in taule al trattament di Chiusini. Senonchè 
il profum dei... flors di poul j' ha dat tal nas anchiemò 
prime ch' al j' compariss davant i voi ii personai auto- 
revul dal merie di Rualp, di mud che, al so arriv, lu ha 
subit dispensat dai contà nuje, contentansi dal profum, 
di mighe del budin di ir, ma di chell' altri affar anchiemò 
fresch dal di d'incò; par il fatt, quanche lu ha vut là 
dentri, e* jerin robis di scludissi dal flat, e di colà daur 
coppe in svaniment. 

E, che s'intind, il chiar coUeghe al si saress fermat 
tant vulintir a fa une pizzule polse, e une partide di 
discors, anchie magari un'altre partide di briscule; anzi 
al veve zà ordenat un frachil di che' rabiose, ben di- 
sponut di restà li a sprofumaj il negozi e i pitters dal 
tabach cui siei odors infin ch' an veve intorsi. Par altri 
1' amigo al ha savut tan' ben fa e tan' ben di da convin- 

cilu che lui no j' po' attindi, stant ch'al spiettave a fa 
colezion i predis che vevin di celebrà un anniversari, e 
ch' al saress servit miei là sü de' vedue, là ch' an d' è 
simpri qualchi avventor cun cui fa le partide. E cun chestis 
biellis chiaccharis e' me Tha infenocchiat tan' ben a tirà 
di lungh. 

Ecco adunchie ce ch' al po' tocchiaj a cui che riviest 
une qualchi cariche, une toghe, une divise di pubblich 
funzionari. No puedin mighe fa anchie lor come un scal- 
zechian qualunque, — calà jü, par esempii, lis braghessis 
dulà che si sedi; nanchie il pape ch'al ò pape, a nol po' 
chioilissi di chestis iibertas. Se, par esempli, quanch'al 
ricev une ambasciade, uiie procession di pellegrins, un 
qualchi Sovran, o pur quanch' al è iu pontiflcal, e su la 
sedie gestatorie, pararessial bon a giavassele a la papal 
scusansi cul d\ : 

— Con parmesso, tan' che rivi un momentin là che nol 
po' fa lis mes vecis mai nissun ? — 

E' si conte del pape Lambertini che une di, avind battut 
la ritirade, al veve iassat di fur da' puarte il so solit ti- 
repis ch' al j' ieve insinuand pe' buse de' clavarie : 

« Santitat, che' viodi di sollevà il so spirt cun qualchi 
pass de Bibie, da chestis miseriis umanis. 

E che so' Santitat, accettand il bon consei, li su la 
botte chialde al j' vej rispuindut par latin: 

(( Aperies os tmim et implebo iltum. 

Che in bon talian al vorress d'i a press a poch cussi: 

(( Trai V asperges sul to uess, e po' impie la lum : — 
parcè che par latin e' si dis — il-lum, — e no — la lum, — 

E po' al savarà ii so diaul cui cal foss stat il proprie- 
tari di chell uess, — e di che' lum! — 



VI. 

II meracul di Sant Antoal. 



Daj un ann e daj cheir altri, finalmenti cheste volte 
(ionne Sabide e' V hà vanzade. Anchiemò dal 51, V ann 
dal diluvi, denant di niaridasci, quanche jere a Chiazzas 
dongie so pari, an veve vude tante, che ha fatt avout se 
rivave a salvà la scusse, di là al perdon a Sant Antoni: 
e pal fatt e' hi veve scapolade. Onde e' veve simpri chell 
gropp sul stomi da une man di agn, e ogni volte ch'al 
tornave sant' Antoni, j' deve sott al so cristian par che 
ia menass a Glemone ai so impegn. 

Mestri Simon la veve simpri tirade vie insin cumò, 
da un sant'Antòni a T altri senze mai risolvisci; fatt al 
è che chest gran viazz da Lorenzas a Glemone no Y ere 
mai stat cas anchiemò di podè falu. A lis fins pò cheste 
volte, vinlu chiattat ben disponut, je' lu ha chiappat in 
peraule, e senze daj timp ch'al si pintisci, e' ha parecchiat 
la Qâccule, cun f un salam e doi pans di trameste dentri, 
tant di vè alch ce rumià par strade, e iu ha menat a 
ponar ad ore, par podè sveasci e mettisci in moto davant 
ch'al vegni di. 

E cussi te rindoman, une dade prin da l'aibe, donne 
Sabide e mestri Simon e' vevin dat il bott e' puarte, e 
vignivin jü a taston, disind rosari. Al ere nulat e scur 
di ploe, dibò dibott no si vedeve nanchie a blestemà; 
cun di plui, passade a pene Chiasegnove, Tha scomenzat 

a rasinà, ma nuje paure par chell: donne Sabide si ha 
tiradis lis cottulis parsore il chiav, mestri Simon si è 
incapossat tè sò gabbane, e avanti, — coraggio! — jè 
in denant e lui daur, seguitand a di rosari. 

Quanche son staz sul puint di Tumiezz, e' scomenzave 
a criccà V albe, ma la ploe no sostave mai. Biell passand 
in facce il casott dai puintars, donne Sabide an sint un 
ch'al j' dis a cheH' altri, mostranle cul det: 

(( Chiale chiale se tu us ridi, ce biell par di masselozz! 

Je' svelte e' trai la man dapid la sche^e..., cospettazzo 
di bio! In tel tirasci lis cottulis sul chiav, po' no vevic 
tirade su anchie la chiamese? — E' baile biell prest a 
tapponasci mortificade, e' si slontane di là un cetanch 
pass, po' si volte cuintre Simon come une bisce: 

(( Stimi vo' iò, porch di om, a no visami ! 

(( Ce vevio di visati? Jò hai crodut che tu vessis fatt 
avout di là cussi par pinitinze. 

Baste, prime di rivà a Glemone, e' han vut timp di 
fermasci plui di une volte par pousà, e slizzerà la gâccule, 
e tornà a fa la pas. Son rivaz a sant' Antoni juste quand 
che leve su la messe grande ; po' dopo, te 1' isci di glesie 
e' son colaz anchie lor in t'une bettule a fasci fa une 
soppe, e po' son laz attorr presembolansi pal pais, inshi 
che jè stade ore di là a polsà. Par in che' gnott i fraris 
e' lozzin la int in glesie biell diband, e i devoz par il 
plui si approfittin, sei po' che lu fasin par economie, o 
ben par fa un po' di pinitinze; fatt al è che ogni ann, 
la vee dal Sant, la so glesie la convertiscin t' un magnilich 
dormitori, 1' è nome il mal che, quand che jè che' date ore, 
e' sierin lis puartis, di mud che cui cu è dentri al scuen 
sta dentri, e cui che si è chiappat di fur, ch' ai stei di fur. 

Senonchè davaat di pognisci, donne Sabide s' impense 
che j' occoraress di sbrissà fur immò une volte, tant di 
chiappà un po' di ajar, — magari un sol moment, — e 
che' so bramosie e devente simpri plui prepotent, no po' 
plui tigni dur, e' scuen visà so marit! 

(( Nuje paure, — al j' rispuind. — Ven cà cun me 
daur chest confessionari, ma baile a distrigati, davant 
che la int si accuarzi. — E cussi lui s' imposte indavant 
di jè, fasind di spolverasci lis scarpis cul fazzolett, intant 
che so' muir e' ponde l' uv. 

Finit r affar, prinie di slontanasci, donne Sabide no 
ha podut fa di mancul di voltasci come il so solit a 
chialà...: justizie di Cormons! là sul salizzo non d' b propri 
segnal (ii nuje! dutt mond e nett come davant! — Cemud 
ise, cemud no. ise? — une parenze? Jal dis a Simon, e 
Sim(m al chiale, al esamine, al verificlie anchie lui. 

« Sintit, Simon. Jò no hai fatt par fai un sprezzò, 
che sant' Antoni mi trauardi. Voleso scometti che chell 
biat Sant F ha volut fa un meracul? 

(( Nissune maravee. Jò sai che, par fa burlettis chesch 
masse passuz di glemonass son fazz a pueste; onde al 
po' ben jessi ch' al vebi chiappat su ciiell vizi anchie sant 
Antoni, e ch' al sedi une mattarane come lor. 

K cuss\ par in che' sere e' fo fmide. — Une lampide 
impiade davant 1' altar di sant Antoni e' ha fatt lusor 
dutte la gnott a chei doi fraris che levin su e jii pe' glesie, 
fasind la uardie a dutte che' marmaje di devoz indurmidiz. 

II di daspò, dopo finidis lis funzions, e pacchiat alch 
da gustà, la int e' ha scomenzat a sfolà vie: cussi anchie 
donne Sabide e mestri Simon si son chiappaz su, e inviaz 
par tornà in Chiargne. Donne Sabide in dutt il viazz no 
ha fatt altri che discorri dal so meracul, e no podeve 
mai dassi ia pas che cheste storie e' vess vut mo di 
tocchiai propri a jè! Ce che han da (ii a Lorenzas quanche 
han di savele! Je' propri no viod 1' ore di rivà a chiase 
par contale a di ducc; ma d'altre bande, plui si avvicine 
viers Tumiezz, e mancul presse e' ha di rivà; s' al occorr 
j' premarà d' intardivasci tant di passà il puint enfre lus 
e scur; — là e' son chei vergognos di puintars, che se 
la lumin e' son capaz di tornaj a dà la battarelle. 

Dunchie, davant di isci di Tumiezz e' han fatt un 
ghiringhell là da Sezzane, tant di tornasci a sostentà; par 
cheste volte, crepi anchie V avarizie, e' varess propri 
de' voje donne Sabide, quanche rive a Lorenzas stracche 
e sfinide, d' impià il fuch e metti dongie a fa di cene ! 
— E cussi, quanche Dio V ha vulut, e' son rivaz a chiase 
lor, e no han vut altri pinsir che d'impià il feral e tirasci 
in chiamare a riposà. Intant che donne Sabide e' fas ii 
jett, il so cristian Y è dispojat, [»ar no pierdi timp dibant, 
po' rè ficchiat sott la plette; ma cu la chiamese travanade 
di sudor, j' par di jessi masse lizer, e di sintisci un 
sgrisulazz pe' vite : so muir par bonalu si giave la cottule 
e je' la trai parsore, e — tlaccli! — j' rive a biat Simon 
propri tai dinch un no sai ce... 

(( Chiò mo' Sabide ! Ilastu vidut il to meracul ? — 
Diaul di carognose, a puartatele daur insin cumò! 

Donne Sabide e' corr biell sclette cul feral par viodi 
anchie je' chest gnuv meracul; le' nase, le' palpe, le' viod 
cui propris voi... ce mo'? — ce che leve cirint jarsere a 
sant' Antoni, e che no 1' è stat possibil di chiattà. — Te 
r indoman, no si discorr plui nè di sanz nè di meracui : 
invece donne Sabide, davant di tornà la sò cottule te' 
casse, j' ha parut ben di daj une resentade, e cussi e' 
jè vignude a scuvierzi jü par da pid un tocc di pedane 
dispontade, che semeave propri une sacchetutte adattadc 
par plattà un cuintreband a second lis circostanzis, par 
podè puartasci daur la borse dai bez (par salvaju dai 
sborsarui), o pur la mirinde, o, dal cas, anchie un meracul ! 

VII. 

La teme. — Une gnott in t'un chiastiell. 



Pal timj) passat il feiid di Pramper cun dutt il chia- 
stellatt lu veve vut in amministrazion un sior di Glemone, 
che la campave onoratamenti cu la so' siore e la fiolanze 
assumind appalz^ incarics d' impresis e di lavors. 

Chest sior par un cors di agn al ha vut a daj une 
man in tanch affars mo' un mo' V altri dai siei tre fis, 
massime i doi pUii zovins e' ju ha vuz simpri costanz a 
judahi in dutt il timp des lor vacanzis. Anzi chiattansci 
insieme a Magnan une volte, par fa i conts cui fittuai di 
Pramper, e' verin une occasion stupende par sperimentà 
il lor coraggio, come che sintires. 

IJ ere sui ultims di ottober, zà prossim il moment di 
toi'nà fur a scuele, ma lor davant di lassind e' intindevin 
di jevaj che' secchiade al lor papà. Par cui e' jerin rivaz 
a Magnan prime di misdi, ma cul lor corri par in cà e 
par in là, e' la fmirin cul fa gnott senze esauri affatt il 
lor impegn. , 

In che' stagion al succed di spess che il tim[) si mude, 
anzi da qualchi di al ere simpri conturbat, e propri in 
che' mattine al leve vie rasinand ogni qual tratt; senonchò 
dopo di gustà al veve taccat a plovi par dabon. A chei 
timps r Orvench al ere senze puint, e dopo clie' scra- 
uazzade cui podevie rischiasci a passalu par tornà a durmi 
a Glemone? Intant par la cene e pal gustà il Signor al 
veve provedut là dal capellan di lUUirs o dal vichiari di 

Magnan; in quant al (lurmi po' e' jerin rassegnaz di metti 
ad un une cagnasse propri a Pramper, tal chiastellatt 

Cussi dopo cenat, i nestris doi zerbinozz, approfittand 
di un po' di soste, e' son staz a rondolon un poch par 
ches chiasis dulà che vevin relazions o cognosinzis, e 
po' dulà che ur varà parut. Al pont des nuv, quanche son 
rivaz a Pramper, al ere un scur da tajà a fettis, e lassü 
e' han chiattat che jü spiettave par menaju a durmi il 
maggiordomo, ch' al ere un biat cristian di miezze etat, 
che ju ha compagnaz di sore cun t' une chiandele e il 
feral impiat. II maggiordomo prime di dutt ju ha visaz 
(li lassà sierraz i scurs parcè che j' manchiave forsi 
(jualchi lastre tes ramadis; ur ha domandat se vevin ri- 
guard a durmi soi in dutt chell chiasament, e se ur pareve 
di vè avonde cuviertis sul jett. Dopo, ur ha dade la buine 
gnott e r è tornat vie par i fazz siei. 

Da che' chiamare si podeve là su te' specule, su pe' 
torratte, là ch' al è anchiemò 1' orloi, cui pes sul patt de' 
schiale e la mostre par difur; — un orlojatt antic tanche 
il tabarr del diaul, (^h' al batteve lis oris e Hs miezzis, 
ma ch' al faseve anchie cucuch! — Valantin, che dei doi 
fradis V ere il plui zovin, combinansi a vierzi la puarte 
dapid la schiale, al s' impense che bisugnass tirà su chell 
orloi, tant par savè vie pe' gnott ce ore che jè, e se non 
altri par che ur servi di compagnie; jel dis a so fradi 
Checco, e anchie Checco l' è de 1' istess pinsir. 

E' chiappin su la lum e une chiadree par om, e su 
di " sore su pe' torratte. E' scomenzin cui menà attor lis 
speris par mettilis press a poch su T ore juste; dopo e' 
s' inzegnin a tirà su i pes, dos mazzuelis di to(f che pe- 
savin ben cim^uante liris da l'une; e po' prove e torne 
prove un poch t' une mode, un poch in ta che' altre, a 
lis fins e' puedin di di sei pajaz dal soid: 1' orloi mittut 
in moto, al scomenze a fà judizi, e all' estro al farà il 
bon soldat almancul insin doman, pur che il diaul no 



r j' trietti la so' code. Dopo, e*. son tornaz jü in sale, e' 
han pojade la lum sun t' une taule par ripassà certis lor 
notis davant di là a pajon. 

E infratant la burraschie là di fur e' tornave a chiappà 
flat : si varess ditt ch' al si sarà picchiat qualchi avaratt. 
'E' si vedeve ogni qual tratt pes sfissuris dei balcons 
qualchi lampàde, e si sintivin i tons, ma da lontan: intant 
al tornave a plovi e a sbuerà, e la ploe lave cressind, 
e' Vignive jü a selis, e il vint e' la sbatteve su pai balcons, 
penetrand par ogni buse, fasind di chei urlis e di ches 
vos da sgrisulà. 

Cun cheste musiche tes orelis i nestris Glemonass e' 
seguitarin il lor mistir senze scomponisci. Checco Tere 
daur a registrà i affars fazz vie pe' zornade par podè 
rindij cont al so papà ; invece Valantin da letterat impeni- 
tent al pesseave a metti in biell un pos di proverbis e 
un cetantis viliottis chiappadis su ce cà ce là, par esempli 
cheste fra lis altris: 

— « ce hajel mai chell gnottul 
Che di di al sta scuindut, 
I*o' la gnott al mett il cottul 
Par no jessi cognossut ! » — 

No 1' è nanchie rivat insomm, che si ha sintut par 
ajar come a schiassà une sventule, e passà enfre di lor 
come une sgurlade, e te V att istess ur è distudade la 
lum, e lor e son restaz a scur come doi maccabeos. 

(( chiò mo, Checco ! Felice notte ! 

(( Ce dal folch hael di sei stat? 

(( No saran mai staz i muarz? E tu mo, Checco, astu 
vude paure? 

((Paure di ce?.. di une bugade dl vint? 

(( Sarà, ma tant iò no soi persuadut. 

(( Tu, tu mi domandis me di paure : mai se tu' nd' has 
vude tu une sacchette? 

(( Rischio ! 

(( Volevi ben di? 

E intant il temporal al seguite a fa la montefin : la 
ploje a cil aviart, il vint ch' al mole berlis e siviladis, e 
po' un lamp tocchie chell' altri, e par enfre vie folchs e 
saettis che molin sclops da l' impossibil. Si combinave 
che no jere lontane la vee dai muarz, che tornin fur di 
sepulture par là a fa visite tes lor fameis: al è ben ver 
che son fandoniis, ma Tè ver altrettant che di chei timps, 
cui si saressie rischiat a metti pid iri Pramper a di ches 
oris, sol che a pensà ai trabocchei, ai tradimenz, e ai 
mazzalizis che vevin vut lugh anchie là dentri? Anchie 
cViei doi fradis, da fruttaz e' ur vevin tante fede a chestis 
flabis, che nome a sintilis a contà, e' ur glazzave il sang 
tes venis, e ur drezzavin in pis i chiavei sul chiav. In 
zornade nanchie lor no crodevin plui a ches chimeris, e 
no han paure plui nè tai muarz nè tai vis, e si ur al 
devi crodi, anchie parcè che, jessind chiappaz a scur, 
cui mai p()deve viodi se si fossin mudaz di ciere? 

Vèssino vuz almanco doi fulminanz par tornà a impià 
che' chiandele! ma par disditte e' son senze duch e doi: 
Checco ju veve consumaz duch chei ch' al veve par flni 
di fumà un maladett di sigar ch' al veve sintut il siroch 
e nol tirave; e quant a Valantin che nol fumave, al ere 
rar il cas ch' al puartass fulminanz cun se. Onde e' nol 
restave altri da fa, se no di dispojasci a scur e là a 
taston in tel lor cuzzo. 

Co' r è di gnott, duttis lis pioris e' parin neris ; e 
di mighe nome lis pioris, ma qualunque romor, qualunque 
parenze, une comparse di nuje, che vidinle di di no si 
faress nissun cas, invece la gnott cui siei misteris e la 
so' scuritat e' lis fas cresci ad in dopphs, e nus fas viodi 
moschis par chiavai. 

Uscio che uscio percota, 
Sventolar di bandiera, inaspettato 
Mover d' arazzo, risonante passo, 
Ed aleggiar di nottola solinga, 



E fremer di notturno venticello, 
E fosc' ombra allungantesi di piante, 
Ed udir e veder è orribil tutto 
Allor che imbruna su le grigie torri 
' • Mesta ia sera.*. 

E' son robis che, cumò o dibott, zà duquanch lis vin 
jprovadis. 

Senonchè a Pramper in che' sere e' no restave plui 
di viodi diaule nuje, in fur di ce che si pò viodi a lusor 
di ches svampadis che tarlupavin simpri pes sfesis dei 
balcons. Invece di viodi al ere un biell sinti, — mo* il 
Vint a bugadis, mo* la ploe a bleons, e pò il businor de 
codebuje e chell tonà d'un continuo come se mescedassin 
lis coculis sul chiast. In cerz momens dutt il chiastiell 
tremave, — l'ere da spiettassi che la boadizze e' lu vess 
jevat su di plante e sdrumat jü des fondamentis. 

Cenonè e' si sint a l'improvise un colp sech ch'al fas 
rimbombà dutte la sale, come s'al foss partit da qualche 
chiamare pur dongie. 

(( Sango... e ce scarabottade ! 

(( Checco ! Di la veretat, and' hastu vut un spali che- 
ste volte? 

(( Un spali? Ce t'insumiistu? Paure iò? di quai stivai! 

(( Volevi ben di ! Ma ce pensistu mai ch' al sedi stat? 

(( 11 diaul sel seppi ! iò no mel sai spiegà. Almancul 
che si savess ce ore che jò. 

(( Che' pittime di orloi al par ch' al duarmi lui invece 
nestre. 

Un moment dopo il colp sech si torne a ripeti. 

(( Cumò mo', Tin, io Y hai finide di capi anchie cheste ! 
— Al è il vint ch' al sbattacule qualchi scur di balcon. 

E Tin no 1' ha finit di di chest tant, che su ad alt, in 
tel granar, propri parsore di lor, 1' è stat un bott mala- 
dettissim, come une gran sdramazzade che ha fatt tremà 
dutte la sale. 

(( Sanz del paradis ! hael di jessi stat il scur anchie 
cumò? 

« Accidenz ! chest 1' è un sierron di puarte. 

« N(y varan mai sierrat la puarte dal paradis ? 

Par tant che si capiss, la voe di ridi e di scherzà ür 
è hide jü pai tallons, par cui e' son restaz muz une dade 
fantasticand ce ch' al podeve sei colat là su in soffitte, 
parsore di lor. 

« Cemud di paure, Tin ? 

« E tu, Checco, cemud ? 

« Jo ? Nanchie par ombre : e se no tu mel crodis o' 
puess fati un zurament. 

Ma intant che lor e' veglin, il famos orloi di Pram- 
per al seguite a durmi ! 

Finalmenti al par che il vint si boni senze sdrumà il 
chiastiell di Pramper nanchie cheste volte, e cussi anchie 
i tons e i lamps e si vadin slontanand; si ha capit cussi 
che la burraschie e' jere nome di passazz. 

Cumò pò tel dormitori dei nestris amis e' scomenze 
un' altre musiche : al è un scloppettament mut mut che 
di quand in quand si fas sinti, no si sa ben dulà: al pa- 
rares come dentri dai murs, o forsi forsi in qualchi mobil. 
Valantin, ch' al spuzze un poch di naturaliste, 1' è pront 
a spiegajele in botte a so fradi cussi : 

« Chest mo par diane o sai anchie iò ce ch' al è : T è 
chell che j' disin Vorloi de' muart. 

Al ere un cert non nò masse confuartant, e ch' al po- 
deve fa brutt sens a tiralu in taule, massime a di ches 
oris, e propri in che' gnott, a 1' antevizilie di Ognisant ! 
ma nè che Valantin si e impensat di spiegajel un poch 
miei a so fradi, nè che so fradi si è incurat di domandaj 
la spiegazion. L'ul di che in chei momenz e' varau vut 
pal chiav altris pinsirs. 

Dopo ur ha parut di sinti alch a smalità là jü dapid 
dal jett, come un cert furmiament che no si capiss ben 
s'al è sott lis cuviertis o pur parsore vie : e' lu sintin 
ducc e doi, ma cheste volte no si disin nuje, nome che 



ducc e doi e' tegnin il flat par stà cu l'orele attente a 
scoltà s'al si ripet. ^ 

Sul prin e' supponevin che podess jessi une suris;ma 
dopo si son accuars ch' al va ripetinsi cun t'une certe 
cadenze misurade, e simpri compagne, e par tant che si 
capiss simpri t'un istess lugh, jenfre i lor pis. A bon cont, 
une suris tel pajerizz e' no pò jessi, come che in principi 
e' varessin podut crodi; e allore ce mai podevial sei? 
Cheste volte no i rive nanchie la scienze di Valantin. 

(( Checco, cemud di paure ? 

(( Tu mi has chiolte la peraule di bocchie. E tu an 
dastu un segnal ? 

(( Parcè si hae di vè paure ? sin pur in compagnie ? 

(( Al è ben chell che dis anchie iò. 

E l'orloi famos de' torratte al è simpri indurmidit ! 
tant par altri, daur i calcui che lor e' fasin, no varess 
di sei lontane miazze gnott. 

In chell ur è passat parsore la muse ün no sai ce, — 
al pararess come un spirit foUett, come chell altri che ur 
ha distudat il lusor, senze podè mai capi ce ch' al foss 
stat. Da chell moment in poi il lor spirit follett 1' ha se- 
guitat ogni qual tratt a vigniur a svintulà sul musich, 
senze che lor si sein rischiaz altri a domandasi : — Cemud 
dif paure, Checco ? — Cemud di paure, Tin ? — proba- 
bilmenti par no che ju sinti nanchie l'amigo, no podind 
capi anchiemò ce razze di nemal che han par lis mans. 

Intant un poch a la volte e' 1' an finide cul tirassi sott 
la plette cul nas, cui voi, cu lis orelis ; e' stan li cidins 
cidins a scoltà chell svintulament là su dal chiav, e chell 
tuch tuch là jü dai pis. E' son dibott| usaz tant un che 
l'altri, no spiettin nome ch' al vegni di. 

Mentri che lor e' son par impisulisci, ecco finalmenti 
che r orloi al si dismov. E' si distind prime une suste, — 
la suste dal cucuch, e po' si sint a dischiariassi di galopp 
certis aruedis inruzzinidis, che corrin corrin senze fer- 
masci plui ! 



Si sint un berli spiritat — Cu-u-u-u-u-u-u-uch ! — 
E po' lis ruedis s*inchiantin dal moment. Di man uarde, 
si sint un gran bott sul patt de' schiale, dulà che stan 
picchiaz i pes de' V orloi, e un cuarp pesant ch' al ven 
jü pai schialins come a rondolon, insin ch' al batt i cuars 
cuintre la puarte che si spalanche, e po' al si ferme. A 
prin intro, i nestris doi durmienz e' jerin pettaz su in 
sinton come doi spasamaz, e 1' è manchiat poch che dein 
un begherli; po' ducc e doi d' accordo, e' si son tornaz 
a tirà sott, anchiemò plui in sott di prime. No si son 
nanchie impensaz di dà prime une occhiade se chell 
custui, ch' al si presentave cun che' strazze di creanze a 
rompiur la devozion... a di ches oris, al sedi entrat a 
scur, pur s' al ha lusor cun lui. 

E dopo dal temporal al è tornat a serenà; linide la 
gnott, co' Dio 1' ha vulut, 1' è vignut di. Cà si domande 
se i nestris doi amis e' vein riposat pulit che' gnott: — 
Eh! cui sa nuje? — E' si sa nome che certe paure lor 
non d' an vude; e' lu han ditt Ti su la botte chialde, e 
ripetut dopo cun tànch di lor, anchie dopo passade la 
burraschie. E iò no jeri in Pramper a viodi, nè che' puess 
garanti nuje plui di cussi. E po' paure di ce? Cumò e' 
si po' viodi se jere rason di ve' paure! 

A bon cont, chell svintulament ch' al ha scomenzat 
cul lassaju a scur, e' lu faseve une compagnie di gnottui 
che vevin plantat quartir daur un quadri, come che si 
ha podut verificà te l' indoman. Vignuz fur su Y ore di 
l'à a chiazze, e vind chiattaz sierraz i scurs dei balcons, 
e' vevin dovut contentasci par in che' gnott di chiazzà 
svoland pe' sale. E chesch e' jerin i spiriz invisibii, i 
foilezz misterios. 

Chell tuch'tuch a battudis di musiche dapid dal jett, 
saveso ce ch' al ere? II chiastiell di Pramper bandonat dai 
siei parons, al ere pluitost diroccat, cu i murs, il cuviert, 
i pavimenz, dutt in disordin; e' jentrave la ploe in cà e 

in là, massime se vignive di stravint, come in che* gnott, 
e cul tant montanà e' je' rivade a disgottasci propri da 
pis dal .jett di chei doi fradis di Glemone. 

L' orloi de' muart, come che ducc lu san, e' no Y ò 
altri nome un carül cognossut ch' al tarme il len e la 
mobilie antighe. 

Finalmenti il visitator notturno, capitat jü pe' schiale 
de' torratte fasind dutt chell fracass, ce mai podevial 
jessi? Al ere nome un pes di cheH' orloi silenzios, — il 
pes des oris, — un puar boccon di toff, innocent tanche 
1' aghe dal battisim, ch' al si ere dispicchiat da' cuarde, 
e vignut a salz jü pai schialins cuintre la proprie volontat, 
insin ch' al ha dovut sfuarzà la puarte e jentrà in sale 
a faur che' brutte improvvisade. 

Valentin davant di isci di chiamare, ma la fe si ch' hal 
je 1' ha chiattade la moral ben lui. Almancul par sinti a 
di, al ha di vei domandat a Checco so fradi: 

« Dimmi, chiar tu, saressiel succedut dutt ce ch' al è 
succedut, se vessin vut cun nò doi fulminanz? 

E Checco j' varess rispuindut: ' 

(( L' è chell a pont che pensi anchie iò. Seben che ir 
di mattine, tal vigni vie di chiase, iò no mi eri chiappat 
senze: e Tè stat colpe chell porch di sigar che ju hai 
consumaz vie pal di duch biell aul. Ma cumò no zove 
nuje: nè ch' al val sunà dopo tempestat. 

E Valentin, infatuat tei autors classichs, e gran dilet- 
tant di crusche, al j' ha rispuindut: 

(( Tant tu sas di anchie tu! difatt jè simpri stade, e 
simpri sarà — del senno da poi ne son piene le fosse. 




VIII. 



La paure. — Une gnott in t' un segrat. 



Une sere d' invierr, sott sante Catarine, un tal Filipp 
Cacus di Tierz, e un cert Dree Mides di Lorenzas, doi 
personaggios de V antich testament, e' si vevin dat la 
pueste di chiattasci intorr V ore di gnott, — indovinait 
dulà? — a san Zuan, a culà su, juste a pont in tal segrat. 

E la rason e' saress cheste. Là sii parsore, in tal 
stali di Conforat, donne Giovanne e' ha un' armente zà 
fedade, che ha fatt un vigellon inmò la vee di san Martin, 
onde par Sante Catarine al ha di jessi da coppà: e lor 
doi, puars maledezz, ne ch'and'han di fedadis, ne ch' an 
spiettin di fedà. Isal mo' di just che no si vei nanchie 
une code di vigell da santificà la fieste di sante Catarine? 
— A la fin de lis fins, la robe di chest mond e' ha di fa 
la spese a ducc. 

A r ore stabihde, un a ia volte, ecco che si chiattin 
sul puest ducc e <loi. FiUpp, ch'ai ha a pratiche ii stali 
di Conforat miei di Mides, e po' anchie plui buinis spallis 
di lui, si slungle su di besol a tentà il colp, intant che 
il so compagn al reste li sott V ordidor di San Zuan, in 
uaite che nol vegni a sorprendiu qualchidun. E cussi 
intant ch' al spiette, juste par no stà diband, Dree Mides 
al si mett a rouchià un cetantis cocculis ch' al ha cun sò, 
di ches gumadis vie par I' atomm, — dulà che il diaul va 



— 66 — 

a chioUl i fraris; — cui po' daj tuart? Diband no si dis 
simpri che 

Sin ch' al è viert il granar di Crist — cui che no s'inzegne Vè trist. 

Cenonè, su la gattarade, par daur dal coro, ecco che 
connpariss a F improvise une figure, une parenze, che 
daur r estro e' ven da Tierz in dutte presse : se non che, 
a pene entrade tal segrat, e' si ferme di colp. — E cumò 
ce mai hael da succedi? — Us prei, no staisci a spasamà, 
che us dirai subit parcè. 

Ben po', che' ombre, che' figure, che' comparse no 
jere altri che il muini di Tierz, ch' al vignive a chiolli 
r impoUe dall' ueli sant, mandat dal capellan, ch' al veve 
di onzi i stivai a une puare vieile plui di là che no di cà. 

II muini al rive, al spie, al scolte, — j' par di viodi, 
di sinti. — Gesumarie...! cui sa mai ce?.. — Lui non vul 
altris, al torne a voltasci, e po' vie a giambis par che' 
strade ch' al è vignut. Al rive in canoniche senze flat, 
sbasit e sbarlufit ch' al par un muart giavat da' casse. 

c( Sior capellan, po' s' al savess!... Usgnott a san Zuan 
al è il diaul in persone, e iò puess dilu, che lu hai vidut 
cui miei voi, e 1' hai sintut a fruzzà cui dinch iò no sai 
ce, s'al occorr, i uess dai muarz. 

c( E ii ueli sant dulà lu veso ? 

((II ueli sant?... al è anchiemò a san Zuan; s' al ui 
velu, che sel vadi a chiolli lui. 

(( Ma no capiso che iò scuen velu sul moment?parcè 
che puare Dorotee no po' spiettà di mighe i nestris comuz. 

(( lò no sai ce di, ma iò a san Zuan usgnott no 
torni plui. 

(( No zove nuje, scugnis tornà. 

(( Ben s' al ven anchie lui. 

(( Cemud voleso che vegni iò, a chestis oris, par ches 
stradattis? iò che no viod di chi culà? E po' saves pur 
che hai la gotte. 

(( Par vie de' gotte, iò lu^ chiapparai magari su pe' 

schene, ma tant al è e tant baste, al scuen vigni anchie 
lui cun ine. 

E cà non d' è plui nè spine nè uess : o là, o rompi. 
S' al fo di just, chell beat predi al ha scugnut rassegnasci 
a montà in groppe dal so muinij senze sielle e senze 
staffis, e il puar muini a sgobbalu su a sacchemuliri 
fin a san Zuan. 

Intant Mides, chell puar diaulatt, 1' ha seguitat a 
crustulà uess di muart.... insin ch' al in d' ha vuz in te' 
sacchette. Lui che no si ere accuart di nuje, quanchefiil 
rauini V è comparit besol, daur il coro, cumò po'f cun 
chell tajitin di argagn adduess no veviel di^vedelu? — 
A prin intro lu veve chiolt parj'Cacus so^coparijch' al 
tornass dongie cul vigell, par cui|luiha|domandat: 

« E po', copari, isel grass ? 

II capellan co' 1 sint il diaul a trattà il^muini^' di{copari, 
si po' nome crodi se non d' ha^di ve' vutjun spali. Al 
j' ha parut di sintissi a glazzà il sang par dutte la vite, 
e drezzasci i chiavei insomm il chiav.^Lui [al s' indubite 
parfin che il muini lu vei puartatja pueste là sü biell 
drett in tes griffis del demoni so copari, e ognij^poch 
ch' al s' intarde al po* dl di sei futtut che nissun lu;_salve 
plui ! An d' ere avonde e^anchie plui dal bisugn par^falu 
spirità, onde al ha taccat a fa -berIis^come| un'^anime 
darmade, a clamà vis e muarz,^e]invocàJducc i sanz; dal 
paradis: intant in dutte furie si è molat jü^J^elflacch! 
r ha pettat un bott par tierre comejun sacch dijbischis 
e pessozz. 

II muini, a cui che lu veve domandat s' al 'ere^grass, 
no r ha savut rispuindi altri che|cussi : 

« grass magri, chiollisel come|ch' al è! »3 — al ha 
slargiat i brazz, e molaz i sghinghions dal capellan, po' 
r ha chiappat su il trente un, e jü di carriere anchie 
lui clamand ajut ad alte vos, tanche^s' al vess^vuz i zass 
daursi. Veramenti daur di lui nol veve nome il capellan, 

che. sul moment al si ere dismenteat di ve' la gotte, e 
nol si visave nanchie di ve' il ritual cun lui par scongiurà 
il demoni. 

E anchie chell demoni, overo sei chell Dree Mides, 
puar maladett, cumò si chiatte a jessi t' un biell bordell. 
D' une bande, nè ch' al sa nè ch' al capiss plui nuje di 
dutte che' barafuse; al s' iniagine ch' al podess jessi dutt 
un striament, o pur che sedin issuz fur i muarz di sot- 
tierre par fa vendette di chei che rondin a ches oris a 
profanà lis sepulturis; par cui anchie lui ciuland pe' 
cime de' crepe, al schiampe vie par dulà che lis giambis 
lu puartin, a salz e a sgripps jü pai trois di Lorenzas. 

E intant ce fasiel Filipp Cacus? — Cui sa mai ce 
ch' and' è da 1' anime so! 

Cacus in chest fratimp al tornave jü di Conforat cu 
la so' brave prede par oltre lis spalHs: in tra che il vigeJJ 
r è grand e ben imevolat, tante plui che no jessind usat a 
là a sacchemuhn, al smalite di un continuo, jü par chei trois 
cussi distes e chell scur di là in sfrindellis, and' ha vude 
a plene braghesse a rivà insin daur la glesie di san Zuan, 
là ch' al doveve jessi so copari Dree a spiettalu; al podeve 
oramai fa calcul di jessi fur dai pericui, in lugh di sal- 
vament, — e juste tan ben, propri in chell moment al 
scomenze a sinti ciui e berlis jü pe' strade di Tierz, ciui 
e berlis jü pai trois di Lorenzas. Ma ce misteris sonei 
chesch? Ma ce mai puediel jessi?.... Zà ducc lu san che 
un che 1' è in difiett al è in sospiett. 

II prin pinsir ch'al j' è vignut al è stat chell o che 
so copari lu vei tradit, o che qualchi buine anime ju 
vei squajaz ducc e doi, e ordit il trucch di sorprendiu 
sul fatt, per cui zà se la previot di là a fini i siei dis 
t' une galee. Intant a bon cont la prime ch' al po' fa e' 
jè di liberassi dal vigell, e te lu butte jü daur un sterp, 
e po' taccassi a corri a la sordine, in mud di no fasci 
nè viodi nè sinti, insin ch' al rive a chiase so'. 

Ore cui diressie che la storie di chell vigell anchie 
Virgili la vess savude ? e cui che no mel crod, ch' al 
ciri ta Y Eneide ch' al chiattarà la prove. II puar vigell 
restat besol, vie di so' mari, e fur dal so cov, in f un 
pais che nol cognos, ch' al po' di nome ch'al j' sa di fred, 
e po' scur propri tanche une bocchie di lov, al mole une 
belade di fa pietat. E so' puare mari e' ki sint là sü in 
che' spelonche di stalle, parcè che il lari in tal isci al 
ha lassat la puarte vierte; ma e' jè peade pe' chiadene, 
e no po' vigni fur in so ajut. Ore, stand al dett di VirgiU, 
tant e' ha di vej rispuindut al so nascint: 

Respondit ima buum, vastoque sub antro, 
Mugiitj et Caci spem custodita fefellit, 

Fatt al è che chell mungulament a di ches oris, l'è 
stat sintut; quaichedun Tè corrut sul puest che' gnott 
istesse; si ha chiattade la puarte de' stalle vierte a 
Conforat, e il vigell ch'al manchie, che par altri te 1' in- 
doman al è stat ricuperat. 

E cussi i disegns e lis speranzis di Cacus da Tierz e 
1' an fmide a spizz, e tant hii che so copari no hân vut 
nè il tocch nè la visce par faj onor a sante Catarine. 

IX. 

La sbiiule. — Une gnott t'un broilL 



Cui che viod Darte in zoniade di uê, piene, foleliiade 
di pala/z, di casins e chiasamenz di tre quattri plans da 
r uti, e' nol s' irnagine di sicur ce che jere Darte quand 
che si rivave là dopo j)assat il Fhim sul puint de* Brente, 
dapid la mont di san Pieri, lassand a man zampe la. strade 
antighe di Plan, come che si viodile anchiemò infossalade 
par dongie di che' gnove: mentri che che' di Darte e' 
tirave vie di lung, biell drette insin in plazze, par enfre 
lis dos tavieUis di Borseit e di Sotcise. Ma prime si pas- 
save par dongie dal segrat di sante Margarite, indavant 
des chiasis dei Muners e dei Fihps, che jerin une dongie 
1' altre, e un poch plui ricessade che* dei Jacozz. Par cui 
nissun po' ve' nanchie un' idee di ce che jere Darte an- 
chiemò zà un secul, quanche V Aghe Pudie e' scomenzave 
a pene a chiappà voghe mediant i pans di spongie mandaz 
par regal a qualchi miedi fur di chenti. 

In chei agn, 1' uniche bettule di proposit par la int 
puUde, e' jere tes mans de' puare Cividine, di clie' donno 
Marie, la qual su 1' ultim, tant par tigni in credit il so 
hotell, e' si jere schialdade i cuars di tornasci a maridà, 
no par nuj' altri, nome par ve' sott man un colleghe, 
direttor e scrittural te 1' istess timp; e cussi e' si veve 
tirat sul stomi in seconz vos sior Antoni Mvdinar, — vons 
duch e' doi, oude si podeve diur dibott 

due secoli — un contro V altro armato; — 

senonchè, par maledizion, de' lor discendenze no son visaz 
di lassantint, onde che' lor buine razze incrosade jè lade 
estinte. 

Cumò si rive a Darte par di sott, dopo passat il Flum 
sul puint di Zui di vott arcadis, par une bielle strade 
ingiavade tal crett; ma zà miezz secul si lu passave mo' 
culi e mo' culà, second che zirave V aghe ; po' si veve 
di fa la cleve che da lis sieis e' menave tal borg di Barch, 
lassand a man gestre un bearz, lis stallis e une spelonche 
di chiase malderte, rivade in chei timps tes maus a un 
predi Tah)tt, che la varess vulude converti t' un altri hotell, 
ma non d' ha mai vuz avonde di minuz, e intant a fuarze 
di litigà 1' ha mangiat dutt ce ch'al veve, sin ch'al è muart 
in stat di falliment Plui indavant, si rive un'altre volte tal 
borg di Cente, par dongie la glesiutte di sante Margarite, 
propri H riduess dal segrat, dulà clie jere, e jè anchiemò 
l'ostarie di chiase Jacotte, cul so stali e la so' cort, propri 
là che pal tirnp passat e' ha fazz i siei furors la Cividine. 

Da' bande zampe, scomenzand da 1' ort murat, tal 
che hi viodis in statu (pio in mans dal Gness anchie in 
zornade, dutt chell biell stafil di tavielle che va insin al 
puint de' Rrente, e che si clame Sotcise, Zulion e Ven- 
chiareit, o' jere dutte robe dei Jacozz, fin sott il borg di 
Chià Blasutt. In seguit che' puare tavielle e' jò lade in 
mill boccons, infur che il cuari) di miezz, dulà che i 
Jacozz e' vevin il broili dei pomars e des viz; da lor al 
è ))assat a Piligrin, o po' da Piligrin a Grass, che un a 
dispiett de l' altri e' han stirminat lis viz e i pomars, 
par implantà parsore i lor palazz. 

li broili in origine al veve di tre bandis une muraje 
alte un pass e miezz, di che' altre, viers Sotcise, e jere 
jè anchiemò la cise che j' ha lassat il non. Ore la strade, 
par rivà tal borg di Cente, e sülave ad or dal stallon 
de' Cividine, il qual si sprolungiave in fur sore la strade, 
sun doi volz che vevin par impueste il mur del broili, 
propri in facce di un ceresaron di ches duriesis. 

Cumò al è dutt altri. I doi volz e' son spariz cun dutt 
chell piergul, sparit il ceresar, sparide la muraie zà da 
quant e ! par dà lug a lis cusinis, al caffè e al salon del 
grand hotell; lis stallis son convertidis in butteghe, scrit- 
tori, e magazen, e tal fenil parsore al di di ue al sta di 
chiase il miedi cu la so' famee. 

E — cosi va il mondOy bimba mia! — come ch' al ha 
lassat scritt t' une des sos comediis puar sior Jazint 
Giaiine. 

Al timp dei Frances, une sere d' istat davant che si 
finissin lis ciriesis, sior Carlo Jacott di Darte, il fradi 
del baron Pieri, al ere issut a compagnà i)re Pascul Tre- 
lean di Secce, Prevost di Zui, e grand ami de' so' famee. 
Al ere rivat insin al puint, ch' al ere zà su rimbruni; 
dopo, r ere tornat in daur cul capellan di Darte, un tal 
pre Pieri Gortan di Chiabie, che no V è da confondi cun 
chell altri pre Pieri il teologo, ch' al ha occupat il puest 
medem, ai nestris dis; mentri chest altri che Tè muart 
dal dis e siett, 1' ann de' miserie, al ere so nono, onde 
al passave par pre. Pieri maridat 

Biell rivand daur il coro di sante Margarite, rett il 
porton di chiase Jacotte, ur ven incuintre un chiapp di 
baronie a puartaur la gnove che son i laris tel broili 
a robà. 

II broili par sior Carlo l'ere un oggett gelos e dilicat, 
e puar chell che, senze so permess, al si foss azzardat 
a metti pid là dentri. Onde senze nanchie ringrazià i 
siei spions, e senze saludà il so pre Pieri maridat, V ini- 
phmte li sacch e ravis, al sbalze in chiase, al dispicchie 
dal mur un arcabus, al chiappe su lis clas del broili, e 
vio di corse un' altre volte, fur di se stess, meditand in 
tel so chiav cui sa ce stragis e ce vendettis! Al vierz il 
ioccliett, al tire il clostri, po' al plombe (3entri cidin, cidin, 
sperand di colpi i laris di sorprese. 

Cumò bisugne che prevegni di une chiosse. Mentri 

che sior Carlo al leve vie pe' glerie a compagnà pre Pa- 
scul, un tre quattri moscardins di Darte j' vevin fatte 
la tire par chiazzassi tel broili, da la bande di Sotcise, 
là ch' an d' è stade simpri qualchi giattarie, tant* e plui 
ch' al ere manco in viste che in niò. Prime di dutt e' 
vevin sbrignat vie il biell e il bon des pomis insin che 
ur ha comodat; e po' dopo, par dai la gabbade a puar 
sior Carlo, e' si vevin chiolt il disturbo di tirà su .pal 
ceresar un pipinatt di draps e di bischis che vevin chiat- 
tadis a sujà sun t' une Unde a Chià Blasutt; e cun di 
plui, e' ti han mandat a visà sior Carlo ch' al corri in 
botte s' al ul sorprendi il lari. 

Lor intant e' vevin di stalu a spià sul piergul, sore 
la strade, là ch' an d' ere balconettis d' ogni bande. 

. Ecco dunchie sior Carlo in miezz al broili. Al si chiale 
attorr, ma a prin intro nè ch'al viod nê ch'al sint nuje : 
dibo' dibott al entre in sospiett che chei quattri bardossei 
lu vein mandat in avril, e lui tan' facil a prestaur fede, 
senze nanchie cognosci cui che son! — E saressin ben 
capaz lor, chei canajozz ! — Ma che si chiollin ches libertaz 
cun int di lor par, e no cun t' un om intimpat, e cun 
t' un di chiase Jacotte! — Mostre di voladive! che prei 
il so Signor di no colaj tes griffis a lui; al vul schiassaur 
r aghe dal stomi, e po' distaccaur lis orelis, faur nere la 
muse cui garofui di cinch fueis. 

Senonchè biell passand par sott il piergul, al j' ha 
parut di sinti alch a siminà, se va ben, o sul stali o sul 
ceresar. Al alze i voi, — ma dabon si che su par entri 
al ha di jessi alch di blanc ch' al si messede : al si spuarz 
un poch in fur par viodi miei, e allore non d' è plui dubbi, 
— il lari al è propri su pal ceresar! — Curiose! al ha 
propri di intivasci a là su par chell che lis fas cussi grues- 
sis e savoridis, ches che j' plasin tant anchie a so' gnezze 
Mariutte, la muir di sior Lurinz Orland di Chiasegnove; 
che anzi cumò, che ha il mal di doi fiaz, e' j' salte ogni 

tant la gole, e fas là su Zuanutt Baschir a Qumaint qualchi 
maccuje, tan' che pare vie la set. 

Ore, voleso scommetti che chell lari la sü al è propri 
Baschir istess, parcè che a di ches oris, nissun mior di 
lui podaress ve' a pratiche chell ceresar. Almancul sior 
Carlo la pense cussi, mentri che li tra lus e scur al sta 
contempland il so Baschir simpri in moto cun chei braz- 
zon^ a dispicchià ceriesis in cà e in là; al lu squadre, al 
lu sberlocchie, par ogni viers, e simpri pkii al si persuad 
che nol po' jessi nissun" altri che lui. 

— Oelà! — al j' berle finalmenti co' l'è stat cert e 
sigur del fatt so. — Ce fastu la sü tu po', galantom dal 
pess? — e' jè pur ore che ti chiatti a nolis anchie te, 
sior ladron di un Baschir! Cheste e' jè la volte che tu 
mes has di pajà duttis! 

Ma Baschir a 1' estro o ch' al è sord o ch' al fas di no 
sinti; e' lu lasse ch' al chianti di mierli, e lui al attind 
al so mistir. 

— No tu la finiscis anchiemò, fiol d' un can di Ba- 
schiratt? — La intindistu une volte di vigni jü? — Ilastu 
propri voe che ti moli un' once di plomb dulà che ti 
sta ben? 

E Baschiratt al seguite a fa come Baschir senze scom- 
ponisci, a dispicchià ciriesis tancho mai cò. 

— Tu vus propri tirami tant pai chiavei da fami pierdi 
la pazienze, tocch di picchiat di Baschirazatt! 

Ma nanchie Baschirazatt nol capiss nuje, dur anchie 
kii di comprendonio, come chei altris doi siei paring. Sior 
Carlo r è inaccuart che 1' amigo e' lu chioll vie, che no 
1' ha paure des sos minaccis, e ch'al s' imbuzzare anchie 
di kii. Onde al la finiss cul pierdi il lum de la rason : al 
s' impense di ve' 1' arcahus su la spalle, e par un qualchi 
final l'ha pur di velu puartat cun se; lu tire jii, ki arche, 
lu ponte quintre il lari, al smire miei ch' al po' par no 
fallaki, e lalfè e' je' la mole a la furtune di Dio, dulà 
che chiappe chiappe, cussi di sott in su, — sperand cul 

spaventalu ch' al desisti, e ch' al dismonti jü dal ceresar. 
Si accuarz linalmenti ch'al si rassegne a dismontà; senonchè 
e' te lu viod a vigni jü enfre i ramazz a volte rotte, senze 
dà un be.rli, senze un lament, insin ch' al ven a colà a 
plen bott davant i siei pis, e nol dà phü segnos di vite ! 

— Oltre ü rogo non vive ira nemica. — 
Par altri l'ire a sior Carlo j' è zà passade, e ha dat 
lugh ma dabon si a une fuffe, a une sbigule malandrete. 

— Isal mo propri Baschir chell ch' al ha distirat li da- 
vant i siei voi? Hael mo' di jessi propri muavt affatt 
affatt? E cemud mai, par chei quattri balettons? o pkü- 
tost in grazie di cheli salt mortal, tel pettà jü dal ceresar? 

— Che sei cemud che si vul, cert al è che il muart Tè 
propri muart, che nè ch' al zem nè ch' al si mov^ e a 
sior Carlo oramai poch j' interesse di esaminà, di savè 
cemud che jè stade. Par sincerasci ben j' vul il so timp 
material, e po' par dile juste, j' vorress anchie un cert 
coraggio par melaustra un cristian a scur dopo coppat; 
il fatt ai ò che par sior Carlo il prin pinsir al è stat chell 
di slontanasci in dutte presse, e tornà quachio quachio 
di che' bande ch' al è vignut. 

Al va par vierzi la rischiellade, ma ce voleso pies? 
La chiatte sierrade par di fur, e lui nol sa capile cemud 
che puedi sei: forsi che qualchi ami passand pe' strade, 
al varà vidut tirat il clostri, e lu varà tornat a parà vie. 

Di. man uarde al sint a capitai un bott potent in tal 
rischiell, e di daur al j' ha parut ch' al j' sei passat alcli 
altri par dongie il nas: chestis a bon cont e' son dos 
clappadis sacrosantis, tanch' al è ver Iddio, e al mott e' 
pararessin destinadis propri par lui. Se jè cussi, ce j' 
restie di fa a puar sior Carlo? altri che slontanasci di 
corse vie dal porton, e rifugiasci dapid il broili par 
intant, sott il cison in tal plui scur. 

No podaress di nanchie cetant timp ch' al sei restat 
scuindut la jii, nè ce sorte di lunaris ch' al vebi fatt in 

chell frattimp, a impensasci di sei sierrat in chiapponarie 
a di ches oris, dongie il cadaver di puar Baschiratt, e 
che s'intind ch' al Tha fmide par lis sos mans! E nissun 
ch'al j' vegni al viers a hberalu da chell supplizi, mentri 
che lui nol si rischiave a movissi di là, nanchie par tornà 
a viodi se mai foss cas di vierzi il clostri del rischiell! 
Onde, par tant che si capiss, Tha di vent vut un spali 
numer un. 

Baste, a hs voltis anchie un spauros al rive a fa un 
cur fuart, e affrontà ogni pericul, buttansi a la sbarraje 
anchie magari a rischio di chiappà un fracch di legnadis ; 
zà che a conz fazz e' jè pies la paure che 1' angosce. 

Quanche Dio Tha volut, sior Carlo Tè tornat dongie, 
senze arcabus, senze apetitt, senze color, senze coraggio, 
propri come une giattatte bagnade. Dutte la int di chiase, 
sos gneccis, so' cugnade, e la servitut, dopo cenat, e' 
jerin anchiemò su, li sott il puarti a gioldi il fresch; anzi, 
passand pe' cort, a lui j' ha parut di sinti che chiaccarin, 
che sgagnissin, che baccanin... manchie mai che vein da 
ridi su par lui? E di fatt, quanche lu han vidut a com- 
pari, e' si son bonaz duquanch, ciie nissun ha dat un zitt. 
L' è entrat in sale par metti ju il chiappiell, là che jere 
la taule inmò thidude, e la so' cene parecchiade; ma lui 
nol' si visave phji di cene^ nò ch'al si sintive phii nissune 
voje nò bisugne di cenà. So' cugnade intant hi domande 
s' al ha sintut a trai tel broih une tonade, ma jel domande 
cun t' un cert estro di cojonell, che sos gneccis, e la ser- 
vitut e' si muzulavin da ridi, mentri che a lui j' rivoltave 
il stomi : onde 1' ha rispuindut strambolottand quattri pe- 
rauHs che nissun lis ha capidis, sozunzind che nol cene, 
parcè che j dul il chiav che j' va in boccons. Intant al 
ha chiolte su une chiandele, ur ha dat la buine gnott, e 
1' ha infilat lis schialis; e so' siore cugnade, sos sioris 
gneccis e duquante la servitut me 1' an lassat là a durmi 
cun chell savor. 



Insin che si è fruzz, co' si ha qualchi displasè, o ben 
qualchi dulie intorsi, e' si chiatte il gran sollev a podè 
buttasci in jett; e cussi quanche si ha qualchi tribulazion, 
un po' di paure, Tè un biell confuart a podè tirassi 
sott la plette: e di miglie nome da pizzui, ma qualchi 
volte anchie da granch; — quanche si è tel jett al par di 
jessi t'une botte di fierr. 

Cussi chell puar sior Carlo, che fin cumò j' pareve di 
sei t' un barazzar, là che dutt sponz e che dutt fore, cul 
sang in bullidurej tanche s' al foss stat t' une fornas, che 
nol veve padim di nissune bande, cumò po' finalmenti 
ch' al è fur dai voi di ducch, al chiattarà un po' di pol- 
se a distirasci tal so jett. Zà j' par che il batticur si vadi 
vie cangiant; j'par che se vigniss che' di Peonis, lui da 
part so' j' faress biell accett. E intant al s' impense : — 
hü, di temperament cussi quiet, e cussi spavid par nature, 
cemud mai hael podut lassasci traspuartà fin a chell se- 
gno? E anchiemò nol sa capacitassi, lui be' sol che sedi 
propri vere, mentri che j' par anchiemò un sium. Ma nol 
zove nuje illudisci; ce ch'al è fatt l'è fatt, e no si torne 
indaur plui, nè ch'al è plui rimiedi. Oh si latTè che cheste 
volte l'è propri servit di barbe e di pirucche! 

Quand che j' rivarà che' bielle novitat in orele a Pieri 
so fradi, ch'al è il baron Pieri Jacott, prin President dal 
Tribunal di Udin, ce mai hael da di in tel so ciiell? L'ann 
passat al ere chenti, juste di chest timp, propri a sant 
Jeroni, ai vinch di lui, quanche 1' è succedut il cas di 
Cedarchis; un diaul di Chiandonatt di cinquant' agn e 
passe, ch'al ha lassade frede con quattri cortelladis clie' 
biade Marie di Miu par traviers la scune de' so' frutte. 
II puar baron Pieri in che' occasion al ha tant solfrid 
nome a pensà che il delitt al ere succedut te' so' Cumune, 
e che propri a lui j' tocchiaress di lei a Chiandon la 
sentenze di muart, e po' di faj parà jü la burelle! ce 
mai varael da di cumò che no si tratte d'un estrani, di 
un Chiandonatt di Cedarchis, cheste volte che il sassin 

al è propri di Darte, un soggett di chiase so\ e del sò 
sang istess, anzi V è V unich fradi ch'al vebi al mond ! — 
Ma si varessie di lassà che lui lu seppi par bocchie da 
int? E no saressiel plui prudent di prevignihi in bielle 
maniere, esponindij il cas a poch a poch? 

Veramenti cheste part j' tocchiaress di fale a lui; s' al 
ha fatt il mal, ch' al scomenzi a fà cumò la pinitinze; ma 
varael coraggio avonde par sbrojale lui? Bisugnass che 
so' cugnade se 1' assumess di moto propri, e di so' spon-' 
tanee volontat, che s' impensass besole di scrivij quattri 
riis a so marit, senze nanchie che nissun j' disi nuje: ma 
r è poch da lusingasci che jè si sottometti, prime, parcè 
che jè di ches di Plan, e par preonte, e' jè une Dreatte, 
e' ha masse borie, masse albasie par arrindisci a scrivi di 
so' pueste ; e po', cui che no ha fred no si schialde, magari 
cussi no! Par cui, chioUinle in bust, chiollinle in maniis, da 
cheste no si schiampe; doman di mattine, la prime vore 
da fa, e' ha di sei cheste, — si ha di scrivij a Udin a 
Pieri, impreteribilmenti, o jè o iò. — 

Curtis ; oramai criccave 1' albe, che lui no V ere stat 
anchiemò capaz di risolvile, nè ch' al veve stabilit cui che 
veramenti al vess vut di scrivi al baron Pieri, — o jè o iò. — 

Sior Carlo l'ere solit di scalzà su a buin' ore fur dal 
jett; — te 1' indoman e' nol finive di jevà pkii. 

A miezze mattine e' jentre in chiamare une des sos 
gneccis a viodi di lui, e domandalu se j' dul il chiav an- 
chiemò, s' al ha durmit, e s' al si sint in vene di fa da 
mirinde. E' lu ha chiattat in t' un stat deplorabil; al ha 
la tierre su la muse, ch'al par un muart giavat de' casse, 
e al tire chei voi come un spiritat. Al la ricev cun pochie 
galantarie, al j' rispuind cun male grazie; senoncliè vi- 
dinle cussi disinvolte e di bon umor, hii la cliioll par un 
bon indizi, e al si risclüe a domandale: 

— E po', si hae savut nuje di cliell sbar di nossere? 

E jè fasind la serie e' j' rispuind: 

— Quan' ch' al ven a bass j' rindarà cont donne mari 
di diiquant. — E se la svigne vie sutte sutte, lassaniu 
li cun tant di nas. 

A prin intro, co' V lia vidude a vigni dentri cun chell 
biell estro, hii al si ere miezz consolat, ma dal mud che 
jè tornade vie, se V ha vidude brutte un mond, e al si 
è buttat in t' un avvihment di plui di prime. E cumò ce 
mai hael di fa ? Insin ch' al starà li sui us, nol rivarà a 
save' mai nuje; par cui s' al vul savele juste, bisugnarà 
ben ch' al vegni abbass propri in persone. Cui sa po' ce 
nòvitaz ch' al chiattarà là jü? — Manchie mai che sedin 
i gendarmis a spiettalu, par inmanettalu e menassel vie 
cun lor? — E cun chesch scrupui su la cuscienze, 1' è 
restat ü indecis un altri poch — a riposà, — o si vera- 
menti un uait ripos il so! A Us fins, forsi plui par di- 
sperazion che par masse coraggio, al salte fur de' cove, 
al si viest in presse in presse, e al ven a bass. 

La prime anime ch' al incontre sott il puarti e' jè so' 
eugnade — siore Jacume üreatte di Plan, muir del baron 
Pieri so sior fradi. Si squadrin prime in muse un l'altri: 
jè lu fisse serie serie, plantandij i voi adduess come dos 
lamis di curtiss; lui, ch' an varess tantis di domandaj, e' 
nol sa besol di quale bande scomenzà. Infm al si risolv 
di dij se sa nuje ce ch' an d' è di Zuan Baschir. 

— lò stimi che ves coraggio di domandami, — jè 
pronte j' rispuind cun muse dure e barette fraccade. — 
Domandami di biat Baschir, vo' che lu ves tirat jü di 
spese par duQQh chei quattri! Vedelu là di fur biat Ba- 
schiratt, scolat di sang! che no 1' ha plui nanchie figure 
di cristian! — Ma no seso plui corh di cussi? ses propri 
anchiemò di chei che crodin che il Signor sei muart di 
fred, e che si lascin dà di bevi te chiacce forade! Davant 
di mettisci a schiampà, almancul che si fossis impensat 
di fa bome san Tomas, — viodi prime ce sorte di nemal 
ch' al ere colat ju dal cii; varessis podut sparagnà ai 
Darteis il disturbo di daus la battarelle, e cussi il vuestri 

dolor di chiav di nossere, e anchie chell tantih di sbigule 
che vares vude par corapagnie dutte la gnott. 

Biell disind cussi, j' dà un pocch, e lu sburte fur dal 
portoncin in tel curtil, che dibott lu fas colà sore il ca- 
daver... di chell costui, che la sere prime, — a dutte 
gnott — al ere capitat jü dal ceresar. 

II viazz dl Vidisson 



Mestri Nard Vidisson da Verzegnis al ere un puar 
tangar di chiargnell che nol veve vut mai timp di imparà 
a lei nè a scrivi, parcè che da fruttat, invece di paralu 
a scuele, la so int di famee lu obbleave lui a parà lis 
pioris e lis chiavris a passon. Al veve puartat fur^ bensi 
da pance di so mari un don natural invidiabil, e l'ere 
chell di savè di barchie menà, e di no pierdissi fune sedon 
di aghe, parcè che in ogni occorrenze, in ogni peripezie 
lui al veve simpri pront il so ripiego. 

Par daus un' idee de rintendacchio di Vidisson, baste 
che us conti cheste: quanche plui e' jere in tlor a Cividat 
la fabbriche di Foramit, e che duQQh i telars, duQi^h i 
chiargnei, e duttis lis butteghis^di borgh di San Domini 
e' levin par so cont, il direttor de l'opifici, il capo di du- 
quante hi maestranze al ere rivat a jessi sior Nard Vi- 
disson, ch' al tignive in chiarrezzade dutt chell davoi, e 
dutt a memorie, parcè che lui e' nol saveve pont di lettere. 

Al ere anchiemò un bardassell, che i siei di chiase lu 
vevin zà mittut a mistir cun t'un altri Verzegnass di chei 
che stevin fur di Puarte Bressane, ch'al veve scomenzat 
a insegnaj a fa su spuelis. Anzi si conte che, juste in chei 
prins timps, al è issut di chiase une mattine, par là a 
proviodissi un soldutt di formadi, tant da compagnà une 
fette di polente sutte che i venive dade di cuUzion. 

Al rive iii Plazze de' Fontane, sott i volz, juste dulà 
che in zornade al ò il calTè : al entre li di sior Toni Bro- 
sadule, e al j domande un sold di formadi. 

« Marchie vie !... al j' rispuind sior Toni — Che iò no 
mett formadi a man nome par un sold. 

(( Ch' al mi disi almanco par cetant po' ! 

(( Po\ s' an foss un par... 

Nard Vidisson è non vul altri. Al jess in botte, al stà 
vie une dadutte, po' al torne a presentassi là di sior Toni, 
zà si capiss ciie cheste volte al ha i doi zolz, te sacchette 
no (iirai, ma ben tal cliiav. Di prin al ordene al buttegar 
i doi sold di formadi, e po', stant ch' al ha di spartilu 
con t'un so compagn, e' lu pree che jal sclappi, par no 
chiattà ràdis tra lor ; e dopo j dis : 

(( Sior Toni, no i' pararessia che foss une part plui 
grande e une plui pizule ? 

(( Jò no sai nò di grande nè di pizzule : a mi mi parin 
comi^agnis duttis dos. 

(( Ma pur pur, se al foss lui tai miei pis, (juale sciel- 
zaressiel ? 

Sior Toni al si secchiave la mirinde a tirale tant par 
lis kmgis in t'un alTar di che' importanze ; e juste par 
fmile, al ha chiappat su a sorte un di chei doi fruzzons, 
disind che lui par so gust al si tegnaress a di chell. 

(( E iui che sal tegni, — j' rispuiud V^idisson; cun t'une 
man al poje sul banch chell biell sol(kitt da l'altre volte, 
cun che altre al brinche sü l'altri minuzz di formadi, po' 
se la nizze vie, lassand li daur il banch sior Toni Brosa- 
dule cul so soldutt, cun chell minuzz restat in daur, e cul 
nas... parsore la bocchie. 

ki timp de' so' zoventut, (juanche anchiemò nè ch'al 
ere capo, nci direttor, ma nancliie Sior Nard, ma un puar 
tesser anchie lui come un qualunque, co' l'ere San Martin 
e che jerin fmiz i dafTas in Chiargne, al si chiolleve vie 
par là daur il so mistir, lui come du(;Qh i siei patriozz, ben 

iiitindut, a piduline, cu la sò zacculutte su pe' schene, 
insomm di une macce. Al ere un öaibott curt e penz, par 
cui pochie strade al podeve fa in t'une di; par esempli, 
nome a rivà a Cividat, forsi che dos zornadis no j' bastavin. 
Dopo svuazzat il Tajament par vigni a Chianive, la 
prime tappe la fas sul puint de' But, dulà che il Consorzio 
al fas paià un soldutt se si ul passà. In chiav a tre oruttis, 
un' altre tappe in tal cason, oltre il puint de' Felle ; 
nanchie li e' no si passe senze metti man a la borse, e 
tirà fur doi biei carantans, — simpri par Tamor di chell 
Consorzio secchie-mirindis. Nard Vidisson Fha consegnat 
al puintar un da dis, clie jal cambii, juste par fa alch di 
monede ch' al è senzo, e intant ch' al s[)iette il rest indaur, 
al tacche farie cün t'un altri viamiant, un cliiaccaron a 
Testro, plen di curiositat; indiiferent di mestri Nard, om 
di pochis peraulis, che dibott nol saludave nanchie la int 
par strade ; stant che so' mari, sin da fruttat a' lu vevo 
munit che quan' che si va pal mond no si ha mai pru- 
denze avonde, massime cun int che no si cognoss ; onde 
j' leve ripetind simpri : 

« L' è miei mangià dutt ce che si ha, 
Che no di diitt ce che si sa. » 

(( Dontri seso, galantom ? 

1^] Vidisson a lui, davant di esponissi cun nuje : 
(( E vo', di grazie, seso di chenti ? 
(( Sicur, iò soi di Damar. 
(( E i() soi di Vinai. 
(( Par sorte, dulà seso dirett? 
(( In Trevisane ; e vo ? 
(( A fa il tesser, se va ben ? 
(( ü mai po ! ü voi a (^omj^rà vin. 
(( Allore podariu fa un tocch di strade insieme. 
(( Biade l'ore: nus pararà plui curte a (hiQch e doi. Vi- 
gniso di ches bandis anchie vo' ? 
(( Anzi, se non altri fm ad Artigne. 

E cussi e' son vignuz vie delegant insieme fin insomm 
TArzin. 11 pari des curiositaz al veve zà domandat a Vi- 
disson ce ch'al veve di cognon, se Adam, o Tomat o pur 
Ciment, e po' s'ai faseve anchie l'ustir là sü a Vinai, e 
cemud di affars te l'ostarie, e pò cemud la famee, cemud 
la muir, s'al veve troppe prole, par finile cul domandaj 
s' al ere veramenti maridat. E puar Vidisson mo' al si 
secchiave cun chell mulin a vint che no lu lassave nan- 
chie tirà il ilat, tant plui ch' al doveve sta simpri a l'erte 
par no dijnt mai une di juste ; onde al leve zà macchi- 
nand par disfassi di lui biell prest. 

Passat Venzon, a' mestri Nard j' ven di sossedà; — 
dopo, fasind une muse di miserere, al salte fur a di : 

(( Laffè e jè cà anchie uè che' maladette ! 

(( Ce veso ditt? — al j' domande il Damares : — di 
cui favellaiso po'? 

<i No se savessis ce brutte malattie che hai tai ues ! 

(( Ses malat, e vais anchiemò pal mond^ 

« Ma no soi malat di mighe simpri, — Dio mi liberi ! 
E' mi ven nome ogni qual tratt. Ecco, mi scomenze a 
vigni une soscedarie che no rivi a parami di jè, — (e 
biell disind cussi, a ziò che il Damares al si persuadi, al 
torne a dà une gran soscedade, — robis ch'al si sgramoli!) 
— Su la tierze volte, al mi ven un di chei impetos che 
puar chell ch'al mi capite sott iis onglis! 

(( parcè mai ? 

Ah, parcè? — lò no sai plui nanchie ce che fas: se 
lui no 1' è pront a sghindasci, no sai besol ce che faress 
di lui; lu mangiaress biell viv. 

(( Conven cun vò, paron, che ves la gran brutte ma- 
lattie. Ma iò se foss in vò, pluitost che tormentami, vorress 
là a chioUi un consult for di chenti, magari a Padue, da 
qualchi professor. 

E' seguitin cussi a tirà vie, discorrind da bogn amis ; 
nome che I' amigo di Damar lu ten simpri di voli, stand 
a la largie di lui, e simpri in spiette ch'al torni a soscedà 
pe' tierze volte. 

Intant e' rivin ai Riui Blanchs^ — in t' un ver desert ; 
nè par di sott nè par di sore nò si viod un' anime a zirà, 
nome une zatte rett Bordan che va jü jü planplan pal 
Tajament. Dutt t'un bott, mestri Nard al tronche a miezz 
il so discors, al s' inchiante in miezz de' strade, strenzind 
i pugns, spalancand la bocchie..., il Damares a non vul 
altris, al volte in daur, e po' al si tacche a corri, par mettisci 
al sicur enfre Us cocis di Venzon. 

E mestri Nard al seguite il so viazz riduzzand, e 
pensand enfre di se ch' al è simpri miei chiattasci sol 
che no mal compagnat. 

Un poch davant misdi, al rive ad Ospedal: al entre a 
li di Prosdocim, la gran locande in voghe di chei timps. 
Al domande s'and'è alch di' gustà anchie par lui; j' ri- 
spuindin che la mignestre e' boU, e intant ch'al sta a 
spiettale, ch'al vadi a chiappà une chialde dongie il fuch. 

AI chiatte sul fogolar un di Trasaghis, anchie chell 
un blateron anchiemò pies di cheiraltri; par cui e' no 
han stat taut.a fa leghe insieme, a segno tal che quand 
clie jò stade ore di puartà in taule la mignestre, la parone 
e' ha crodut ben di parecchiaur da gustà insieme. 

Intant si fas silenzio par daj spazz a la mignestre, — 
une buine mignestre di uardi e fasui, ben cuinzade cu 
lis crodionis. Dopo e' si staress spiettand il less, ma, par 
maledizion, Prosdocim in chell di al si ere chiappat senze 
chiarr di manz, mentri V om di Trasaghis, prevedind il 
cas, al veve puartat cun se une bielle trute, chiappade 
tel lad di Somblat, di cuintreband magari, ma chest no 
conte; al conte inveze chest, che lui cun dutte cortesie 
al ha invidat Vidisson a sta a part cun lui. 

Vidisson che, par solit, quanch' al hâ une buine lorde, 
come in che' mattine si sintiress di mangià anchie il 
diaul, e po' di bevi il brud daur, al varess diluviade cui 
voi besol che' trute, an fossie stade, senonchè la so' 
creanze j' deve di no fasci viodi sfrontat cu I' accettà. E 



cussi son mittuz a contindi, un tire un molle, un ch'al 
insist a offri, V altri ch' al si ustine a rifudà. Cenone j' 
ven a Vidisson la stranudelle, — Ep-psaa! — un star- 
nut di chei sonoros, ch'al è lat a sborfà tan' ben 
dutte la trute : — il commensal no V ha insistut altri pâr 
ch'al 1' accetti almancul miezze, — lui je l'ha bandonade 
biell interie, e anchiemò da disuezzà. 

In che' sere Vidisson si è chiappat te gnott davant di 
rivà a Tarcint, che forsi no 1' ha capit nanchie lui dulà 
ch' al ere; al ha savut di nome ch'al ha pettat dentri 
t' un' ostarie fur di man. E li dopo mangiat quattri boc- 
chiadis a schiaffoion, posto che oltre la stracchezze al 
colave anchie di sium, l'ha domandat a la parone se 
varess podut daj anchie da durmi; e jè vindj rispuindut 
che no veve che un jett sol di disponibil, e anchie chell 
zà occupat par in che' gnott da un altri avventor, lui 
l'ha supplicade cul dij: 

(( Us prei, parone, pes cinch plais di Gesü Crist, vait 
a domandaj a chell galantom s'al mi chiollaress anchie 
me in compagnie. 

Insummis al ha savut tan' ben di e tan' ben fa, che 
la parone impietoside e' jè lade di sore a domandà, po' jè 
tornàde jü cu la notizie che la caritat jè fatte, e po' 
jò tornade su a compagnalu e faj lusor. 

Nel mentri che l'ostere e' torne vie, lassand a scur i 
siei doi avventors, mestri Nard Vidisson, ch' al si sint zà 
stracch avonde, ai s'ingrittule jü in t'un glimuzz, e senze 
tantis ceremoniis, e nanchie bisugne di nizzà, l'ha biell 
scomenzat a pisulà. Al è dunchie daur a fa il prin sium, 
al ronfe di gust, e po' al roncee, e cun di plui anchie al 
soffle e al stlade.-.. di dos bandis, motiv par cui il so com- 
pagn lu schiasse fur, e' lu dismov, e j' dis da inrabbiat: 

(( Ohe, amigo; us hai accettat a durmi cà par pur 
plasè, ma vò trombettais d'un continuo, e iò cun cheste 
musiche no puess sierrà voli plui! 

(( Scusait, us prei, galantom ; vedares che d^' ore in 
poi mi astegnarai. 

Cussi une volte inviat il discors, e' han tirat vie une 
dade in chiaccarazz. 

(( Cui sa ce ore che jè cumò? — al dis 1' avventor di 
prime; — par sorte varessiso V orloi cun vo? il miò rhai 
di velu dismenteat a chiase me'. 

E il gnuv avventor j' rispuind: 

(( E anchie iò Tistess. Par altri spiettait che vierzi il 
bakion; che se chiali lis stelHs, tant iò sai regolami. 

E cussi mestri Nard al salte fur in chiamesutte par 
là a chialà hs stellis, e faj viodi, a scur, la so abilitat al* 
so compagn: se par combinazion o 1' un o l' altri e' vessin 
vut l'orloi, forsi che lui j' varess fatt viodi, a scur, anchie 
lis oris. Al va darpand pe' chiamare insin ch'al chiatte 
su pal mur une portelle, — la portelle di un armar! — 
la spalanche, al chiale dentri, al spiore, al nase par ducch 
i viers, ma stellis a non viod nissune: noi sa di nome 
ch' al e scur e dutt nulat, e po' ch'al spuzze di formadi. 

Dopo, tornat in tel so cuzzo, a l'è tornat a indurmidi. 
Cuss'i land vie sore pinsir, al si è dismenteat a la preste 
di ce ch' al veve impromettut, tant al è ver ch' al ha taccat 
da gnuv, a sbrulTà, a ronceà e a... trombettà a rottonon* 
di cuell. 

(( Po' ben, cemud la intindiso? Mi par che tornais a 
scomenzà la solle pies di prime. 

(( O us prei perdonaimi! Scugnarai fa di mancul di 
durmi. 

(( Ma parcè? durmit pur liberamenti, ma no stait a fa 
tant sussur. 

(( No r è mighe pussibil, saveso, parcè che hai la di- 
sgrazie di jessi curt di piell. Imaginaisci che se voi par 
sierrà i voi, cun buine riverenze, e' no m'in reste plui 
avonde par tigni sij^'oppat anchie l'orifizi; onde us lasci 
considerà che iò no fas a pueste, nè che puess fa 
diversamenti. 

Al j' rispuind il so contübeniio: 

— saveso ce che hai da dius? che cà jò ore di fmile: 
tau' baste che massel — e bieli disind cussi, al scalze 
fur dal jett e al va in trazzie dai siei vistiz. — Cumò 
fait pur ce da strabuzzare che uelis, che in quant a me 
and' ai vut avonde; us lasci paron espotich de' chiamare, 
del jett, e cun buine riverenze anchie de rorifizi. Hai 
nome di visaus che si uardais di no sfuarzà masse la 
canne, che po' là a rischio di sbregasci. 




XI. 

Tre RafFaei in jerbe. 



E seben che soi vie, sin che no mur 
Varai simpri il pinsir a Cividat, 
Chiare memorie de' me' prime etat. 

P. ZORUTT — 



Dal 1837 al 39 lis scuelis elementars di Cividat e' jerin 
za a che' ore in borg di san Pieri, in te l'antich Collegio 
dei Somascs, là ch' al ere stat rilevat e ordenat predi 
anchie il famos abat Stellin ; ma di chei fraris benemeriz 
a che' ore no l'ere vanzat nuj'altri, in fur dai murs del 
fabbricat anchiemò da fini, la glesie diroccade che servive 
par macell, il pozz tel miezz de' cort, e un stermini di 
ritrazz di professors, di prelaz e di vescui che j' vevin 
fatt onor a i'Ordin. 

Ore in chei doi agn, dal 37 al 38 e dal 38 al 39, fra 
i scuelars dal mestri Corgnal e chei dal mestri Maurich, 
che si mescedavin ogni ann come i fasui te' citte, and'ere 
tre che, dal plui al mancul, e' varessin podut riesci tre 
celebritaz, tre gloriis dal pais, se vessin vude la furtune 
a seconde, o se fossin staz ducc-h e tre cividales. 

Un al ere Toni üugon di Cividat, l'altri, un tal Pieri 
i\ di sior Danel Marcuzz, un Asin propri di Vit, vignut a 
Cividat a fa chiappiei, — il tierz, un puar Chiargnell, che 
cumò no j' fas il non par lassausel indovinà. 

Scomenzand dal prin, da Toni Dugon, il plui vecchio 
di ches tre celebritaz in jerbe, al ere stat disgraziat insin 
d'allore. Al iscive d'une famee di disperaz, stand che so 
pari e so' mari e' languivin te Tospedal, plens di mal e 
di miserie; e il puar frutt, par no lassalu in abbandon 
sun t'une strade, al ere stat raccolt anchie lui par caritat 
là dentri. 

Te' glesie de' Tospedal e' si conserve su Taltar une 
Madonne del Pelegrin di san Danel, il so plui biell lavor 
a ueli, enfre doi quadris laterai de' man istesse, un S. 
Michel, e un S. Bastian, massimamenti chest ultim un 
nud stupend, ch'al j' veve fatt colp anchie a Dugon, a 
segno che, senze vè mai vude scuele di disegn nè di figure, 
al si leve inzegnand a copialu a chiaro-scuro mior ch' al 
podeve^ nome guidat dal so istint natural. 

Une sere e' lu sorprendin ü in lavor doi mansionaris 
del domo, il mestri Chiandott, e pre Arcangel de Luche, 
nativ chest di Faedis, e chell altri di Codroip, ma oriundos 
forsi di Chiargne du(,*.Qh e doi, des bandis di Soclev. E' 
s'impostin a chialalu, restand maraveaz tal viodi chell 
puar gnorant di frutt a disegnà cun chell genio e che' 
franchiezze ; e duQch e doi e s' impegnin d'accordo di assi- 
stilu e di mettilu in carriere. 

Fatto sta che dal 33 al 34 Toni Dugon Fha scomenzat 
a fa la prime inferior, soit il mestri Maurich. II mestri 
jessind accuait ch'al veve une bielle calhgrafie, mior di 
nissun, in t'une certe circostanze ch'al dovevc presentà 
al Municipi un fabisogno di articui scolastics, 1' incariche 
Dugon che jel copii, passandij Ui cliiarte, la minude, la 
false-righe, e dutt l'occorrint par scrivi. E Dugon imbo- 
rezzat, e mittut in peverine, al displee fur il so sfuei di 
chiarto, al loghe a puest la false-riglio, al si comede pulit 
su la sente, al prove prime une, po' un'altre penne, e po' 
al si tacche a scrivi cun t'une gravitat, cun t'un sussiego, 
e cun t'un'arie d'importanze che nol podeve sta plui 
te' piell. 

II mestri Maurich, biell fasind un zir pe' scuele, si ere 
impostat daur di lui, e al steve spiettand di viodi ce biell 
capolavor ch'al varà di saltà fur; e Toni Dugon, ch'al 
veve notat la chiacce, tignind il flat te' pance, tignind 
in fur la ponte de' lenghe, e sore dutt tigninsi in bon, 
zà ch'al si spiette che il mestri Maurich j' disi — bravo 
il miò Tonin! — no Tha anchiemò finit discrivi la prime 
peraule, che j' capite daur la coppe une sberle solenne, 
cussi potent e cussi di gust che j' ha fatt batti il nas sun 
chell biell sfuei di chiarte, dulà ch'al veve intindut di 
scrivi ElencOy senonchè pregustand i elogios del mestri 
Maurich, al ere lat in ochie e al veve scritt : Elemenco, — 
il non di qualchi nemal antidiluvian, o pur di qualchi 
barambarass de l'Eritree! 

Cun chest no uei di mighe che la sberle dal mestri 
Maurich e' sei stade ben applicade. Forsi che j' po' vè 
zovat a Toni Dugon cul faj svaporà, almanco par un poch, 
i fums de l'ambizion; ma cui po' di che no sei stade anchie 
la cause dei schiars progress che puar Dugon l'è lat fasind 
dopo d'allore in tes elementars a Cividat? Fatt al è che 
dal vott cent e 34 insin al 38 lu vin vut par condiscepul 
no sai nanch'iò cetantis classis di fruttazz, e no l'è mai 
rivat a passà la prime superior; insin che i doi mansio- 
naris siei protettors si son risolz a jevahi vie di là, e 
mandalu a scuele a Udin. 

Lu vevin fatt raccomandà al zuett Bass, professor di 
disegn a san Domini, dandjel indavant par un puar fruttatt 
di bielhs speranzis, come che di fatt l'implant al ere, e 
al prometteve avonde ben;prove ne sei che tant a Udin, 
a san Donüni, come plui tard a l'Accademie di Vignesie, 
Toni Dugon si è fatt simpri onor, almancul (in a tant che 
j' varà inlluit che' sberle famose dal mestri Maurich. No 
rha stat tant a dassi a cognosci par un disegnator mae- 
stri e dl bon gust, onde chei di Cividat lu calcolavin zà 
par uno glorie gnove del pais. Par un dou invidiabil di 
nature, Dugon al ère sore dutt un ritrattist di prime 

fuarze; a lui j' bastave un'occhiade sole par colpi i trazz 
caratteristics di une fisonomie qualunque, fossie stade pur 
la plui insulse, la plui trivial, e tant j' valeve une penne 
di ochie, o un muzziott di lapis, corae un pinell, come 
magari la ponte dai dez. 

Stand a Vignesie, Fè lat a colà, par so' disgi^azie, tes 
mans del Duche di Chambord, cli'al stave sinipri in spiette 
che fossin di fittà une d\ o l'altre lis Tuilleriis, par entrà 
hji in possess come Enrico V**; e Dugon par in che' volte 
al saress lat anchie lui a Parigi come pittor di Cort. 
D'allore in poi Fha consumat miseramenti i plui biei agn 
de' so' zoventut in chiase del Chambord, pascinsi un Taltri 
di fum e di speranzis. Oh ce fortune par lui, se in chei 
biei agn il mestri Maurich j' vess tornade a dà une lezion 
daur la coppe! 

Invece Dugon si è pierdut vie daur il so Duche, senze 
fa studis plui nè di storiis nè di costums, senze esercitassi 
a fa v.edudis nè paesaggios, e senze vantazzasci tai segrez 
dal so mistir: se mai al si è applicat ad alch, al è stat 
in tel studi di nud... anchie forsi plui del bisugn. E in 
grazie a pont di clie' masse applicazion, al si è quistade 
une paraUsi, e si po' di che da cliell moment al ò stat 
om esaurit e liquidat: al Tha finide cul tornà a ridusisci 
in Borgh di Puint, te Tospedal, là ch'al è muart, in te' 
miserie, di 47 agn, ai 14 di jugn del 1874. 

Passin a Taltri Raffaell, — a Pieri Marcuzz, il fi dal 
chiappellar di Vit. Mi soi chiattat cun lui il prin ann a 
scuele dal 37 al 38, sott il mestri pre Agostin Corgnal 
di Kuri, un chianiscli di predi, ch'al steve fur dai volz 
di Puarto Brossane, t'un casermon di chiase anchiemò da 
stabili: tant lui la veve trasformade in t'un collegio di 
convittors di Sclavonie. 

Anzi a proposit dai convittors del mestri Corgnal, di 
lui e' si contave anchie cheste: che une sere, propri su 
Tore del past, j' son capitadis là a tradiment dos des sos 

gneccis di Buri, e la masserie e' no saveve dulà batti il 
chiav par improvvisaur alcli di cene; e' si rivolz al so 
paron par ch'al proviodi; — il so paron, om prevident e 
di risorsis, al lia savut chiattà pront il ripiego, li al mo- 
ment, sun quattri pis. Al clame fur i siei convittors a 
ripeti ad amenz la lezion par l'indoman, chiappandju di 
sorprese cuintri il soUt, e fur di ore; an rive a calumant 
un par, che no 1' in san bocchiade, e ta(T, ju pare a durmi 
sönze cenà, propri chell che j' coventave par fa buine 
figure cu lis dos gneccis di Buri. 

E cumò repejarin la storie di puar Pieri Marcuzz. 

Dunchie il prin ann lu vin passat insieme sott Corgnal. 
L'ann dopo si hi vève di passà sott Traversa, il mestri 
di seconde, ma l'è lat vie di Cividat, e l'è stat trasferit 
Maurich al so puest: Maurich ch'al veve in asse dutt ce 
ch'al foss estrani al material scolastich, e un'antipatie 
diclarade pes biellis arz, al ere propri fatt a proposit par 
coltivà in Pieri Marcuzz une vocazion prepotent par la 
pitture ! 

Une volte, stand in scuele, anzi durant la lezion, Pieri 
Marcuzz el veve mittut jü sun t'un quartin di chiarte no 
sai nanch'iò cetantis robis bielUs, — une pies di che' 
altre; e l'ere restat tant sodisfatt dol so lavor, che no 
l'ha podut tignisci di no falu ammirà, come in trionfo, 
da tutte la compagnie. Al alze i voi il mestri Maurich, e 
te lu blocche in pis sul banch a svintulà chell quart di 
sfuei; al j' intime un — fermo là! — Cussi puar Marcuzz 
al si è vidut il so trionfo trasformat t'une berüne ; e s' al 
fo di just, al ha dovut rassegnasci a restà li in pulpit a 
fa l'esposizion di cheU capohivor insin che jò fmido scuele. 

No mi nearès clio ancliie un Michelagnul, cun dutt il 
so genio artistich eccezional, an varess vude forsi avonde 
par disfredassi; ma non d'ere stade avondo par fa desisti 
un mul di Asin di choi (U Vit 

Un'altre volte il mestri Maurich e' lu sorprend, invece 
di attindi a la lezion, ch'al è daur a fini un so lavor di 

fantasie, — un paesaggio maraveos par dongie iin'aghe; 
par di cà Tè un arboloa, par di là un puint e une cretae, 
tel fonz un gropp di chiasis sott une inont, in miezz di 
un bosch, e po' sul davant un chiazzador cui chians, e 
un tropp di pioris cul pastor. E saveso ce ch'al ha uada- 
gnat dal mestri Maurich? — Al ha vude ordinazion di 
fantint altris dis copiis compagnis, ali subit, daurman, 
prime che si disfredi la fantasie, prime nanchie di là a 
gustà; e mai no je lis dà fmidis duttis, mai no lu mole. 
Doi tre agn dopo, chest altri miò compagn iò Thai 
pierdut di viste, nè che hai savut mai nuje ce ch'and'è 
stat di lui, s'al si è mittut a vendi formadi pigurin, o a 
fa chiappiei come so pari. Tn ogni mud convignarès cun 
me che nanchie cun chest gener d' incoraggiament no si 
coltive une celebritat in jerbe. 

11 tierz abort di RafTael, il Chiargnelutt, — zà no co- 
vente di scuindisci plui, — chell ma dabon si, o' jeri iò. 
Mi soi chiattat in chell prin ann, sott di Corgnal, come 
un tiermin di miezz, e come un tierz competitor fra Pieri 
Marcuzz e Toni Dugon, par altri bon ami di duQch e doi , 
sedi po' che foss stat mancul ambizios di lor, o plui timid, 
e s'al occor plui scaltri, anchie se vevi qualclii ann di 
manco, chest al è cert, che no mi soi mai esponut a stà 
in berline come Marcuzz, e manco che manco a cliiappà 
sberlozz come Dugon. 

Anchiemò a chiase me, quanche mi servive di penne 
un dint di rischiell, o un stecch qualunque, tant par scrivi 
che par disegnà, se mi foss rivat tes griflis qualchi sbridin 
di chiarte, o qualchi mansion di lettere, zà l'ere inutil! — 
iò scugnivi sbroccami a stampanà su qualchi spegazz, e 
choste vite l'liai soguitade anchie dopo vignut a scuole 
a Cividat. 

Varai vut vott agn a pene, pur no sai di ricuardami 
di vè mai strazzat un carantan nè in zugatui nò in go- 
losezz, bensi in qualchi pitture, in qualchi sfuei di sanz. 

di nemai, o soldaduzz, di chei ch'al tignive in mostre 
sui ribazz puar sior Checco StrazzuUn. Une volte, passand 
par Udin, mi vevin menat a viodi pe' prime volte un gran 
sierrai di bestiis; cun di plui, propri in chei agn, e' jerin 
capitaz i soldaduzz a sante Clare; vuei di cun chest che 
vevi zà capit ce mercanzie che fossin anchie ches bestiis 
e chei soldaz. 

A scuele, a bon cont, e' no si veve di là mai senze 
puartasci daur dutte le collezion pittoriche; e mi visi 
tanch'al foss cumò, che une volte iscind di messe a san 
Pieri, tal traviersà la plazze, mi soi inzoppedat, e soi lat 
cul nas par tierra, buttand i libris di chi culà; onde hai 
fatte une schiarnette che no us dis nuje di duQQh i miei 
soldaz, dei miei nemai, dei sanz e dei meracui. 

In timp di scuele e' si chiattave quasi simpri di con- 
cludi qualchi affar, di fa qualchi baratt, qualchi gnuv 
acquist, qualchi regal; massime dei miei sclabazz no jeri 
avar mai cun nissun, nè cui miei compagns di scuele, e 
eussi nanchie cun chei e cun ches che vignivin cun me 
la fieste in domo a duttrine. 

Cumò soi vieli di coppà; tant no mi vergonzi a dilu, 
che tra ches mes compagnis an vevi pontade une in mud 
particolar, la manco vistose forsi, e forsi la plui salvadie 
di duquantis, — une morutte pizzulite, cun poch color, 
ma cun t'un par di voi..., i gran biei voi! Quanche j ri- 
vave po' tes mans qualchi scorpionatt dei miei, vevi os- 
servat che no tornavin plui in circolazion. E iò vidind 
che ju aggradive, o mi levi esercitand, almanco par no 
faju tant mostruos nè tant orribii. 

Al ere propri il cas di Raffael ch'al torne a pettà il 
nas te fornarino, — nome clie tel miò cliiav iò vevi dutt 
altri che la voje di deventà un RalTael, e la mo' fornarino 
e' jere invece fie d'un chialiar. 

Mi soven ancliie di cheste, clie une domenie hai oc- 
cupade dutte la mattine par copià prime cul lapis, po' a 
tratteggià cu l'ingiostri, e po' dopo a colori un pizzui 

schizz in miniature, cun des figuris simbolichis che no 
finivi di capi, ma pur al mi pareve che dovessin vè un 
qualchi significat.., dos colombuttis che si beccoUn, une 
ghirlande di rosis, e doi curuzz inflammaz. Mi premeve 
di vè finit il miò lavor par ore di duttrine ; al ere dunchie 
un lavor d'impegno, un capo rar e prezios! — Co' Tè 
stat il biell moment, ecco, o' lu mett in mostre ai miei 
compagns, che se lu passin d'une man in raltre, nel 
mentri che iò fassind Tindifferent, hi stoi a spià cun tanch 
di voi insin ch'al rive al so destin... Anchie a che' salvadie 
al ha di vej parut un lavor difFerent dal soht, parcè che 
davant di insacchettalu, e mi ha dat une lampade come 
par domandami s' al ere anchie chell par jè, e jò cun 
t'un'altre j' hai fatt capi il miò pinsir. E, che s'intind, 
a che' ore varin vut dis agn a pene! — Cemud mai jerio 
rivat a indovinà che in che' pitture al foss stat alch di 
allusiv al nestri cas? — In tei miei libris di scuele no 
rhai peschiade dal sicur, nè che nissune anime al mond 
me 1 ha insegnade. Si dirà che qualchi volte la maUzie 
o' supere Tetat, e podarà iessi; ma ce malizie mai sott 
i dis agn? 

Plui tard, quanche soi lat a scuole a Udin, anchie là 
iò mi soi dat a cognosci par un pittor... de ravvigni. Mi 
soi chiattat di front a un competitor formidabil, in puar 
Momi Puppatt, par altri fregul gelos un da i'altri, mat- 
taranis duQch e doi, simpri fedei e bogn amis. Anchie a 
Udin hai vut i miei ammirators, fra i altris un puar Pascul 
di Colze, ultimamenti muart plevan a Knemonz, ciral veve 
fatte une ricchie raccolte dei miei capolavors spettacolos. 

Intant il timp passave, iò no mi savevi mai tlecidi par 
00 stpade che vess vut di pleà; o* sai d\ norno che il miò 
phü gran divertiment al ero chell di sta in zardin des 
bielUs oris a viodi la truppe a manovrà, o assisti a une 
parade, a un defUè. Nome dal 48 la me' vocazion final- 
menti e' si è spiegade, — che di insaccami t'une munture. 

par zirà il mond come i cavalirs dol re Artii, tant di rivà 
anch' iò a fa qualchi gradassade, a cost magari di semenà 
i miei uess sun qualchi chiamp di battae; anzi saress 
stat chell che plui bramavi, — podò muri cu lis scarpis 
tai pis. 

Chenti di no' la burraschie in chell ann e' ha durat 
poch — un mes a pene. No vevi anchiemò 17 agn a pene, 
podevi dunchie di di sei anchiemò fruttat, e po' masse 
timid di caratter par rischiale a traimi fur; fatt al è che 
no hai savut approfittà de Toccasion tei prins momens. 
Phii tard, quanche schiampave a Vignesie tante brave 
zoventut, liai vut a curà nome tre mes di malattie, e cuss'i 
hai scugnut tigni te' gose i miei progress e riservaju par 
un'altre occasion. 

Intant o' soi tornat a parà fur la mulTe a Cividat, fra 
i antios miei condiscepui, duU'i che vevi duggh a pratichc, 
dibott plui che no a chiase mò. Cui po' che desidere di 
cognosci i progress che levi fasind in te' pitture, ch'al si 
rivolzi a Beppo Galvan, miò boii ami, ch'al veve scomenzat 
a fa raccolte. 

Mi vevin dat di scielzi, — o un impiego sott Foramit, 
dulà ch'al ere stat anchie miò pari, — o pur studià av- 
vocat. In chei raomenz ce mi impuartavie mai di scielzi? 
Mal un diaul, e pies cheH'altri. Come a mi, e m'impuar- 
tave invece nome cheste, di preparami par il di de hi 
rivincite, sospirand l'ore e il m^iment di pettà il svol, 
magari tant lontant da no chiattà plui la strade di tornà 
chenti. 

Ma intant mittut al pont di dovè scielzi, hai scielt cussi 
a la uarbe, senze pensaj sore, e sonze domandaj un pari» 
a di nissun, onde une scielte pies no la oress podude fa. 
Vessio almanco vude a tir la me' salvadie di une volte ! 
forsi che da je' varess po(hit spiettami un bon consei : al 
varess bastat par no consumà tant malainenti dutte la 
me' puare zoventut! Invece, quanche la intoppavi, iò hai 
simpri tirat di lungh, fasind di no cognoscile, di no visami 



plui di nuje, mentri che je', puarette, e' mi })lantave chei 
voi in facce comc par domandami : — « Ce ti haio fatt 
a ti, che no tu disis mai di saludà?» 

Cumò e' si po' dilu: j' hai fatte sospirà la me' rispueste 
nome dis agn, cul passà di là dal Mincio, juste par dami 
cinch bez, tant di vè il divertiment di là a rondolon par 
Napoli in chiamese rosse, cun tant di squadron al llanch, 
e tanch di spirons tei tacchs des scarpis, in compagnie 
di doi miei amis cividales: Tonin Piccoli e Vigi Galvan. 

Ecco che si ere fmalmenti su la strade di podè là 
semenand qualchi uessutt par ches cumieris de la Pierre 
di Lavor. 

Insin che soi stat là jü, cert comud non d'hai vut di 
pode stà a pitturà. In dutte la me' campagne, o' crod di 
vè sbozzat a pene qualchi volontari calabres di chei dal 
cappello pizzuto, dutt furnit di villudinis, cui pistolons a 
la cinturie, e lis ciocis in tei pis, oppur qualchi lazzar m 
strauacat in te' so' corbe tal soreli a milià. Mi ricuarrli 
anchie che une di, stand a Camaldoli, vevi rilevat dutt 
il profil del golf cu lis sos isulis, chell biell panorame, 
chell paradis, (^he no dismentearai mai altri insin che viv. 

Cetantis voltis, impensanmi del timp passat, no hajo 
ditt in tal miò cur: — Se foss a viodimi cumò in chest 
arnes la me' puare cividaline, cui sa ce che diressV E' si 
mettaress forsi lis mans in tei chiavei. E pur cuIj iò soi 
pur al miò pucst. — E cuss'i, d'un pinsir a cheiraltri si 
leve vie fasind chiastiei in ajar che jere une delizie, par 
esempli, sun chest tai: — Quanche si ha di sinti lis ballis 
a sivillà, cui sa se ha di vignimi la tremarole? che vess 
(ii pierdi la bussulo? Tant mi displasaress!... In ogni mud, 
podarai vent un spali, magari anchie un spavent, ma là 
che mi mettin, vivadio, si ha di restà. E cui sa che une 
volte o l'altre e' iio vein di ciiiattami anchie mê distirat 
in t'un agar? E' podaran di nome: — Puar Zuanatt! no 
si varess mai ditt ch'al vess vut tant coraggio. Baste, 
par sei chiargnell, tant Tha fatte la part del so dovè. 



I prins di december e' niis han congedaz. Soi vignut 
vie mal sodisfatt avonde pes mes prodezzis, lassand là 
jii, oltre ai miei doi cividales, tant di chell sang che mi 
han zuppat i pulz, i mussazz, e lis pudiesis... borbonichis, 
ma pur puartand vie cun me duQch i niiei uess, e se si vul, 
anchie il dolor diNè di bandonà forsi par simpri chell 
biell pais, che dopo d'allore al mi è stat simpri tal cur. 

Mi soi fermat a Milan, content di vivi come i uccei 
da r ajer, simpri sul provisori, simpri in spiette d'un gnuv 
api)ell par tornà a entrà in campagne, se non altri, par 
vò il gust di metti a pro chell fregul di mistir e che' 
■ sperienze quistade a compassà Toledo, e a f a manovris 
tei zardins de la Ville Real a Chiaja. E, che s'intind, che 
la trentine e' jere zà sunade, onde e' saress pur stade 
ore di metti il chiav a disegn! 

A Milan soi stat tre agn filaz, par cui puess di che 
jeri deventat un miezz Meneghin, un Ambrosian, — un 
Buseccon! leri tornat pittor un' altre volte, al servizi di 
Üdo e di Costanze, il fi e la fie dal puar Commendator 
Valuss : anzi Valuss, tigninmi di voli mentri che pitturavi, 
al mi leve discorrind di metti su insieme un giornal umo- 
i'istich, cul patt lui di pensà pal test, iò pes caricaturis. 
La varess propri indovinade a impazzasci cun me, simpri 
salvadi, simpri ribell a jentrà in impegnos cun nissun! 

Ma anchie simpri calcui fallaz i miei! — puess propri 
di che no m'in d'è lade mai une di drette. Cuss'i, quauche 
mancul me la spiettavi, sin stat costrett a bandonà dutt 
plui che di presse, e toriià a chiase rnè, là clie hai chiattat 
miò fradi cadent, e me' rnari moribonde. E iio hai podut 
plni movimi di li, nè che hai podut vè chell gust di chiolli 
|)art a Y uitime campagne, e nanchie di metti a profitt 
cfiell fregul di mistir, e che' pochie di sperienze dal (K). 

Cumò po' che soi oramai vecchio e rimbambit, clio no 
hai podut riesci nè avvocat, nè pittor, nè general, 

Ma cu la borso flappe, 

ridott a contà flabis sott la nappe, 

'o voi pensand tra di me : — Cetant miei no saressiel 
stat se mi foss tocchiade a mi, invece clie a Dugon, che' 
sberle famose del mestri JVIaurich? Forsi che mi varess 
uarit a timp di tantis illusions, di tantis ideis mattis da 
poete. Se invece di vè sim[)ri che fissazion de la rivincite, 
che dal cinquante in poi mi ha tormeMat il cur e la ment, 
no saressie stadc par me une provvidenze se vess pensat 
un poch di plui al miò avvigni, occupanmi in qualchi 
oggett phii pratich e sigur, in t' une peraule, se fra lis 
dos s^tradis 'o vess scielte la plui curte e profittevul? 

In chei momenz terribii di dubl)is e di incertezzis, e' 
podeve jessi nome une buine anime, une sole, — e no la 
vevi tant lontane! clie varess podut tignimi in stangie e 
fami filà drett, nome a tocchiami un poch sul viv. Mi 
vessie ditt almanco: — « Su, armiti di coraggio, no stati a 
avvih: e po' confide un poch anchie in te stess )) — forsi 
Toress bastat par daj un'altre plee ai miei pinsirs, e fami 
bandonà lis mes chimeris: mi par che iò varess fatt chell 
e altri, magari di cuintrestomi, trattansi di complasele. 
Ma par miò cont mi soi fatt simpri riguard di là a cirile, 
stant che no podevi daj di sperà nuje; nè che a je' j' varà 
parut prudent di sei la prime a traissi dongie. 

E cussi anchie chest tierz RaiVael Tè lat a clar. Isal 
lat mo' par colpe proprie, o pur [)ar colpe de' fornarine? 
E d'altre bande, isal stat veramenti un mal, o pur im 
ben che sei lade a fini cussi? 

A mi no mi stà di decidi. E allore?... 

..... ai posteri 
L'ardua sentenza. 




Xll. 



Land jü pe Tresemane. 



Pal timp passat, a press'a poch zà sessant'agn ! — il 
miezz plui sollecit e sigur che vevin i Chiargnei par là 
insin a Udin, al ere chell de' diligenze di Anzil di Cuellalt, 
che oltre ai passezzirs e' menave anchie ia pueste da Udin 
a Tumiezz. 

Di Tumiezz e' si partive là di CavoQp, di mattine, viers 
lis nuv, e si rivave a Udin fra lis (juattri e lis cinch de' 
sere; si dismontave ai Tre Ress, in facce il lugh di Cer- 
nazai. 11 nauli al ere di quattri svanziguttis, ma vie, tant 
no jerin mal spindudis, nè che si veve par compagnie 
cerz speroai di tierze classe, come cumò; ce dilTerenze 
dai omnibus inittuz su plui tard in societat da Giatt e 
Gurisatt che fasevin pajà nome tre chechis; al ere miei 
mill voltis spindint quattri, e ve' lis comoditaz e il bon 
servizi che si veve cu la diligenze di Cuellalt; la veve 
sperimentade anchiemò GiuUo Cesare, ch'al preferive di 
viazzà magari parsore il foll de diligenze, inant che tei 
omnibus folchiaz simpri di marmae. 

Omnibus repletis, Caesar ivit m Galliam summa diligentia. 

L'ere pluitost il so ce di par certis piniis di sore plui, 
che iò di siett vott agn, no jessind anchiemò rivat a him 
di reson, no lis savevi intindi; cheste, par esempli, di vè 
combinat l'orari in mud che tal là jü si veve di fermasci 

a gustà a li di Anzil a Cuellalt, e tornand su da Udin e' 
tocchiave di restà a cene e a durmi li di Anzil a Cuellalt 5 
e po' chest'altre, — la pariglie che ven da üdin, no veve 
da fa nome nuv miis di strade, e invece che' di Tumiezz 
an veve plui dal doppli. 

Da Puartis in jü, o land o tornant, si jere sicurs di 
intoppasci tei carrettons carintians, a tir di sis, di vott, 
di dis chiavai spettacolos, che menavin vie montagnis di 
robe sun chei schialars colossai, e cun ches ruedonis largis 
plui di une quarte par masenà la glerie, che no pajavin 
stangie tei lor pais parcè che in pi' di ruvinà lis stradis, 
e lis levin ualivand. 

Qualchi volte in tel là jü a san Martin a scuele, al 
succedeve quasi ogn'ann di chiattà tant di chell pantan 
pe' strade, come tel tornà su d' istat, a san Lurinz, di 
chiattalis tant plenis di polver, massime di sott Trasesin, 
che il nauhzzin, par sparagnà i chiavai al voltave jü pe' 
strade viere, che dopo dutt e' jè che' la vere Tresemane, 
che' antighe e leggendarie. Anzi a proposit, soi cà cun 
t' une leggende che in Chiargne e jè restade proverbial 

« Dunchie soi stat a Udin, — al è il Chiargnel ch'al 
la conte tal ritorno, — hai domandat di fevellà cul Lugh- 
tignint, a chell bifolch di venezian, che no V intind nome 
la so' reson, ma iò ind' hai dismeladis quattri, saveso, come 
ch'al si meretave; us garantiss che je' lis hai chiantadis 
in mud da faj sujà la salive, e lu hai disumanat come 
che va. I' hai dat fin dal muss, dal ladron, da l' impostor... 

«E lui, ce us hajel rispuindut? 

« Nanchie une peraule, tanche vo' che no jeris ali. 
L'ul di che nol mi varà nanchie sintut, parcò che je' lis 
hai dittis fra di me tornand su pe' Tresemane. 

La Tresemane gnove si po' di che scomenze cun t'une 
curve insensibil fur di Chiavriis, e' travierse Padier, e po' 
continue fur par fur, simpri di che' largiezze, simpri ualive 
e simpri drette fin a Trasesin, enfre dos .filis di morars 

che no han mai fin, par siett miis a la lungie, sejaze in- 
contrà mai unè ville, mai un scrusupp di chiase, fossie 
magari une tamosse di sargial. 

La viere invece e' si distacche da che' gnove subit 
fur di Chiavriis da bande zampe, e no la torne a chiattà 
plui nome a Trasesin. Cheste e' jè plui stuarte, mo' plui 
largie, mo' plui strette, e jè dunchie un poch plui lungie 
ma jessind cussi variade, e' stufe mancul, e par plui curte. 
Al è propri di che' bande anchie il famos puint dal Mo- 
raratt, che ai chiarradors di Chiargne ur faseve vigni 
i sudors frez nome a sintilu a nomenà. Cetanch di lor, e 
cetantis voltis, viazzand besoi, e massime di gnott, no si 
erino avvicinaz cul cur in man al pass terribil, tanche se 
vessin vut di là a la muart, savind che ogn'altre di si 
discorreve di un o de Taltri che vevin pettat dentri in 
tei sassins, che vevin pierdut dutt, e va e no va lassade 
anchie la piell! 

Al è ben ver che la Justizie, ogni volte che an gaffave 
qualchidun, no ur e' sparagnave, ma ju' faseve picchià 
sul puint stess, par che serviss di esempli, e po' ju lassave 
li a pendolon da cene pai corvazz. Ma ce t' in dojo se chest 
succedeve forsi ogrii tanch agn, mentri che robariis and'ere 
ogni quarte timpore, stantechè là par entri se semenavin 
ras, nascevin laris. 

A poch a poch la strade si avvicine al pid de lis cul- 
linis, là che restin Felett e Culugne fur di man, che no 
si ha da confondi une cun l'altre, come che dis la chianzon. 

Felett no Vè Culugne, 
Culugne no jè Felett, 
II stuart no Tè drett..., e 

cussi vie discorrind. Di che' bande istesse, anchie Pagnà 
l'è fur di strade, mentri che la Tresemane viere e' passe 
par Tavagnà e par Laipà davant di tocchià Trasesin. 
Pagnà, Laipà e Tavagnà e' vegnin indenant come l'avan- 
guardie di dutte une litanie di pais, semenaz tant di cà 
come di là di cheste strade, cun nons compagns; e si 



vorress faju passà di razze galliche, ma cemud mai sonei 
rivaz fin cfienti^ e po' restaz ducch in fun grum sun'.chestis 
alturis? Si chiattarà invece un poch plui in su Trasesin, 
Cuell-alt, Tarcint, Magnan, Dartigne, nons duquanch di 
buine derivazion taliane: e juste in chesch contornos e' 
si pò di che ha fajttis lis sos la compagnie famose de^ 
Pagnuzz e dei Perissins : un Pagnutt miò condiscepul viers 
il 48 rha vut a contami àlch di ches buinis blavis dei 
siei antenaz, che lui ju cognosceve anchiemò di non, ma 
no di persone. Che se no jè lade pierdude ogni traccie 
di lor in chesch pais, e no saress di mighe une male idee 
che* di metti ad un un po' di cronache des prodezzis e 
dei mazzalizis di chesch briganz di chiase nestre. 

Un ann, a san Martin, vignind vie di chiase me' par 
tornà a scuele a Udin, mi soi chiattat besol in te' corriere 
postal di Anzil, stant che jere une zornadatte, e po' al 
strizzave di neveà, motiv par cui nissun pensave di isci 
dal cov se no jere sante scugne, come in tal miò cas. 

Mi visi anchiemò che davant di passà il puint de' Felle, 
il naulizzin mi ha conseat a dismontâ, e po' Tiia lassat 
che i chiavai vegnin di pass daur di me. Passat il casell, 
land vie pa' l'argin, al mi ha tornat a chiappà su, e al- 
lore al mi ha spiegat Tarcano. Un tiredoi qualunque al 
paiave di'tariffe, al pass de' Felle, nonante centesims, ma 
ja corriere e'^passave franchie se jere ueite, e il pedon 
ai la suiave cun doi carantans. E cussi iò senze savè nuje 
di nujef, senze visami propri come i gerenz responsabii 
dei giornai dai nestris dis, anchiemò di che' etat soi rivat 
a imbolognà il puar Consorzio par dutte che' monede, 
senze nanchie insumiami che ad une di mi podeve toc- 
chià anchie a mi propri i' onor di formà part di chell 
Consorzio, ch'al è dutt di....! 

A Venzon si fermisci par lassà la valise che ha di là 
vie pe' Germanie, e intant e' si dismonte a bevi un gott- 
e chiappà une sflammeade li di facce, sul fogolar di Lu- 

ziatte. Cui sa mai ce ch'an d'è stat di jè in ducch chesch 
agn? Puare Luziatte! E' no sarà plui, se butte, nanchie 
la so' cinise....! 

A Glemone e' si baratte il valisott, s'in lasse un, e 
s'in chioU su un altri; e infrattant e' si fas un'altre tappe 
li di Zui, overo sei a la Cros di Malte, tel puest plui 
centrich di Glemone, là ch'al è il convegnoxde' int di sest. 
E là l'è finit dutt il miò ben; zà che tel tornà vie, no 
soi stat plui paron espotich de' me' corriere, ma hai dovut 
rassegnami e accettà une dame par compagnie. 

Ma cui vevie di iessi cheste dame?Ce m'impuàrtavie 
a mi di savelu? Fossie anchie stade une pivelle zovine, 
bielle e graziose, par me no 'jere altri che une secchiade 
di mirindis, e non vevio forsi avonde? Ma jere invece di 
ches che han terminat di cusi e che scomenzin a ingrispà; 
e po' e' mi veve cerz estros, che iò si dabon l'hai subit 
ritignude par une di ches dal bon Gesü. — Un raoment, 
tan' che mi spieghi. 

Quanche mes surs c' jerin anchiemò fruttis, me' puare 
raari ur hajfatt vigni a judà par qualchi settemane la 
Meneghine, une sartore un^poch sgombade di Tumiezz: 
e' la veve incaricade di vistilis, di pontolalis, e po' di 
insegnaur à tajà une Aâte e dasci besolis qualchi pont. 
E'- jere anchie che' une fantatte passadotte, senze tropp 
color, ma cun doi voi neris, spiritaz, che quanche ju plan- 
tave in muse a un galantom, nanchie il diaul ch' al è diaul 
la varess fatte dismetti: cun di plui e' si vantave d'un 
continuo che je' veve spasimanz e cognoscinzis par ducch 
i chiantons. E si podeve crodiel, che diband e' no fasevo 
fraje a prin intro cun duquanch, an fossiel staz. Dopo 
lade vie di no', iò sintivi che me' mari, discorrind di je^ 
cun chei di chiase, dal so contegno la veve battiade par 
une di ches dal bon Gesü. 

E cussi mo, la dame di Glemouo e' jere pai miei voi 
dade e spudade tal e qual de sartorelle di Tumiezz, che 
non d'ere un pel pierdut da une a l'altre: clie' stature 



istesse, e press'a poch Tistesse etat, che' muse pallide, 
e chei voi spiritaz, e po' chell so contegno massime al 
moment de la partenze ! Se non d' ha vut jè il so ce fa 
e ce di a corrispuindi a ducch i saluz, a lis strentis di 
man di tanch di lor! e po' busse e brazze par in cà e 
par in là: un poch e' vaive come un seglar, un moment 
dopo e' sgagnive tanche une matte; onde iò fra di me 
levi pensand: — Isal negozi che quan' che son vedranis, 
e' vebin di sei diittis di ches dal bon Gesii? 

In che' mattine jerin issuz di Tumiezz ch'al manazzave 
di neveà: passat TArvench, al rasinave, ma plui in jü si 
leve, e plui fisse e' vignive, di .mud che a Cuellalt, intant 
che si gustave, al ha taccat a plovi par dabon. Si torne 
a montà in birozz: cheste volte vin di ve' insin a Udin 
par naulizin sior Meni Anzil, un dei parons de' locande 
di Cuellalt, e cussi del stallon, des corrieris e dei chiavai : 
un trottul curt e penz, cun t'une pance che j' fas ravoi 
par sore la cinturie, ma del rest un bon MenaQQ. E cui 
mai, di chei timps, fra ducch i Chiargnei che ziravin il 
mond, cui podeviel di di no cog^oscilu, che noi vess viazzat 
cun lui, e che no j' vess vut di volè ben? 

Ma par vè l'onor di paranus vie i chiavai, MenaQC, 
ch'al ere ancliie hii paron dei chiavai e de' carozze, no 
l'intindeve mighe di stà di fur a chiappà la ploje, ma 
l'è vignut dentri anchie lui, dongie di no'. La blanchie 
di Glemone e' mi ha robat il puest a mi par cedi a Me- 
na(,X' il so, e par tant che si ha podut capi, je 1' ha cedut 
vulintiron, — onde iò hai dovut logami in facce di je', 
su la sente di denant. 

A Trasesin sin fermaz un moment sol, tan' ch' al deti 
jii un scranazz di ploje, te cort dal Pizzul, un h)candir 
dapid la ville, ch' al ere un fradi di MenaQ<;. Dai discors 
che leve fasind cun lui la Glemonasse, iò savevi a che' 
ore ce che veve non, che cumò no mel ricuardi plui (poch 
mal par chell), e po', che steve a Vignesie, dongie d' un 

impiegat, che jere vignude a chiase cussi par momenz, 
stant ch'al ere muart un so barbe, juste par savè cetant 
che j' veve lassat, e che curaò e' tornave vie cun chell 
savor che jere vignude, ma veve savut almancul che j' 
veve lassat la strade di là a messe. 

Iscind dal pais, si ha voltat pe' Tresemane viere. Une 
strade che le fasevin la prime volte tant iò che la dame 
di Glemone. le', la mari de' curiositat, e' no po' lassà in 
pas il nestri cocchio, ma vul che j' rindi cont di ogni pass 
che si dà, e di dutt ce che si viod. 

« Ch' al mi disi, lu prei, sior Meni, ce pais isal chest 
che passin cumò? 

« Al è Laipà. 

« Eh, buzzarade ! un palazz, un zardin cui cipress dentri : 
chest l'ha di jesci un pais di siors. 

« lè vere : al è stat d' une famee veneziane, che forsi 
jè la varà sintude a nomenà — che' dei nobil Y'*'**. 

« Mai une volte ! Ma mi è gnove che vein vut stabii 
in Friul. 

« Ma si po', chest al ere il lor lugh predilett di vil- 
leggiature. Al si è combinat une volte, tal passà di cheste 
bande un chiarrador di Scluse, a rompisci une giambe, 
in timp che i venezians e' jerin chenti in vendemis, anzi, 
a pene savut de so' disgrazie, lor che no savevin cemud 
parà vie il timp, e' han mandat a chiappalu su, e se 1' han 
fatt puartà in palazz, dulà che j' han prestade l'assistenze 
plui splendide e cordial. Po ben, che' giambe rotte e' jè 
stade par chell puar om le so' fortune; cul restà ü par 
46 dis in cure ur è jentrat talmenti in grazie ai parons di 
chiase, che no vevin mai vude prole, da lassahi hü ered di 
dutte la so facoltat. Par cui, ore presint, il stabil di Laipà 
l'è dei Martinis, discendenz dal chiarrador de' giambe rotte. 

« Ce ch'al mi conte, sior Meni ! — Ce che vul di a 
nasci fortunaz ! Ma di chestis fortunis nè a mi nè a hii 
no nus in tocchie, nò di rompisci lis giambis ma nanchie 
se rompin la trecce daj cuell. 

« Jè dunchie no la savève la derivazion dei Martinis? 
Forsi che sior Beppo lu cognossarà anchie jè? 

(( No isal fradi di che' che ha sposat Orgnan? 

(( Juste appont. 

(( Jè si che la cognoss propri di persone, ma lui riome 
di non. 

«E dei Y*** no hae mai sintut à contà nuje? 

(( Par esempli, come ce ? 

(( Ce sao iò? an contin tantis... Par esempli cheste, che 
il lustrissim Nobilom, innamorat in tes uainis, Y ha vut 
a scrivi al so gastaldo: Seminatemi tegole e non fagiuoli, 
li quali non mi piaciono. Po' quanche V ha savude ch' al 
ha vut cur di semenà fasui e no uainis, jè stade al lott 
che no lu licenzii sul moment E madame so' muir, no 
hae vut cur di domandaj a la gastalde se lis patatis e 
nascin su pes viz? 

(( Gran Venezianis, — e' dis la blanche biell sgagnind, 
par savè fa lis paronis di chiase nanchie te' lor Vignesie, 
figuraisci po' ce che puedin savè fa in tierre fermelE ce 
uelie pretindi mai di lor, se no san ditferenzià nanchie 
un uccell da cheiraltri! Quanche riescin a distingui une 
selighe da un gnottul, e lis sisilis dai colombs, e' son ri- 
vadis biell là che san rivà. 

(( Cheste po' no je V accordi. Mi ammettarà almanco 
che han di cognosci anchie i papagai. Anzi a pröposit, 
che sinti cheste, succedude propri culi a Laipà al timp 
dei Venezians. Une mattine ur è schiampat fur pal balcon 
il papagall, e Tè lat a finile sun t'un cespar da pid il broili. 
Un contadin, uzzand la falz e' lu viod a capità curi che' 
codorie, e cu la creste, e lis alis di tanch colors. M poje 
jü biell sclett la falz e il codar, al buriss fur nn tocch 
di manell, e po' al va dongie cidin cidin cu Tidee di ti- 
rajel a tradiment. II papagall lu lasse ch' al si avvicini, 
po' al sbasse il chiav e al j' domande par venezian : 

(( Cossa vustui 

CheU'altri al è restat a chialalu come un cocal; al ha 

capit di vè chiolt un equinozi di chei meracoios, e no 
saVind cemud puartasci fur, al ha buttat vie il raânell, 
po' tirade jü la barette, al j' ha rispuindutt a chell zintilom 
tant di creanze: 

«Lu prei ch'al scusi, liistrissim: 'o credevi ch'al foss 
stat un uccèll. 

Anchie culi U nestre compagne di viaz e' ha molat 
un altri sclopp da ridi tant di cur che j' lagrimavin sin 
i voi. Cussi, inviat une volte il discors, MenaQc Tha tirat 
vie a lejur la vitè ai feudataris di Laipà, cun gran di- 
vertiment dè Grleinonasse, la vere raari de' curiositat. 

(( Che sinti anchie cheste. Lui, il nobilom, insin ch' al 
ha podut, al ere simpri stat sül chiavall dal matt, e an 
veve fattis di ogni color. Dopo, su Tultim la veve fmide 
cul rassegnasci al matrimoni. Se non che a pene fatte la 
capelle, al si è mittut in ombre che podessin di anchie 
di lui ce ch'al veve sintut di tanch di lor, — che cui che la 
chioll zovine e bielle, al po' ben di che no jè dutte so'. 
E cussi, par fa une prove, al s' impense une gnott di metti 
un par di cuars te' gondule di famee, sott il felz; e po' 
te l'indoman al reste in spie par viodi ce effiett che j' 
fas al gondolir; e l'effiett l'è stat chest che il gondolir 
jei ha mostras a l'altre servitud fasind bordell cun chei 
puars cuars. 

(( Vardè vardè che il paron ancuo s' ha petinà a bonora ! 

Ce de strabuzzare intindeviel mai di d\ chell gondohr ? 
E no jeri nome iò che no vevi capit une maladette, an- 
chie la nestre dame e' jere ta 1' istess cas, e si che jere 
femine di mont, e raffinade plui di me. A mi no mi steve 
di domandà ce che volevin di chei cuars e ches peraulis, 
e stevi a chialamei ducch e doi, prime un e po' che' altre ; 
e intant mi accuarz che jè si fas coraggio, e si risolv a 
domandaj a MenapQ la spiegazion. Mi ha parut anchie di 
viodi, cul plui fissale in muse, che j' foss passat pe' vite 
come un sgrisulazz di üere, che j' veve fatt cambià oolor, 

si varess zurat che i ballavin i voi, lis ceis s' incrosavin, 
e sbalzave duquante, la front, i lavris, lis raascellis, e fln 
lâ. ponte dal nas: in summis iò varess zurat che j' foss 
saltade une gran mattetat da ridi, e faseve ducch i sfuarz 
par contignisci. MenaQQ in chell si volte viers di jè, j' 
plante in muse un par di voi che \ ha obbleade di capott 
a sbassà i siei, e al j' rispuind: 

«Puare innocentine! Uelie un dedutt in bocchie? — 
Sorte che si cognoscin di vieri ». 

E iò cussi hai scugnut restà cu la me' voe, e quant 
a jè no sai se e' rivade a capi alch di plui di me : mi visi 
nome che no ha insistut altri par persuadelu de' so' igno- 
rg^nze. 

Intant MenaqQ, par raetti i chiavai in peverine, al ha 
slungiat la scorie fur pe' sportelle, raoland quattri schioc- 
cadis; e po' Tha seguitat a tirà indavant cu la so' storie: 

« Dal rest, la paure dei cuars no jè lade raighe a fini 
cussi. Quanch'al vedeve qualchidun a giavà la schiatule, 
ecco che lui l'ere pront a fasci dongie e domandà la prese, 
non par altri nome par ve motiv di di : El sa de beco, — 
tant par provà ce che j' san rispuindi: cussi al ha tant 
ditt e ripetut cun t'un e cu Taltri — Et sa de beco, el sa 
de beco — che qualchidun l'ha di vej stagnat il sang di 
nas, par eseraph il so barbir di Vignesie: il zentilom j' 
ha ditt anchie a lui: 

(( BortolOy el sa de beco. 

(( Sarà i dej, lustrissimo, — e' fo la rispueste del barbir. 

Un'altre volte, land vie sore pinsir, e' je l'ha ditte 
anchie al plevan di Trasesin che je l'ha fatte tabaccà 
miei di nissun cun cheste rispueste: 

(( Questo se podarà dirlo de tuti, lustrissimo, magari 
anca di ela; ma dar del beco a un prete che no l'è gnanca 
maridà,,, no so se me spiego! Vè una frase senza senso, 

Punto, e a capo. poch o tropp al continue a plovi, 
e chell timpat al fas vigni gnott prime da l'ore. I chiavai 



- iil - 

biell avviliz e' cangin il pass: il lor paron par animaju 
e sveaju fur un altri poch, al torne a schioccà la scorie 
fur pe' portelle, e po' al continue cul so raccont: 

« Ma la plui bielle e' jè stade propri quand che 1' ha 
invidat il Lughtignint da Udin a vigni cu la famee e la 
so' cort a passà cun lui une zornade a Laipà, la ch'al 
varess di faj viodi i aflfreschs spettacolos de' sale grande. 
dulà che ultimamenti al veve vut un pittor forest par 
phü di tre mes a lavorà. II pittor prin di là vie, j' veve 
fatt viodi e dade le spiegazion di ducch chei siei capolavors, 
— il sacrifizi di Abram, la barchie di Noè, Tamar e Jude, 
Dalile e Sanson, Giuditte e Oloferne, Didon e la so spose 
Enee, Pompeo e Cleopatre, Don Chisciotte e Dulcinee, 
monsignor Petrarche e siore Lole, e po' 

SafTo che chiappe crozz 

E Venere che lave i siei pezzozz, 

mentri che lui e' nol vedeve redenzie di Dio nuje, altri 
che lis parez anchiemò blanchis tanche prime. L'artist 
par altri lu veve prevignut che cui che è becch e' nol 
covente ch'al chiali lis sos pitturis, parcè che i colors 
ch'al dopre lui e' han che' virtut di rindisci invisibii a 
cui ch' al puarte i cuars: onde lui par no fasci capi di 
vent di che' semenze, l'ha dovut fa di iessi sodisfatt, al 
ha pajat Tartist li su la brucchie lin a l'ultim bagattin, 
e po' lu ha congedat cul non di Dio. 

Ore dunchie, tel dopo di gustà, il feudatari di Laipà 
al clame da bande il Lughtignint, so bon ami, e anchie 
forsi un poch parint, e te lu introdus cun gran misteri 
te sale grande, fasindj viodi i biei lavors di chell artist 
forest — Culi Giuditte e Oloferne, cà Dalile e Sanson, 
don Chisciotte e Dulcinee, il Petrarche e siore Lole... E 
mentri che lui al spesseave a fa viodi e spiegà chei biei 
lavors, il Lughtignint, invece des pitturis e' lu smirave 
lui, no podind persuadessi ch'al vess intindut di fevellà 
sul serio. A lis fins j' ha domandat: 

« Veramente semio a torzio^ o gàstu hevii ancuo piii del 
bisogno? 

« Per cossa? 

« Perchè mi no vedo gnente, 
' « Vol dir che semo bechi! — semo bechi tuti do! 

E si passave juste allore fur par Tavagnà, che no 
sostave mai la ploe, e jerin rivaz in miezz al pais. lò no 
hai podut capi cemud che sei stade, parcè che jeri voltat 
in schene; par altri al mott i chiavai e' han di ve' chiappat 
un spacöh a Timprovvise, e dat un sbelanzon senze che 
Menaw si foss accuart di nuje. Fatt al è che si ha sin- 
tude la carrozze a ricessà, e dà une tressade, po' jü par 
tierre, dulà che si sin chiattaz un sore Taltri, mentri che 
MenaQO nol veve anchiemò fmit di d'i: Semo bechi tuti do! 

Dibò dibott podevin dilu un e raltri, e applicasel par 
dabon: lui cu la so' trippe nol si podeve movi, jescindsi 
chiappat sott, cu la blanchie di Glemone parsore, ingram- 
pade intorr di lui come une disperade, cu lis cottuhs par- 
sore il chiav, par parasci tan ben de' ploje ducch e doi. lò, 
da part me', mi soi chiattat cul chiav in jü, e i pis par 
ajar, e il biell Yè stat che vevi par miss une musone 
foreste, dal mond gnuv, ma cuss'i blanche che no veve di 
vè mai vidut soreh; e la vevi in facce di me, a muse a 
muse, mentri che tes orelis 'o vevi anchiemò, e l'hai vut 
dutte che' sere, il son di ches ultimis peraulis di MenagQ : 

« Semo bechi tuti do! 

